
TAUTINĖS VALSTYBĖS 


Iš SPAUSDINAMOS KNYGOS “TAUTA IR TAUTINĖ IšTIKIMYBĖ“ 


JUOZAS GERNILUS 


Nuo graikų ligi šių dienų apie valstybę pa- 
sirodė begalybė veikalų ir teorijų. O apie tautą 
ir šiandien teturime labai maža raštų, net ir nuo 
to laiko, kai ir tauta iškilo žmogaus dėmesin. 


Reikšminga, kad tauta susidomėta ne be są- 
ryšio su nauja valstybės samprata, būtent, su 
demokratine valstybės samprata. Tiesa, pirmo- 
sios demokratijos užuomazgos sutinkamos jau 
graikuose. Bet nė demokratinis graikų žvilgis 
nesustojo su tauta, galbūt, paprasčiausiai dėl 
to, kad visos graikų valstybės — miestai rėmė- 
si ta pačia tauta (ne tauta jas skyrė, todėl ne 
ji ir dėmesį telkė). Romėnai, kurdami impe- 
riją, jon telkė visas tautas, bet "barbarais" jie 
nesidomėjo. Didysis tautų kraustymasis, baigęs 
sužlugdyti Romos imperiją, sujudino visą Euro- 
pą ir davė pradžią naujų tautų formavimuisi. 
Bet šis naujų tautų kūrimasis vyko lyg “pogrin- 
dyje", nes viešumą viduramžiais valdė universa- 
lizmo idėja su vienos Imperijos, vienos Bažny- 
čios ir vienos lotynų kalbos idealais. Naujai- 
siais amžiais krikščioniškąjį universalizmą pa- 
keitė absoliutizmo doktrina. Viduramžiais bren- 
dusios naujos tautos iškilo galingomis valsty- 
bėmis (Ispanija, Prancūzija, Anglija, Olandija 
ir kt.). Iš vienos pusės jos buvo tautinės valsty- 
bės, iš antros pusės absoliutizmo doktrina jas 
traktavo dinastijų reikalu, ir pilietinis lojalu- 
mas rėmėsi sena ištikimybe valdovui. Radika- 
liu posūkiu atėjo prancūzų didžioji revoliucija. 
Tai buvo ne tautinė, o politinė revoliucija, “žmc- 


gaus ir piliečio teises" skelbusi toj pačioj kos- 
mopolitizmo dvasioj, kuri viešpatavo apšvietos 
amžiuje (XVIII a.). Tačiau drauge šioj revoliuci- 
joj iškilo mintis, kad ir “Tautos bei valstybės, 
imamos kaip individai, turi tas pačias prigimti- 
nes teises“ (1790 m. konstituantos dekreto pro- 
jektas). 

Individo laisvės mintis savaime žadino ir 
tautos laisvės mintį. Tai atitiko ir nauja laiko 
dvasia — posūkis iš kosmopolitizmui palankaus 
racionalizmo į romantizmą, kuris rėmėsi irra- 
cionalumu ir buvo būdingas individualybės jaus- 
mu. Racionalistiniam žvilgiui esminga buvo tai, 
kas bendra, ir todėl jis nerado verta domėtis 
tuo, kas individualu. Priešais šitokį žvilgį J.G. 
Herderis pirmasis iškėlė individualybės princi- 
pa: “tai, kas bendra, tampa tikra tik tame, kas 
yra individualu ir individualiausia". Atsisaky- 
damas lenkti kelius prieš kosmopolitiškai iš- 
blankintą žmoniją kaip “stabo abstraktą ir ab- 
strakto stabą“, Herderis pirmasis įžvelgė: 
“kiekviena žmogiška tobulybė yra tautiška ir 
individuali" (E. Ruprechto parengta rinktinė 
M'ensch und Welt 1942, 170-171). 

Šiuo metu, demokratinei laisvei aistriai su- 
sijungus su tautiniu jausmu, tautos “praregė- 
jo" save, susidomėdamos savo praeitimi ir drau- 
ge užsidegdamos tautinės laisvės mintimi. Abs- 
trakčiai suvokiamą valstybę pakeitė tautinės 
valstybės mintis. Ši mintis įžiebė XIX a. ištisą 
eilę tautinių revoliucijų ir vadovavo susivieni- 

jimo sąjūdžiui Vokietijoje ir Italijoje. Nors be- 
veik visos tautinės revoliucijos buvo paskan- 
dintos kraujuje, tautų laisvės mintis vis giliau 
ir plačiau skleidėsi žmonių sąmonėje. Pirmo pa- 
saulinio karo metu tautų apsisprendimo princi- 
pas virto sąjungininkų šūkiu po šio karo sukur- 
ti teisingai taikai (ypač pabrėžtina JAV prez. 
W. Wilsono energija sukurti laisvų tautų bend- 
ruomenei). Iš tiesų, pralaimėjus karą Vokietijai 
ir Austro-Vengrijai, o Rusijoj žlugus caro reži- 
mui daug seniau pavergtų tautų atgavo laisvę, 
sukurdamos nepriklausomas valstybes. Po antro 
pasaulinio karo visu įsibangavimu tautų laisvės 
sąjūdis persimetė į Aziją, o mūsų dienomis jis 
keičia Afrikos žemėlapį. Tačiau Europoje antro 
pasaulinio karo laimėtoja iškilusi Sovietų Są- 
junga, skelbdama proletarinį internacionalizmą 
ir vykdydamą maskvinį imperializmą, vėl yra 
pavergusi Vidurio ir Rytų Europos tautas. 


Rusiškojo imperializmo kėslai, pridengti in- 
ternacionalizmo skraiste, nebuvo nelaukti. Jie 
nieko nestebina. Bet skaudžiai visus pavergtuo- 
sius stebina tyla, kuria laisvasis pasaulis suti- 
ko, kad krikščioniškosios Europos senos ir gar- 
bingos tautos būtų užskleistos geležine uždan- 
ga genocidiniam terorui. Net ir vykstant netru- 
kus iškilusiam “šaltajam karui" tarp sovieti- 
nės tironijos ir laisvojo pasaulio, nedrįstama į 
neteisingus imperializmo bei kolonializmo prie- 
kaištus atsakyti sovietų pavergtosioms tautoms 
apsisprendimo laisvės pareikalavimu. Valstybių 
vadai tik abstrakčiai vartoja “išlaisvinimo? žo- 
dį, jei ir jo neišsižada. Periodinė spauda ir 
mokyklų vadovėliai apie Sovietų pavergtuosius 
kraštus kalba kaip apie sovietinės imperijos sri- 
tis. Ir tie patys intelektualai, kurie garbingai 
kėlė protesto balsą prieš fašizmą bei nacizmą, 
šiandien su labai ir labai negausiomis išimtimis 
abejingai tyli, lyg nematydami, kokia hipokri- 
zija užvaldė laisvojo pasaulio viešąją opiniją. 
Per 15 metų Jungtinėse Tautose neatsirado nė 
vienos valstybės, kuri būtų šiame tarptautinia- 
me forume iškėlusi Pabaltijo valstybių pavergi- 
mo bylą. Be abejo, visoj tokioj laisvojo pasau- 
lio laikysenoj yra daug paprasto oportunizmo, 
užmigdančio sąžines. Bet kada iš tos bendros 
laikysenos neišsiskiria nė intelektualai, papras- 
tai jautriausiai atstovaują žmonijos sąžinei, rei- 
kia prileisti, kad priežasties tenka jieškoti ne 
tik sąžinių atbukime, bet ir apskritai tam tik- 
rose teorinėse pažiūrose į dalykus. 


Kadangi fašizmas bei nacizmas rėmėsi na- 
cionalizmu, tai iš jo baimės imama pragaištin- 
ga laikyti ir apskritai tautinės valstybės sam- 
pratą. Gi taip neigiamai nusistačius tautinės 
valstybės atžvilgiu, iš tiesų mažosios tautos 
turi rodytis nesančios vertos kurti savo nepri- 

klausomas valstybes. Nors nepaneigiama jų tei- 
sė į laisvę, bet jieškoma kitų būdų jai laiduo- 
li. Iš tokio samprotavimo aiškėja ir tai, kodėl 
daugiau vilčių dedama į liberalizaciją pačioj 
sovietinėj imperijoj negu imamasi aiškiai pa- 
laikyti pavergtųjų tautų kovą už savo nepri- 
klausomas valstybes. Todėl yra pravartu spe- 
cialiau sustoti ties tautine valstybe ir paanali- 
zuoti tą baimę, kurios vėl kelia tautinės vals- 
tybės mintis. 

Plačiai pasaulyje žinomas katalikų filoso- 
fas “pilnutinio humanizmo“ ideologas ir neabe- 
jotinai jautrios sąžinės intelektualas Jac- 
gues Maritain pirmuosiuose veikalo L'homme 
et Vetat puslapiuose pabrėžiamai kreipia dė- 
mesio, kiek moderniąją istoriją nelemtai veikė 
“tautos ir valstybės suplakimas, tautinės vals- 
tybės mitas ir vadinamasai tautybių principas, 
suprastas ta prasme, kad kiekviena tautinė gru- 
pė privalo susikurti atskirą valstybę“. Pagal 
Maritainą (šiuo atveju neabejojamai įtakotą Li- 
lio katalikų instituto prof. J. -T. Delos, O.P., 
studijos La nation, 2 tt., 1944) tautinės valsty- 
bės mintis nuosekliai veda į etatistinį totaliz- 
mą ir lygiai iškreipia tautos ir valstybės prigim- 
ti. Turėdamas mintyje “tautinės valstybės mi- 
tą", jis konstatuoja: “netvarka demokratinėje 
scenoje prasidėjo XIX amžiuje, kad taptų tota- 
liniu pamišimu mūsų amžiaus antidemokratinė- 
je reakcijoje“ (L' homme et V' etat, 1953, 7. 
Šis veikalas išaugo iš autoriaus paskaitų Čika- 
gos universitete 1949 ir pirmiausia buvo pa- 
skelbtas angliškai antrašte Man and the State 
1951. Mes naudojamės autoriaus patikrintu ir 
papildytu prancūzišku vertimu). 

Ar iš tiesų tautinė valstybė iškreipia ir tau- 
tą, ir valstybę? Ar iš tiesų tautinė valstybė yra 
totalizmo bei etatizmo pagrindas? 


J. Maritainas pradeda tautos ir valstybės 
santykio analizę teze: tauta yra bendruomenė, 
valstybė yra organizacija, pastariesiems termi- 
nams teikdamas tą pačią prasmę, kuria šiuos 
terminus išpopuliarino F. Toennies. Tik kai pas 
vokiečių sociologą buvo jaučiama tendencija 
bendruomenę augščiau vertinti, tai prancūzų fi- 
losofas aiškiai užima priešingą poziciją, valsty- 
bę statydamas augščiau už tautą. Tas pats bend- 
ruomenės “prigimtiškumas" bei vitalinis savai- 
mingumas, kuris Toenniesui buvo pagrindu dau- 
giau simpatizuoti bendruomenei, Maritainui 
virsta pagrindu ją žemiau statyti už organi- 
zaciją. Priešingai, tas pats racionalumas, kurį 
Toennies siejo su utilitarizmu ir dėl kurio lai- 
kė organizacijos narius “iš esmės atsietais“, Ma- 
ritainui yra liudijimu, kad organizacija turi 
augštesnį principą negu bendruomenė, būtent 
nebe vitalinę prigimtį, 0 sąmoningą valią. 


K. ŽOROMSKIS 


“Bendruomenė yra daugiau gamtos dalykas ir 
yra glaudžiau susieta su biologine sritimi; or- 
ganizacija yra daugiau proto dalykas ir yra 
glaudžiau susieta su protiniais ir dvasiniais 
žmogaus sugebėjimais" (o.c., 2). Toliau dar ka- 
tegoriškiau: “bendruomenė yra instinkto ir pa- 


BUTELIAI 


veldėjimo produktas duotose aplinkybėse ir is- 
toriniame fone; organizacija yra proto ir mora- 
linės jėgos produktas“ (o.c., 3). Kaip “bendruo- 
menė išplaukia iš gamtos“, taip “organizacija 
išplaukia iš žmogiškosios laisvės" (o.c. 4). O dva- 
sinė sritis, be abejo, yra augščiau už biologi- 

nę, protas augščiau už instinktus ir žmogiško- 
ji laisvė augščiau už gamtinį determinizmą. 

Taip griežtai bendruomenę priskyręs gam- 
tai, o organizaciją — dvasiai bei laisvei, Mari- 
tainas panašiai griežtai turi išskirti tautą ir vals- 
tybę. Bet čia ir iškyla sunkumai: tikrovė nesi- 
leidžia taip lengvai “išparceliuojama". Jei 
bendruomenė tebūtų instinktų bei paveldėjimo, 
atseit biologinis produktas, tai lygiai taip tektų 
apibrėžti ir tautą kaip bendruomenę. Tačiau pats 
Maritainas turi pripažinti, kad tauta yra “kaž- 
kas etiškai visuomeniška“ (guelgue chose d 
ethico-social; 0.c.5). Kaip betgi “kažkas etiškai 
visuomeniška" gali būti instinktų ir paveldėji- 
mo produktas? Kas yra etiška, kyla ne iš gam- 
tos, o iš laisvės bei dvasios. Vistiek tačiau, lai- 
kydamasis teoriškai nusibrėžtos “demarkacijos 
linijos“, Maritainas randa tautą tokia žemesne 
santalka, kuri negali “peržengti politinės sri- 
ties slenkstį", t.y. tapti pagrindu valstybei. 
Valstybės pagrindu galinti būti tik, jo termi- 
nais, politinė organizacija, politinis kūnas (so- 
ciete politigue, corps politigue). Nors politinės 
organizacijos idėja galinti gimti ir tautinėje 
bendruomenėje, šios idėjos išsiskleidimui tau- 
tinė bendruomenė tegalinti būti tik “palanki 
dirva ir proga" (kartojama J.-T. Deloso mintis: 
“jei valstybės idėja gimsta tautinėje bendruo- 
menėje, tai tik dėl to, kad ši jai suteikia tereną 
ir progą“; o.c. I,175). “Savyje pačioje politinio 
kūno idėja kyla iš kitos, būtent augštesnės sri- 


ties" (o.c., 6) — teigia Maritainas, tuo būdu 
principiškai paneigdamas tautinę valstybę. 
Analizuodami "Toennieso bendruomenės ir 


organizacijos sampratą, randame, kad bendruo- 
meninis ir organizacinis pradai tam tikrų būdu 
susitinka visuose visuomeniniuose susitelkimuo- 
se ir kad todėl tarp jų nėra principinės priešy- 
bės. Maritaino atveju tenka dar pridėti, kad 
žmogaus negalima “išparceliuoti" į gamtą ir 
dvasią, į instinktus ir protą etc. Žmogus yra vi- 
sas kiekviename savo reiškimesi. Būdamas dva- 
sinio prado būtybė, jis niekur nelieka tik bio- 
loginėje plotmėje. M. Merleau-Ponty šia pras- 
me teisingai pastebi: “žmogus nėra protingas 
gyvulys, nes proto bei dvasios iškilimas nepa- 
lieka jame instinktų sferos nepaliestos" (La 
structure du comportement“, 1953, 196). Visa- 
me savo būties plote žmogus lieka žmogus, o 
ne vienur yra "gyvulys" (instinktai), o kitur 
pakyla į “protą". Jokia žmogiškoji bendruomenė 
nesiremia tik instinktais ir paveldėjimu. Kiek- 
vienoj bendruomenėj atsispindi visa žmogaus 
būtis. Visas žmogus yra tautoj ir visas jis yra 
valstybėj 

Neteisinga vaizduotis, lyg savo žemesne da- 
limi žmogus priklausytų tautai, o augštesne — 

valstybei. Tokia išvada visiškai neplaukia iš to, 
kad tauta susidaro savaime, o valstybė yra ra- 
cionaliai sukuriama. Tauta yra prigimtinė bend- 
ruomenė savaiminiu susiformavimo vyksmu, o 
ne tuo, kad ji liktų žemiau dvasinio lygio (tai 
rasės, o ne tautos atvejis). Jei tautinė bendruo- 
menė liktų tik instinktinės simpatijos išraiš- 
ka, tai, kaip jau esame pastebėję, netektų tau- 
tos rasti “kažkuo etiškai visuomeniška“. Gi 
jei tauta yra “kažkas etiškai visuomeniška"', tai 
todėl, kad ji nėra tik instinktų padaras. Žmo- 
gaus prigimtis nesutampa tik su instinktais, ji 
lygiai reiškia ir protą; todėl taip sunku psicholo- 
gams rasti žmoguje aiškius instinktus, kad jie 
linkę iš viso atsisakyti instinktų termino žmo- 
gaus atveju. Doriniai bei apskritai dvasiniai nu- 
siteikimai priklauso žmogaus prigimčiai nema- 
žiau kaip biologiniai polinkiai. Todėl, nors ir 
būdama prigimtinė bendruomenė, o ne raciona- 
liai sukurta organizacija, tauta yra pilna Žžmo- 
giška bendruomenė, siejama ne aklų instink- 
tų, o dvasinių ir moralinių ryšių. Ne su valsty- 
be iškyla dorinės normos, tik valstybė jas ob- 
jektyvuoja konkrečiais teisiniais nuostatais. Bet 
kada valstybė dorines normas objektyvuoja tei- 
siniais nuostatais, tuo pačiu ji objektyvuoja 
bendruomeninius saitus teisinės organizacijos 
pavidalu. Valstybės sukūrimu tauta įgyja or- 
ganizacinę lyti. Kaip formulavo prancūzų teisi- 
ninkas A. Esmein, “valstybė yra tautos teisinė 
personifikacija“. 

Vietoj tautos Maritainas valstybę sieja su 
“politiniu kūnu“, arba politine organizacija, ku- 
ri “prigimties reikalaujama ir proto realizuo- 
jama yra pati tobuliausia iš pasaulietinių or- 
ganizacijų" (o.c., 9). Ivesdamas politinės or- 
ganizacijos terminą, M'aritainas rūpinasi išsau- 
goti valstybės sampratą nuo absoliutizmo bei 
totalizmo. Visiškai teisingai Maritainas pabrė- 
žia, kad valstybė nėra “nei žmogus, nei žmonių 
grupė", o institucijų visuma, būtent “organas, 
skirtas valdžiai bei prievartai administruoti ir 
sudarytas iš viešosios tvarkos ir gerovės eks- 
pertų arba specialistų — irankis tarnauti žmo- 
gui“ (o.c., 12). Būdama tokiu įrankiu, “valsty- 
bė yra dalis, besispecializuojanti visumos inte- 
resuose" (o.c., 12). Tai reiškia: valstybė nėra 
pati politinė organizacija kaip tokia, o tik jos 
dalis, nors ir augštesnė už kitas dalis, bet vis- 
tiek palenkta visumai. “Valstybė yra žemesnė 
už politinį kūną kaip visumą ir ji tarnauja poli- 
tiniam kūnui kaip tokiam" (o.c., 12). 

Sutinkame su šiomis Maritaino tezėmis, 
kurios išreiškia pagrindinį demokratinės valsty- 
bės principą: valstybė yra žmogui. Tačiau sto- 
vime prieš klausimą: iš kur susikuria politinė 
organizacija, arba “politinis kūnas“? Formalia 


teisine prasme politinis kūnas — tai piliečių vi- 
suma. Visi piliečiai privalo būti valstybei lygūs 
tuo paciu besąlygiškumu, kuriuo visiems lygiai 
galioja dorinės normos. Todėl iš tiesų teisiš- 
kai tenka skirti valstybę nuo tautos, įpareigo- 
jant valstybę lygiai rūpintis visais savo pilie- 
čiais. Ar tačiau tai principiškai paneigia esminį 
valstybės sąryšį su tauta? Politinė organizaci- 
ja, arba “politinis kūnas“, nesusitelkia iš abs- 
trakčių individų. Tikrovėje yra ne abstraktūs 
individai, o žmonės, priklausą tai ar kitai tau- 
tinei bendruomenei. Ta ar kita tauta sudaro ati- 
tinkamos politinės organizacijos branduolį. Kiek- 
viena valstybė faktiškai remiasi viena kuria 
tauta, net ir tada, kai ji yra pasijungusi dau- 
giau tautų. Tik pastaruoju atveju, kaip akivaiz- 
džiai istorija liudija, tos kitos tautos ne laisvai 
gyvena, o daugiau ar mažiau atvirai yra slo- 
pinamos. Šita skaudi istorinė patirtis iškėlė tau- 
tinės valstybės principą, pripažįstantį tautoms 
teisę laiduoti savo laisvę nepriklausomomis 
valstybėmis. Laisvės ilgesys išskleidė tautinės 
valstybės idėją. 


Neteisinga tautinę valstybę sieti su “anti- 
demokratine reakcija“, nes, priešingai, tautinės 
valstybės mintis išaugo drauge su demokrati- 
ne valstybės samprata. Savyje pačioje tautinė 
valstybė nei stabina tautą “žemiška dievybe“, 
nei paverčia valstybę “kultūrine, ideologine, ce- 
zaropapistine, totalistine“, kaip baiminasi Ma- 
ritainas (o.c., 7). Ne pati tautinė valstybė ap- 
skritai yra kalta dėl to, kad zoologinis nacio- 
nalizmas (visų pirma fašizmo ir nacizmo pa- 
vidalais) yra vadovavęsis absoliučiu egoizmu ir 
jo vardan neigęs visuotinuosius doros ir teisės 
principus. Ir demokratinė valstybė slepia savy- 
je pavojų būti paversta daugumos tironija. Nie- 
kam tačiau dėl to neateina mintin apkaltinti 
pačią demokratiją. Lygiai nėra pagrindo nacio- 
nalizmo kaltes paversti apskritai tautinei vals- 
tyvei kaltinimu. Principiškai tautinė valstybė 
nieku būdu nesiekia būti “kultūrine, ideologine, 
cezaropapistine, totalistine“. Priešingai tauta 
nesutampa nei su jokia atskira kultūros krypti- 
mi, nei su jokia atskira ideologija. Visos tau- 
toje gyvos dvasinės srovės dalyvauja tautinės 
kultūros kūryboje. Būdama šia prasme pluralis- 
tinė bendruomenė, telkianti įvairias ideologines 
sroves, tauta nieku būdu neskatina valstybės 
į totalizmą. Valstybė virsta totalistine tada, kai 
ji remiasi nebe visa tauta, o viena atskira gru- 
pe, besiimančia save tapatinti su visa tauta. 
Partinis absoliutizmas, o ne tauta yra valstybės 
totalizmo pagrindas. 

Po fašizmo ir nacizmo patirties yra pagrin- 
do įspėti prieš “nacionalizmo rykštę“, kuri ga- 
lutinėj sąskaitoj atsigręžia prieš pačią savąją 


tautą. Bet neteisų, besibaiminant nacionalizmo, 
užmerkti akis prieš ištisų tautų kenčiamą ver- 
giją. Užmerkiant akis prieš šią tikrovę, bėgi- 
mas nuo nacionalizmo nejučiomis virsta netie- 
siogine imperializmo apologija. 


Nors ir neneigdamas tautų, bet baiminda- 
masis nacionalizmo, Maritainas “vadinamąjį 
tautybių principą“ pakeičia tokiu “autentiškų 
tautybių principu“, kuris faktiškai labiau at- 
spindi rūpestį “pastovia tautų tvarka“ negu jų 
laisve. Būtent: “autentiškas tautybių princi- 
pas būtų taip formuluotas: politinis kūnas pri- 
valo plėtoti ir savo dinamizmą, ir žmogiškųjų 
laisvių pagarbą taip, kad tos bendruomenės, ku- 
rias jis telkia, turėtų savo prigimtines teises pil- 
nai pripažintas ir drauge spontaniškai siektų 
susilieti į vienintelę augštesnę ir sudėtingesnę 
tautybę" (o.c., 8). Taigi prigimtinių teisių 
laisvė, bet palenkta spontaniškam susiliejimui į 
"vienintelę augštesnę ir sudėtingesnę tautybę“. 
Ar nėra tai palaiminimas to, ką savaime vykdo 
valstybės, savo valdžion pajungusios svetimas 
tautas? Visos imperijos savo nukariautąsias ar 
kitaip užvaldytas tautas lydo į “augštesnę tauti- 
nę bendruomenę“. Patiems vykdytojams tai ga- 
li atrodyti natūraliu ir teisėtu vyksmu. Deja, 
tiems, kurie įpareigojami lydytis, tai yra kėsi- 
nimasis ne tik į jų laisvę, bet ir į jų tautinę 
gyvybę. Mažosioms tautoms toks “autentiškas 
tautybių principas“ skelbia ne laisvę, o mirtį. 
Negalime su juo sutikti, laikydami jį didele da- 
limi atsakingą už laisvojo pasaulio dabartinį 
abejingumą sovietinėj imperijoj vykstančiam 
tautų žudymui. 

Savo “autentiškąjį tautybių principą“ Ma- 
ritainas grindžia teze, kad ne tauta turi sudary- 
ti valstybei pagrindą, o priešingai, valstybė for- 
muoja tautą. Bendruomenė niekada negalinti 
persiformuoti į organizaciją, priešingai, organi- 
zacija visada gimdanti bendruomenes. Pagal tai 
ir “tautinė grupė iš tikrųjų negali persifor- 
muoti į politinę organizaciją“ (o.c., 6). Už po- 
ros puslapių toliau: “tauta netampa valstybe; 
valstybė padaro, kad tauta pradeda egzistuoti“ 
(o.c., 8). Tikrovė greičiau yra priešinga šioms 
tezėms negu teikia joms pagrindo. Tiesa, orga- 
nizacinis susitelkimas turi poveikio pagilinti 
bendruomeniniam ryšiui kaip tik dėl to, kad 
jis objektyvuoja  bendruomeninius santykius. 
Tačiau nieku būdu šio poveikio netenka ab- 
soliutinti bendruomenės sukūrimo veiksniu. 
Bendruomeniniai ryšiai yra pirmesni už organi- 
zacinius, nes tik tai gali būti suorganizuota, 
kas jau yra daugiau ar mažiau anksčiau susiję. 
Ne organizacija gimdo bendruomenę, o bendruo- 
menė save objektyvuoja organizacijos pavida- 
lu. Panašiai su tauta ir valstybe. Be abejo, vals- 

tybė turi poveikio tautai išlikti ar sunykti. Jei 
tauta susikuria savą valstybę, ji gali laisvai 
plėtotis. Priešingai, jei tauta patenka svetimos 
valstybės valdžion, per laiką ji ima blėsti. Net 
jei ir nėra vedamas prievartinis nutautinimas, 
svetimoj valstybėj tautinė gyvybė silpnėja jau 
dėl to, kad ji sunkiai gali reikštis visu plotu, 
stokodama valstybinės globos, kuri ypačiai yra 
reikšminga mažų tautų atveju. Bet tėra labai 
išimtiniai atvejai, kuriais tenka laikyti valsty- 
bę sukūrus tautą. Teisingai Maritainas tokiais 
pavyzdžiais nurodo savo tėvynę Prancūziją ir 
Jungtines Amerikos Valstybes. Prancūzijos že- 
mėj skirtingas tautines grupes iš tiesų istorijos 
bėgyje sulydė jas apjungusi valstybė. Panašiai 
Jungtinėse Amerikos Valstybėse kuriasi nauja 
amerikiečių tauta, sulydydama viso pasaulio tau- 
tų imigrantus. Šitie pavyzdžiai iš tiesų ilius- 
truoja Maritaino “autentiškąjį tautybių princi- 
pa" — skirtingų tautinių grupių sulydimą į nau- 
ją tautinę bendruomenę. Tačiau, būdami dau- 
giau išimtimis, jie neteikia pagrindo apskritai 
valstybę daryti tautų gimdytoja. Net ir tos 
valstybės, kurios vėliau pajungia daugelį tautų, 
iš pradžių iškyla vienos tautos pagrindu. Tauta 
valstybei teikia ne tik faktinį, bet ir moralinį 
pagrindą, pilietinį lojalumą gaivindama tauti- 
niu broliškumu. Gi tos valstybės, kurios stoko- 
ja pakankamos tautinės atramos, laikosi daugiau 
tik plika jėga. Daugiau ar mažiau prievartau- 
damos pajungtąsias tautas, jos slepia savyje 
žlugtį, dėl kurios tačiau niekas negedi: tokių 
valstybių žlugimas yra jų pavergtoms tautoms 
laisvės dienos išaušimas. Niekas nesiskundžia, 
kad Maritaino žodžiais, “dviguba austrų-vengrų 
karūna sukūrė valstybę, bet negalėjo tautos pa- 
gimdyti". Dar tikriau niekas negedės, kai žlugs 
sovietinė imperija, nepajėgusi pagimdyti naujos 
sovietinės tautos iš tų visų tautų, kurios šian- 
dien prievarta lydomos komunistinės diktatū- 
ros katile. 


Todėl tautinės valstybės nelaikome pra- 
gaištingu mitu. Be savos valstybės tauta negali 
būti laisva. Valstybė yra ta organizacija, kuri 

įgalina tautą laisvai gyventi ir laisvai kurti tau- 
tine kultūrą. Tos tautos, kurios dėl vienų ar ki- 
tų priežasčių nesukūrė savų valstybių, arba vi- 
siškai sunyko (pvz. prūsai ir lybiai, nejieškant 
pavyzdžių iš toliau), arba buvo nustelbtos ir 
negalėjo pasireikšti ryškesne tautine kultūra, 
net jei ir davė pasauliui atskirų žymių žmonių 
pvz. baskai, kurių šv. Ignacas Lojola ir M. de 
Unamuno pasauliui yra žinomi ispanų kultūros 
atstovais). Jei airiai, būtų stengęsi įsilieti į 
“augštesnę"" britų tautinę bendruomenę, 0 ne 
kovoję už tautinę gyvybę bei valstybinę nepri- 
klausomybę, gal jau šiandien jie bebūtų istori- 
jos objektas. Pripažinti tautas lygu pripažinti ir 
joms teisę į nepriklausomas valstybes. Princi- 
piškai atsiejus valstybę nuo tautos, netektų iš 
viso kalbėti apie vergiją: tauta kaip tauta (t.y. 
kzip vidinių ryšių bendruomenė) nėra tiesiog 
pavergiama, ji pavergiama pajungimu svetimai 
velstybei, paneigiančiu jai galimybę pačiai savo 
gyvenimą organizuoti. Tautos laisvė — jos vals- 
tybinė nepriklausomybė. 

Kaip visi žmonės turi teisę i laisvę, taip 
visos tautos turi teisę laisvai gyventi. Tačiau 
didžiosios tautos, kurių laisvė saugi, vis dar nori 
laisvę laikyti tik savo privilegija. Todėl ir ta- 
da, kada kalbama apie “laisvąjį pasaulį“, tetu- 
rima mintyje save pačius, o pavergtųjų laisve 
nesisielojama. Ne tik genocidas yra mūsų am- 
žiaus gėda. Lygi gėda yra ir “laisvu"" besivadi- 
nančiojo pasaulio tyla — užmerkimas akių | 
(drauge — ir sąžinių) prieš šį genocidą. Nu- 
rodyti į kitus amžius, galime sutikti, kad visa- 
da tie, kurie buvo laisvi, linko nematyti tų, ku- 
riuos slėgė vergija. Užtat visais amžiais lais- 
vės sąmonė skaidriausiai žėrėjo pavergtuosiuo- 
se. Likimas yra lėmęs mums, visų tautų pa- 
vergtiesiems, šiame amžiuje liudyti laisvę. Lais- 
va tauta nepriklausomoje valstybėje — toks yra 
autentiškas tautybių principas ir toks yra mūsų 
idealas.* 


* Skirtingas klausimas yra laisvų tautų valstybinis 
susijungimas federalizmo pagrindais, nes šiuo atveju 
visos tautos lygiai išsaugo savo laisvę. 


K. žoromskis — Uolos prie Michigano ežero 


LIE TDIEBE LOS. GIESBIES 


Lrečioji 


Lėta yra karaliaus Edipo rauda, 
Tyrų kuždėjimo kupina, 

Ne vaikams klausytis vakarais, 
Bet dvasiai — palydovei — skirta. 


Lyg lietaus lašų ilgėjausi žodžių, 
Srovenančių kraujo kilmės Kinkme. 
Ir, laikui sunkiantis į žemės gylį, 
Jaučiau, kad artėja pelnytas, 


PRANAS VIS VY DAS 


Kaltės pažinimo tarpsnis. 

Ir šauksmas, virpantis membranoje, 
Kartojo dievų klastą... Viešpatie! 
Kodėl už kiparisų, aikštėje, dunkso 
Išdidūs minčių siluetai? 

Pasigailėk ir sugrąžink lengvumą 
Vaikystėje nešioto žaislo. 


Tada pabudo sąmonės budrumas, ir šviesa 
Staiga paplito, ryškindama aplinkos 
Pavidalus (net tuos, kuriuos mylėjau, 

Bet netekau didžiojoje bausmės kelionėj). 
Dabar jie buvo lyg Kalėdų dovanos arti, 
Papuošti mistiškų vaivorykštės lanku: 
Nuo vieno krašto ligi kito — meilė, 
Žaliuojanti lyg paupio vešli veja. 


Bet kur dabar yra šita mintis žaisminga? 

Kažkas man sakė: ją nutildė pelkių lūžtvės. 
Sunku tikėti, nes ir čia yra drėgmė, 

Griuvėsių lupomis užpūtusi pagojų ugnį. 


Lėta yra karaliaus Edipo rauda, 
Orakulo kuždėjimo kupina, 

Ne vaikams klausytis vakarais, 
Bet dvasiai — palydovei — skirta. 


Ketvirtoji 


Pats metas žadinti prisikėlimą ... ir rinktis — 
Tirpstantis ledas, lašėjantis mirties niuansais, 
Ar pumpurai, išsprogę dar vienai galimybei? 


Gulėdamas žiūrėjau į Deskanso vaizdą ir 

mačiau gyvybe. 
Ištįsusią tarp sienų ant putlios damasko sojos. 
Girdėjau, kaip jaunikliai šaukia gatvėje ir bėga 
Įkandin automobilių, suvilioti metalinio žaismo. 


Staiga tie žingsniai viršuje, ant laiptų, 
Pavirto į siaubingą įvykio prisiminimą. Laukiau 
Lyg pasmerkta žuvis traukimo... Kam? Ten 
buvo žmonės, 
Einą mėginti Hipodromo sūkurių. Norėjau iš 
paskos 
Prabilti: i1 mane paimkite lyg nelaimingą šunį. 
Bet abejonė — kam? Ar negeriau tylėt iš 
meilės tylai, 
Kam šaukti, jei dvasia nebeturi tiesos galingo 
žodžio, 
Jei motinos delnuos nutildavo net lėkščių šukės. 
Graudu mąstyti apie tai—seni daiktai jau rauda, 
Pajutę vėsų lapkričio lietaus artėjimą ... O 
taip — 
Prisiminimuose yra drėgmė ir lapų pakastų 
nykimas. 

Pats metas man po tiekos skaitymo ir dvasios 

išlaidų 

(Idėjų elgetai keli minčių skatikai yra brangūs) 
Perpjauti šakoto pykčio gyslą ir numirti 

laukuose, 

Paskendus gaiviame javų kvepėjime, ir ilgai 

stebint 


Dunksantį dangoraižio fasadą, ir jam atleidžiant. 


Mąsčiau apie mūsų šaknis, įsikerojusias žemėje, 
Apie grubų rimties fanatizmą, kurio yra 

Darbo dienų planai ir fariziejų pokalbiai pilni, 
Mąsčiau ir prisiekiau tylos akivaizdoje 
Nepažabotos rimties neapkęsti, apkaltindamas ją 
Pasikėsinimu prieš švelnų sąmojo dievą, 

Prieš vaikišką Išganytojo žvilgsnį. 


vėl prisiminimai plaka slenkstį, aš 
žinau — 
Nelengvas yra nebūties niuansų šokis. Palengva 
Uždaręs kambario duris, imu žiurėti į Deskanso 
vaizdą, 

Vis nepamiršdamas rimties lėdinio durklo. 


Dabar ir 

Kai danguje įsmigo paukščių trikampis į pietus, 
Sustojau ant geltono, vasaros ranka tapyto šlaito, 
Ir aukso tvenkinys akyse nuostabiai sutvisko, 
Lyg žvynai pasakų žuvystės, gaudytos vaikystėj, 
Ir du žali irklai prie luoto, ant vandens 
paviršiaus, 
Viliojo tartum laumės rankų gražūs pirštai. 


Pradėjau eit per vešlų, rožėmis papuoštą sodą 
Ir, paupyje atsidūręs, pamačiau švelniausią 
smėlį, 
Kurio nuo pat vaikystės, tartum palikimo švento 
Gralio, 
Jieškojau augštupy ir gyvenau tauriai lyg 
Parsivalis. 
Ir du žali irklai prie luoto, ant vandens 
paviršiaus, 
Viliojo tartum laumės rankų gražūs pirštai. 


Giliai paniręs migloje akiratis ir tamsūs sieliai 
Kvepėjo tolumų sakais ir girių ruožo glūduma. 
O vakarojant, kai Vaistariškių kaimo piemenų 


A eg laužai 
Grąažino ilgesį žvejams ir sielininkams, kai 


Šešėlių pokalbiai ir pabučiavimas baltųjų rožių 
Plazdėjo, lyg alsuojanti esmė jautrios mimozos, 
Ilgai stovėjau, lyg bijodamas palikti kranto 
Švelniausią smėlį, be kurio sunku kitur gyventi. 
Ir tie žali irklai prie luoto, ant vandens 
paviršiaus, 
Viliojo tartum nepatirto džiaugsmo gražūs 
pirštai. 


VUienuolikitojai 


Skeveldromis ir kardo ašmenimis 

Iš gludumos prikėlėme pavasario nakties ritmą, 

Skaistumą, apimantį mūsų elastingą žvilgsnį, 

Aštriai įrėžiantį sieloje praeities daiktų 
simboliką. 


Ir paslaptim kalbėjo susimąstę žmonės: 

Dalia nesiskiria nuo žėrinčio meteorito, 

Nuo krentančios topazo dalelytės, ak, kuri 
Perpjovusi akiratį, išnyksta kosmo tamsoje, 
Palikusi monadinį liepsnos prisiminimą. 

Ne mums priklauso žodžiai: imk, tau lemta. 

Šitoj arenoje vienatve apgaubti išmokome 

Tapyti ašaras ir kraują plušančio žmogaus. 

Todėl ir nespalvinga yra kasdienybė: 

Drobė iš bulvių maišo, o centre — cemento 
Šiurkščios dėmės, o aplinkui — Mare Pigrum 
Ant sienos Juan Miro paveikslų parodoje. 


Ir taip grindis, ir nepasiekiamas lubas 

Nudažome praeities dienų atspalviais, ir vis 
Kiekvieną vakarą mėginame likučiais freskų 
Dabinti duonos trupinius ant stalo. 


Paskutinė 


Gyvenimo prispirtas kauptis ir mąstyti 
Įkėliau dvasios gulbę į lunatikų lizdą, 

Ir ten, tarp tvaskančio kalnynų gruodo, 
Ėmiau Sibilės pirštais glamonėti erdvę. 
Šalia karališki Jupiterio arai 

Suskridę raižė keršto ašmenimis uolas. 
Tyla riogsojo lyg buka viršūnė 

Seniai užgesusio, antikinio vulkano. 


Vidudieniai, granitą vilkdami širdin, 
Atslinkdavo vingiuojančiais takais pajusti 
Pasaulio Motinos Nakties didingo glėbio. 
Ramybė tau! .. Prabildavo jų eisena. 
Ramybė ir bedugnėje sukrautam lobiui. 
Tegul lizde išlieka paslaptis viena, 

Tegul ji saugo prieštvaninę tiesą — tylą, 
Sukurusią tarpeklius, klodus ir laukus. 


Sibilės pirštais, ak, kodėl ne smuikininko? 
Ne mano brolio ir ne mano draugo 
Judėjimu, vitališku gyvenimo orkestrui. 
Pirštais, priklausančiais dūzgiančiam smėliui 
Ir prarastai vietovei, kažinkur prie Indio, 
Keliaujant didžiojo saulėtekio linkme. 


Atsimeni gal gelžkelį, aušroj spindėjusį, 
Ir gelsvą pylimą ir jo šlaitus papuoštus 
Azalijų žiedais, bučiuojančiais ratus, 

Lyg padėkai, kad juos čia pasodino ratai? 


Ne mano broliui ir ne mano draugui... 

Skliautai tylena paslaptingo elemento bangomis. 
Žemai — šaltinio vėsuma. Toliau — upelio lovys. 
O dar žemiau žiurėdamas pajusi 

Laukų akmens nuostabų apvalumą. 


Gražus laukų akmuo, nutekintas 

Ištvermės lašų, sukūrusių žaliuojantį slėnį. 
Štai, vynuogynai šilti sirpsta ir dainuoja 
Odę prieglobstį suteikusiai kalnų grandinei. 


Besidalindamas pavėsio laime ir šlaitų žiedais, 
Užmiršt norėjau lizdą ... per vėlai: 

Rugsėjo saulė vėso, ir herojiški arai, 

Sparnais apglobę dvasią, nešė atgalios. 

Kalnynų gruodas amžina šviesa sutvisko, 

Ir liūdinti Sibilė priglaudė mane. 


PRELATAS PRANCIŠKUS M. JURAS 


JO AMŽIAUS SEPTYNIASDEšIMT METŲ SUKAKČIAI ATMINTI 


JONAS ATS IIS 


Prelato Pranciškaus Mykolo Juro veikla 
yra taip plati ir šakota, kad kiek išsamiau jos 
visos trumpame žurnalo straipsnyje nepajėgčiau 
apibūdinti, dėl to čia stengsiuosi susikaupti ties 
jojo lietuviška kultūrinė veikla, ir ne vien dėl 
to, kad ta tema būtų man lyg ir artimesnė, 
bet ypač dėl to, kad, mano galva, ta veikla pre- 
latą iškelia ir išaugština iš visos eilės puikių ir 
garbingų lietuviškųjų parapijų ganytojų. 

Tai darau dar ir dėl to, kad gerbiamas su- 
kaktuvininkas yra savaip laimingas, jog gyvas 
būdamas sulaukė prof. Simo Sužiedėlio plačios 
ir puikiai parašytos monografijos. Tiesa, ji skir- 
ta ne specialiai prelatui P. Jurui, bet Law- 
rence, Mass. Šv. Pranciškaus lietuviškai parapi- 
jai. Kadangi prelatas P. Juras ilgesnę savo gy- 
venimo dalį praleido, rūpindamasis ir tvarkyda- 
mas tos parapijos reikalus, tuo pačiu ta mono- 
grafija yra prelato gyvenimo ir veiklos istori- 
ja. Negana to, prel. P. Juras sugebėjo palygin- 
nant vieną iš smulkesniųjų parapijų pakelti į 
vieną iš pranašiausiųjų lietuviškų parapijų vi- 
soje Amerikoje. Ganytojas visada ir visur di- 
džiuojasi savo parapija, ir, matyt, ne be reika- 
lo, nes vis dėlto jisai galėjo savo parapija pasi- 
kliauti. 

Nereikia nei priminti, kad prel. P. Jurą už 
parapijos ribų daugiausia iškėlė lietuviškoji kul- 
tūrinė veikla. Toks gyvas kultūros reikalo supra- 
timas ir toks didelis jai pasišventimas yra reta 
ir didelė žmogaus savybė. 

Kūryba yra tautos gyvybės pažymys ir lai- 
das. Tik kurianti tauta pilnai jaučia savo tei- 
ses ir pareigą išlikti gyva. Ne medžiaginė 
gerovė, ne tobula valstybės tvarka (nors ši be 
kūrybos ir žmoniškumo neįmanoma), o kūryba, 
o savųjų dvasios gelmių ir lobių atskleidimas 
daro tautą pasitikinčią savo ateitimi. 


Ne visi žmonės tą reikalą supranta. Daž- 
niausiai žmogus gyvena ta diena ir garbina tos 
dienos apšauktus ar apsišaukusius stabus. Ne vie- 
ną jų apsupa ta diena garbe, didybe ir praban- 
ga. Ir jei atsitinka taip, kad jie nežūsta ne- 
garbingai, tai juos palaidojama su pompa ir 
triukšmu, bet ant rytojaus užmirštama. 

Su širdgėla reikia prisipažinti, kad lietu- 
viuose kultūros pasiilgimas nėra nei visuotinis, 
nei juoba dažnas, o greičiau retas reiškinys. Mū- 
suose nėra mados turėti draugijų ar klubų, ku- 
rių tikslas būtų puoselėti ir remti vienos ar ki- 
tos meno šakos reikalus ir žmones. Nedaug su- 
klysime pasakę, kad tokių lietuvių, kurie dėl 
meno ar kultūros aukotųsi ar atsisakytų pato- 
gumų, yra daug mažiau negu pačių menininkų. 
Jei kas tokių nusiperka knygą ar kokį paveiks- 
lą, tai dedasi kultūros dirvonus išaręs ir išakė- 
jęs. Menininkas neturi pagarbos. Dažniausiai va- 
dovaujamasi senoviška sodiečio galvosena, kad 
muzikantas yra būtinai dykaduonis ir tinginys. 


Taip dalykams esant, tikras kūrybos rė- 
mėjas-mecenatas juoba yra brangintinas ir gerb- 
tinas. Jų ir pačių kūrėjų auka ir pasišventi- 
mu kurstoma tautos gyvybės ugnelė. 


Lietuvio rodomas raštui abejingumas gali 
atgrasyti ir didelį pasišventėlį. Lietuvis mecena- 
tas ne tiktai turi autorių paremti, finansuoti, 
sakysime, veikalo išleidimą, bet dar ir rūpintis 
pačios knygos išplatinimu. Prie šios taisyklės 
turėjo derintis visi didieji lietuviškojo rašto ža- 
dintojai ir puoselėtojai. Tai kultūrintojo tradi- 
cijai pradžią davė Žemaičių vyskupas Motiejus 
Valančius (1801-1875), organizavęs plačiu mas- 
tu sunkiaisiais spaudos draudimo laikais lietu- 
viškųjų knygų leidimą ir platinimą. 

Iš šio krašto privačios iniciatyvos žmonių 
tenka paminėti kun. Aleksandrą Burbą (1854- 
1898) ir ypač kun. Antaną Miluką (1871- 
1943), davusį apie 180 leidinių. Šion garbingon 
rašto mylėtojų ir rėmėjų galerijon įeina ir di- 
džiai lietuviškai kultūrai nusipelniusio prelato 
P. Juro vardas. 

Čia noriu mielam skaitytojui priminti, kad 
nesu pasišovęs parašyti lietuvių literatūros me- 
cenatų istorijos ar net trumpos jos apžvalgos, 
dėl to čia neminiu draugijų, nei pasaulietiškų 
lietuviškosios knygos leidėjų, o kaip tik jieš- 
kau analogijos to paties luomo žmonių tarpe. 

Kiekvienas laikotarpis turi savo reikalavi- 
mus. Kultūros raidoje, kaip ir pačioje istorijo- 
je, kas seka, negali pirmatakauti, dėl to visada 


tai, kas pirmatakauja, yra laikoma svarbiau, 
negu tai, kas seka, net jei sekantysis būtų di- 
desnis už pirmaujantį. Tuo būdu vyskupo Va- 
lančiaus garbės, jei kas ir kalnus nuverstų, ne- 
nustelbs. Dėl to lyginti ko nors nesiimsiu, ne- 
matuosiu didybės, neskaitysiu svorio, nes jie vi- 
si dideli ir svarūs. Kiekvienas jų yra didelis pa- 
gal tai, kaip atspėjo laiko dvasią ir reikalus. 
Kultūra yra gyva, sakyčiau, esybė, ji natūraliai 
auga ir plėtojasi. 

Iš tų mano žodžių aišku, kad lietuviškojo 
rašto remėjas-mecenatas turi jungti savyje dvi 
viena kitai priešingas asmens savybes: iš vienos 
pusės, jis turi būti jautrus menui arba raštui, 
kad galėtų jausti ir grožėtis ir galėtų būti tam 
reikalui dosnus, o iš antros pusės jis turi būti 
praktiškas ir mokėti tam reikalui sutelkti lėšų. 
Mecenatas, nebūdamas milionieriaus sūnus, turi 
būti sumanus finansininkas, geras administra- 
torius ir turėti dar visą eilę gabumų ... 


Kas iasai nuostabus žmogus? Kokia jo kil- 
mė? Prel. P. Juras kilme tikras šiaulietis, gi- 
męs 1891 metų birželio mėnesio 16 dieną Bridų 
kaime, Šiaulių parapijoje. Augo trylikos vaikų 
šeimoje, iš kurių jis buvo septintasis. Baigęs 
Sutkūnuose pradinę mokyklą ir turėdamas 16 
metų, pradėjo tarnauti, pats sau duoną pelny- 
ti: pustrečių metų tarnavo Šiauliuose krautu- 
vėje pardavėju ir du metu buvo vartotojų ko- 
operaityvo vedėjas. Ir ne tik pats sau duoną 
pelnė, bet ir toliau mokėsi. Ir taip 1911 m. bai- 
gia Šiaulių gimnazijoje keturias klases. Tais me- 
tais nesuskubo įstoti seminarijon, o sekančiais 
metais jau grėsė caro karo tarnyba. Dėl to, ga- 
vęs šaukimą stoti naujokų komisijon, išvyko iš 
Lietuvos ir 1912 spalio mėn. 30 dieną pasiekė 
New Yorko uostą. Kunigo luomas jį viliojo nuo 
pačios vaikystės. Bet Amerikoje neturėjo nei 
giminių, nei pažįstamų, kurie būtų galėję jam 
padėti, dėl to pradėjo dirbti vaistinėje ir dai- 
rytis. Galop įstojo seminarijon  (Catonsville, 
Md.), bet besimokydamas susirgo džiova, kuria 
kadaise mirė klierikas jo brolis Antanas. Po il- 
gų peripetijų, Pranciškus Juras 1922 m. birželio 
mėn. 22 dieną Bostone Šv. Kryžiaus katedroje 
kardinolo W. O'Conellio buvo įšventintas kuni- 
gu ir paskirtas vikaru į Šv. Pranciškaus lietuviš- 
kąją parapiją Lawrence, Mass., kur jis su dvejų 
metų pertrauka (pora metų buvo Lowellio, 
Mass. lietuviškos parapijos klebonu) tebėra iki 
šios dienos. 1951 m. kovo mėn. 22 dieną Šventa- 
sis Sostas Pranciškui M. Jurui suteikė prelato 
titulą. ) ė“ | | 
"Gyvenimo poezijos, jautrumo, gamtos mei- 
lės prel. P. Juras bus įkvėptas tėvų. Vaikys- 


tės atsiminimuose, paskelbtuose Eglutės pusla- 
piuose (195815 7 nr.) jis rašo: 


"Mano tėveliai nebuvo mokyti... Dideliu 
susidomėjimu klausydavau tėvelių pasakojimo, 
kaip upelis šniokšdamas, medžiai šlamėdami, vė- 
jas švilpdamas, paukščiai čiulbėdami ir javai 
banguodami garbina Dievą. O įvairiaspalvės gė- 
lės, tėtis sakydavo, liepia mums žydėti gerais 
darbais. Gerais darbais žmogus garbina Dievą. 
Būdamas vaikas labai mylėjau gamtą. O kaip 
gražūs būdavo Lietuvos pavasariai. Sunku apsa- 
kyti! Reikia pačiam ten pagyventi ir pamatyti. 
Sniegui tirpstant, jau laukinės žąsys ir gulbės 
augštai lėkdamos gagendavo. Būdavo, išbėgu į 
pakluonę basas pabraidyti ir gėlių pasiskinti. 
Koks malonumas! Gėlės kvepia, saulė savo spin- 
dulius beria, vyturėliai čiulba, pempės sveiki- 
na: gyvi, gyvi, gyvi". 


Ir šioje trumpoje ištraukoje, man rodos, ne 
tiek jausmas liejasi, kiek vyksta dramatiškas 
dialogas tarp proto ir jausmo, tarp gražu ir gera. 


Sukaktuvininkas neišsenkančios energijos: 
jo visur pilna, visur suspėja, ir vis rodosi, kad 
jam dar marios laisvo, atliekamo laiko. Kilnios 
ir geros širdies. Pilnas užuojautos ir dosnumo. 
Jei būtų laikas surašęs jo visas aukas institu- 
cijoms ir pavieniams asmenims, tai, manau, su- 
sidarytų baisus kapitalas. Davė ir duoda labai 
dažnai diskretiškai, nelaukdamas nei garbės, nei 
didelės pagarbos, nei nuošimčio. Kam davė, ma- 
nau, ne visada atmena, neatmena dažniausiai ir 
tie, kurie gavo, teatmena tik vienas Dievas. 


Šalia gerų savybių, turi prelatas ir vieną 
didelę “silpnybę"': jis myli rašytojus, dailinin- 
kus, muzikus, mokslininkus, kultūrininkus, lie- 
tuviškuosius visuomenės veikėjus. 

O menininkai, būkime atviri, ne visada jau 
tokie šventuolėliai gyvenime, kaip literatūros 
istorijose nupaišyti. Žmonės ir jie, kaip ir visi 
kiti mirtingieji, tik dažnai pilni ambicijų, aro- 
gancijos, o kartais net šio to daugiau. Bet, vado- 
vaudamiesi praktiškais sumetimais, nesileisime 
į smulkmenas, nes prelatas žino ir pažįsta, ma- 
nau, gana gerai abu: poeziją ir poetą. Aišku 
tik viena, kad šešėliai prelatui neuždengia sau- 
lės. Gal net nė saulės, gal net ne šviesylo, bet to 
tyrulių žiburėlio, tos spinksulės, ir tik dėl to, 
kad ii sava, lietuviška. 5 


Ir gerai prelatas daro remdamas. Aš pažįs- 
tu kiek intymiau menininką. Menininkui Dievas 
daug davė, daugiau negu kitiems, bet viena duo- 
damas, kita turėjo atimti: davė talentą, bet 
paliko sunkūmus ir skausmą, tą didelę malonę, 
be kurios negali būti menininko. Menininkas tu- 
ri būti konflikte su aplinka. Jei jis būtų, kaip 
visi, tai jis ir nebūtų menininkas, o doras ir lai- 

mingas pilietis, gal net patenkintas sirenos Kir- 
kės salos įnamis. .. 

Štai ir agituoju, ir raginu prelatą remti 
poetus ir poeziją, menininkus ir meną. Man pa- 
darė labai didelį įspūdį vienas beveik priešmir- 
tinis pasikalbėjimas tuo klausimu su a.a. daili- 
ninku Petru Kiaulėnu: menininkas privalo im- 
ti, nes jei jis neims, tai skriaus savo meną ir 
pašaukimą — jis atėjo kurti, o ne rūpintis tuo, 
ką valgys ar kuo apsidengs, sakė jis mirties 
patale. 

Ir aš dažnai pagalvoju, kad yra tūkstan- 
čiai mūsų tautiečių (dažnas jau tiktai buvęs 
tautietis, dvasia!) daug turtingesnių, kurie su 
pasigailėjimu žiūri į “pro langą" ar “į balą me- 
tamus" dolerius. Mane visą gyvenimą stebino 
lietuvio nepasitikėjimas sava kultūra. Kai aš 
buvau rašytojų draugijos pirmininkas ir norėjo- 
me atgaivinti draugijos skiriamą premiją, krei- 
piausi į vieną piniguotį, kad prisidėtų, tai jis 
principe nebuvo priešingas, bet jis nematė pre- 
mijoje apčiuopiamos naudos, dėl to laikinai su- 
sitūrėjo: kai pradės nešti nuošimčius, tai ir duo- 
siąs. Paskaičiau laišką ir pagalvojau, kad buvo 
teisus Vladimiras Majakovskis, kai tvirtino: jei 
aklai žarnai uždėsi ir akinius, tai visvien ji 
nematys, o tą būdingą ir reikšmingą dokumen- 
tą palikau istorijai. Aš manau, kad atsirastų 
ne vienas “aukotojas"', kuris už šiandien įdėtą 
varinį centą ant rytojaus galėtų gauti sidabri- 
nį dolerį. Ir dar pagalvojau, kad duoda širdis, 
duoda meilė, duoda išmanymas, tai yra, plates- 
"is ir gilesnis žvilgsnis, o ne perteklius... 

Bet faktas lieka faktu, kad į kultūros rei- 
kalus lietuvis kapitalo nėra linkęs investuoti. 
Ir jei tokiose sąlygose atsiranda žmogus, kuris 
tiki lietuvio menininko misija, tai tuo pačiu ir 
jis pats tampa kūrėju. Štai dėl ko mane visada 
*10 savo bruožu jaudino prelatas P. Juras. 

Reikia atminti, kad prelatas remia, kaip jau 
minėjau, ne vien rašytojus. Nesu tikrinęs pre- 
lato sąskaitų, bet spėju, kad pirmas jo dosnumo 
tikslas taikomas artimoms jojo luomo įstaigoms: 
vienuolynams, bažnyčioms, bet ir čia jam lietu- 
vybė yra pirmoje vietoje. Ir čia jau aukos ne 
penkiadolerinės! 

Prelatas man pasakojo tokį anekdotišką at- 
sitikimą: ėmė jis ir nupirko dovanų Kretin- 
gos tėvams pranciškonams spaustuvę... Bet po 
kiek laiko gauna telegramą: muitininkai be po- 
ros tūkstančių dolerių muito (jei padauginau 
atsiprašau pranciškonų, jei pamažinau, atsipra- 
šau prelato, nes jau bus gerų dešimt, o gal ir 
penkiolika metų, kai šią istoriją girdėjau ir de- 
talės galėjo užsimiršti). Šaukiasi vėl pranciško- 
nai ir sako maždaug tokiais žodžiais: jei dova- 

nojai arklį, tai pridėk ir balną. Ir ką veiks ku- 
nigas Juras, balno nepridėjęs. Jis yra davęs 
pradžią bent dviems vienuolynų spaustuvėms. 
Štai padovanoja įrengimus, kurie nolens volens 
turi tarnauti kultūrai. Tuo būdu ir pati auka 
įgauna augštesnį pobūdį. Net ir savo paties pa- 
šaukime jis jieško kultūrinio prado. 

Bet antroji vieta tikrai tenka lietuviškai 
knygai. Jis jų išleido net 35. Turinio atžvilgiu 
jos labai įvairios: maldaknygės, religinė li- 
teratūra, poezija, beletristiką, filosofija, moks- 
las, lietuviškoji informacija anglų kalba. Iš jų 
išsiskiria muzikinė literatūra: V. K. Banaičio 
100 liaudies dainų, J. Kačinsko Mišios, Stasio 
Šimkaus dainos 

Daug darbo, energijos ir lėšų sudėjo remda- 
mas laikraštį Darbininką. Daug metų buvo šv. 
Juozapo Draugijos pirmininkas ir šio laikraščio 
bei spaustuvės vadovas. Sumanė ir ilgą laiką 
savo lėšomis leido vaikų mėnesinuką Eglutę, ku- 
ris itin svarbus palaikyti lietuvybei vaikų šir- 
dyse. 

Dažnai vienas kitas leidinys ėjo Lietu- 
vių kultūros instituto vardu, bet realybėje ins- 
titutas yra vienas ir tas pats prelatas P. Juras. 


Jis yra taip pat Alkos. muzėjaus steigėjas 
ir nuolatinis direktorius. Muzėjus buvo įkur- 
tas buvusiose Darbininko patalpose Bostone, pas- 
kui perkeltas į Brocktono, Mass. apylinkes. Al- 
kos muzėjus te niekas skaitydamas ironiškai ne- 
sišypso sumanytas, kaip British Museum, kur 
yra visko: knygų, periodikos, dokumentų, pa- 
veikslų, etnografijos. Alkai trūksta tik vieno, 
tai British Museum apimties, bet čia ir išlenda 
yla iš maišo: British Museum kuriamas visos 
anglų tautos iš kartos į kartą, o Alką sukūrė ir 
dabar tebekuria vienas prelatas P. Juras. Taigi, 
kiekvieną kartą, kai tiktai palieti tokią skauda- 
mą vietą, prie kurios, rodos, kiekvienas ne tik 
galėtų, bet ir turėtų prisidėti, juoba, kad mu- 
zėjuosna labai dažnai tinka daiktai, kurių pas 
kiekvieną atsirastų, bet jie dažnai yra neiš- 
manančiųjų naikinami, taigi, sakau ir kartoju, 
kiekvieną kartą pajunti, kad mums stinga mei- 
lės ir pagarbos savai kultūrai ir jos pamink- 
lams. O to nieku būdu negalima būtų priskirti 
prie mūsų tautos teigiamųjų bruožų. 

Ir, žinoma, reikia pažymėti, kad prelatas P. 
Juras remia ne vien lietuvybę, ne vien jų in- 
stitucijas, bet ir pačius žmones. Remia vieno- 
kius ir kitokius: remia dvasiškius ir pasaulie- 
čius, remia gimines ir prašalaičius, remia me- 
nininkus ir mokslininkus, remia rašytojus ir 
laikraštininkus, remia veikėjus ir nieko nevei- 
kiančius. Ir aš nepasakysiu, kad ši pozicija bū- 
tų pati mažoji. Labai bijau, kad ji nebūtų pati 
didžiausioji! Aukos dažnai būna fariziejiško po- 

būdžio, tai yra, visa gerkle šaukiančios kryž- 
kelėse ir aikštėse, prelato P. Juro aukos ir pa- 
šalpos yra tylios, kuklios, diskretiškos ... 


4. 

Aš niekad neužmiršiu pirmojo su prelatu 
susitikimo, o tai įvyko tokiame tamsiame (kaip 
mielame, kai dabar prisimeni ir pagalvoji!) Ma- 
rianapolio namelyje. Buvau tik atvykęs į šį kraš- 
tą. Ir aplankė tą pastogę svečias, tada dar pa- 
prastai kunigas P. Juras. Kalbėjome šį bei tą ir, 
žinoma, apie poeziją. Aš pamačiau, kad tam 


žmogui poezija yra kažkas artima sava, ir bran- 


gu. Ir štai atsisveikindamas pajutau sulanksty- 


tą popierį delne, tai buvo, žinoma, banknotas .. 
Pasijutau kažkaip nuskriaustas ir pažemintas 
žmogaus, kuriam pajutau iš pirmo susitikimo 
1zbai šiltos simpatijos. Žinoma, tuo labiau man 
buvo skaudi ta staigmena. Likęs vienas galvo- 
jeu, kas daryti, o buvo noras įdėti žalią popie- 
rėlį į voką, gražiai padėkoti ir grąžinti. Bet užė- 
jo tada mūsų mielas, geras bičiulis, meninin- 
kas ir filosofas, brolis Jonas Banys, vienuolyno 
ir kolegijos vargonininkas, kilmė anykštėnas. 
Papasakojau jam savo rūpestį! Jis pradėjo aiš- 
kinti iš tolo: — Matai, šiame krašte žmonės 
mano, kad pinigas yra viskas... Bet (ir čia bro- 
lio Banio kalboj prasidėjo ilga biliūniška pau- 

zė) kunigas Juras mėgsta rašytojus... Jei duo- 
da pinigą, tai reiškia pagarbą. Matai, tamsta, 
baravykas, baravykas ... baravykas, tamsta, ba- 
loj neauga... Taip ir poetas, manau, negali už- 
augti baloj, dėl to jis sausumoj, ant kalniuko... 


Nežinau, kaip skaitytojui, bet man buvo 
aišku, ką brolis Jonas Banys žodžiais, 0 ypač 
pauzėmis norėjo pasakyti, ir aš prisiminiau, kaip 
kadaise, kai grįždavau gimnazijon iš namų, ir 
kai tėvas atskaitydavo man, ko man reikėdavo, 
o paskui žiūrėk, kad mama nematytų, įspaus- 
davo į delną, ir tą pat padarydavo motina, slėp- 
damosi nuo tėvo, ir, nuvežęs į Pravieniškes, 
brolis pasidalindavo savo santaupomis... Ti- 
kėkite, kad tai buvo daugiau negu tie smulkūs 
pinigėliai... O kunigas P. Juras kiekvieną kar- 
tą atiduodavo savo duoklę. Paskui kvietė vasa- 
roti ant Atlanto kranto, kur ir eilių parašyta, 
paskui leido mano parašytas ar suredaguotas 
knygas, paskui, kai reikale ištiesiau ranką, jis 
jos neatstūmė... Dažnai prelato pasiilgstu, pa- 
siilgstu, kaip tėvo, kaip gero ir mielo žmogaus. 


K. ŽOROMSKIS 

Kokis šio viso rašto moralas? Aš tik noriu 
pasakyti, kad prelatas P. Juras žino, jog tauti- 
nė kultūra yra kapitalas, kapitalas, kaip sako- 
ma, sine gua non, be kurio tauta negali gyventi, 
be kurio tauta negali nė žingsnio pažengti... 

Čia tenka priminti prelato dvi premijas po 
500 dol. “Aidams", kurių viena buvo suteikta už 
mokslo, kita — už literatūros veikalą. 

Turiu galvoj ir daktaro Razmos milijoną! 
Aišku, kad jis turėtų būti realus. Ir tai jų pačių 
naudai. Mane dažnai nukrečia lietuvių šviesuo- 
lių senstantys veidai (tiek vyrų, tiek moterų): 
jie daros šiurkštūs ir nedailūs, ir man atrodo, 
kad tai dėl to, kad dvasiniu gyvenimu negyveno 
Dėl to juose nėra nei dvasios, nei turinio. Ka. 
daise jauni ir skaistūs gymiai, dabar šiurkštūs 
* nedailus. 

Pasižiūrėkite į prelatą Pranciškų Jurą. Da- 
Tykite tai pavieniui ir būriais. Tikėkit, kad mu- 
Zikantas nėra veltėdis ir tinginys. 

Tegyvena ilgus, ilgus metus taurus lietu- 
vis, poetų ir poezijos mylėtojas! 


MAINO PAJŪRIS 


DEKARTO FILOSOFINES MINTIES ODISEJA 


HLLIKSAS I 0UCHEVICIUS 


Dekartas—spalvinga klasikinio amžiaus as- 
menybė. Tai žmogus, kurį domina nematyti 
kraštai, samdyto kareivio nedalia, kelionių nuo- 
vargis. Bet labiausiai jį žavi metafizinės tolu- 
mos. Joks pasaulio stebuklas negali jam lygintis 
su tiesa. Žmogiškasis gyvenimas, jo manymu, 
tik tiek vertas, kiek jis yra pašvęstas tiesos 
jieškojimui. Savo pirmame filosofiniame darbe 
jis sako, kad nieko kito nesiekia, kaip tik “pa- 
skirti visą savo gyvenimą proto lavybai ir vi- 
somis galiomis žengti tiesos pažinimo linkme, 
prisilaikant vasirinktoio metodo"'.! 

Kad Dekartas išliko ištikimas šitam tiks- 
lui, nėra abejonės. Ar jis pasiekė jį, nelengva 
pasakyti. Kai kas galvoja, kad iš viso neįma- 
noma susidaryti teisingos nuomonės apie Dekar- 
to filosofinį palikimą, nes jis užslėpęs savo tik- 
rąją mintį. Esą, jis bijojęs sueiti į konfliktą su 
Sorbonos teologais ir galingais anuomet pas “po- 
piežių ir karalių“ jėzuitais. Kad jis vengė už- 
sitraukti "didžiųjų" nemalonės ir ėmėsi kartais 
net kraštutiniškų atsargumo priemonių, paste- 
bi ir jo amžininkai. Tačiau atsargumas dar 
nereiškia nelojalumo tiesai. Neteisinga laikyti 
Dekartą “užsimaskavusiu filosofu“, kaip tai kas 
daro. Kaip jo laiškai ir raštai, taip ir jo gy- 
venimas rodo jį buvus nuoširdų tiesos jieško- 
toją. Šiuo atžvilgiu jis nesiskiria nuo antikinio 
pasaulio “išminties mylėtojų". Tačiau išmintis, 
kurios jieško Dekartas, turi jau modernų at- 
spalvį. Ji reiškia ne tik atsargumą kasdieniš- 
kuose reikaluose, kaip jis pats pastebi, bet taip 
pat ir tobulą visų dalykų pažinimą. Jei Plato- 
nas norėjo filosofus matyti karaliais, tai Dekar- 
tas linkęs juos padaryti mokslininkais. Jų už- 
davinys—surasti dalykų pirmuosius principus ir 
išvystyti 

Dekartas palygina filosofiją su medžiu, ku- 
rio šaknys yra metafizika, kamienas—fizika, o 
iš to kamieno išaugančios šakos—medicina, mo- 
ralė ir mechanika. Gi sultys, kuriomis šis me- 
dis maitinasi, yra metodas. Filosofinis pažini- 
mas, kaip žmogiškasis pažinimas apskritai, išlie- 
ka gyvas ir progresuoja tik metodiško mąsty- 
mo dėka. Norint užkopti į pažinimo augštumas, 
neužtenka būti gabiam, bet reikia mokėti tvar- 
kingai panaudoti savo proto galias. Dekartui 
aišku, kad negalima išmokti filosofuoti, nes iš- 
mintis neigyjama, bet gaunama "iš augščiau"'. 


savo mintį visose pažinimo srityse. 


Tačiau jis neabejoja, kad galima išsilavinti me- 
todiškai protauti. Lengva suprasti dabar, kodėl 
Dekartas tiek daug vietos skiria savo raštuose 
filosofiniam metodui. Šis metodas yra, anot jo, 
Tezėjo siūlas, kurį turi pasiimti su savim kiek- 
vienas, kas nori įsiveržti į pažinimo labirintus 
bei žengti šviesos takais. Tie mąstytojai, kurie 
nevertina metodo, daro didelę klaidą. Dekartas 
juos palygina su tais filosofais, kurie įsivaiz- 
duoja, kad tiesa gimsta savaime jų galvose. 

Jau graikų mąstytojai suprato metodo rei- 
kalingumą. Jųjų dialektika yra prototipas tvar- 
kingo filosofinio mąstymo. Aristotelis pirmuti- 
nis išdėstė protavimo taisykles, kurių visumai 
vėliau buvo duotas logikos vardas. Šitų taisyk- 
lių centre stovi silogizmas. Aristoteliui jis reiš- 
kė deduktyvinio mąstymo ženklą. O pats de- 
duktyvinis mąstymas remiasi principu, kad tai, 
kas yra tiesa ar netiesa vienos grupės visumai, 
yra tiesa ar netiesa ir tos grupės nariui. Jei pir- 
mame sakinyje, pvz., tvirtiname, kad visi žmo- 
nės yra mirtingi, o antrame sakinyje — kad 
Jonas yra žmogus, tai iš jų būtinai seka tretysis 
sakinys — Jonas yra taip pat mirtingas. Ki- 
taip sakant, silogizmas yra mąstymo taisyklė, 
kuri teigia, kad iš dviejų sustatytų prielaidų iš- 
vada seka būtinai, aišku, ne kategoriniu būti- 
numu, bet loginiu. 

Dekartas yra kritiškas aristotelinės logikos 
atžvilgiu. Jis neabejoja, kad mąstymo formos 
gali būti nustatomos ir studijuojamos nepri- 
klausomai nuo jų turinio. Tačiau šitos rūšies 
darbas jam atrodo beprasmiškas: norint atideng- 
ti būties paslaptis, neužtenka mąstymą suvokti 
formaliai, t.y. kiek jis atitinka mąstymo taisyk- 
les, bet reikia suvokti jojo ir tikrovės, minties 
ir daikto tapatybę. Prieš darydami išvadą, tu- 
rime žinoti, ar prielaidos yra teisingos. Imkime 
nors ir šitą pavyzdį. Prieš Galilėjų visi tikėjo, 
kad saulė sukasi apie žemę. Logikai, remdamiesi 
šita žmonių nuomone, galėjo prigalvoti visokios 
rūšies silogizmų, kurie, formaliai žiūrint, galėjo 
būti visai teisingi. Bet kokia būtų buvus jų 
mokslinė vertė? Žodžiu, formalinės logikos silp- 
nybė yra ta, kad ji pasitenkina minties žaismu, 
o kai eina reikalas apie dalykų pažinimą, tai ji 
lieka bejėgė. Štai kodėl mūsų laikais loginio 
pozityvizmo šalininkai laiko logiką nei daugiau, 
nei mažiau kaip tautologija. Dekartas taip toli 

nenueina. Jis tik mano, kad logika su savo 
cilogizmais yra naudingesnė retorikai, kuri tik 
teigia dalykus, negu filosofijai, kuri stengiasi 
juos pažinti bei suvokti. 

Nepatenkintas aristoteline logika, Dekartas 
nutaria pats susirasti taisyklingo mąstymo ke- 
lius. Ir kas nuostabiausia: šito darbo jis imasi 
savo avantiūriškos kelionės po Europą metu. 
Būdamas Vokietijoje, kur savanoriu tarnavo 
Bavarijos kunigaikščio Maksimilijono armijoje, 
jis su savo įgula atsiduria prie Ulmo. Karo nuo- 
taika, Švabijos rudens melancholija ir svetima 
aplinka Dekartą stipriai sukrečia. Jis išgyvena 
intelektualinę krizę, kurią galime palyginti su 
Paskalio “ugnies naktimi". Tai įvyko 1619 me- 
tais lapkričio 10 dieną. Savotiškoje proto eks- 
tazėje jis pajunta ypatingą dvasinių galių vei- 
kimą. Jis lyg ir išvysta “nuostabaus mokslo 
pagrindus“ — naujo, neklaidingo mąstymo prin- 
cipus. Jų pagalba mano galėsiąs pravesti gilią 
ir radikalią viso žmogiškojo žinojimo reformą. 
Šitoks užsimojimzs atrodo antžmogiška zmbi- 
cija. Bet Dekartui tai tikrai galimas dalykas. 
Tuo jis yra pilnzi įsitikinęs, nes šitą stebuklin- 
gą praregėjimą palaiko reveliaciią savos rū- 
šies antgamtiniu įkvėpimu. Dėl šito inte- 
lektualinio sukrėtimo Dekartas atranda garsų- 
ji “cogito ergo sum“' principą, apie kurį kalbė- 
sime vėliau, ir suformuluoja keiurias pagrindi- 
nes taisykles, kuriomis turi remtis bet koks 
žmogaus mąstymas. Visa tai jis išdėsto pirma- 
me savo filosofiniame veikale, kuris pasirodo 
msždaug dvidešimt metų vėliau. Jis vadinasi 
“Discours de 11 Methode"'. 

Dekartiškojo metodo pirmoji taisyklė reika- 
lauja niekados nelaikyti daikto tikru, jei nesu- 
vokiame aiškiai jį esant tokiu. Tai akivaizdiš- 
kumo principas, kuris placiau dar nagrinėja- 
mas kitame darbe “Regulae ad directionem in- 
genii" (II ir III taisyklės). Akivaizdiškumas yra 
tiesos kriterijus, ir jis neturi nieko bendro su 
tuo pseudo-akivaizdiškumu, priklausančiu nuo 
įsitikinimų bei aistrų, ar vien tik nuo pojūčių. 
Jo pagalba mes suvokiame “aiškias ir apibrėž- 
tas“ idėjas, t.y. neabejotiną dalykų pažinimą. 
Savo esmėje dekartiškasis akivaizdiškumas yra 
intelektualinė intuicija, savos rūšies išvydimas, 
kuris mums atidengia ne tik daiktų egzistenciją 
ir jų apraiškas, bet taip pat ir jų esmę. Štai ko- 
dėl šitas principas turi nepaneigiamą autoritetą 
Dekarto filosofijoje. Jis yra raktas visoms paži- 
nimo problemoms spręsti. Dėl pavyzdžio sustoki- 
me ties klausimu, kurį ignoravo tradicinė filo- 
sofija, bet su kuriuo tebevargsta šių dienų mąs- 
tytojai. Kas užtikrina, kad mano mintis iš tik- 

rujų pasiekia dalyko tikrovę? Arba kas laiduo- 
ja tiesos tikrumą, t.y. minties ir daikto tapaty- 
be? Dekarto atsakymas trumpas: aiškios ir 
cpibrėžtos idėjos, kurių teisingumą, kaip maty- 
sime vėliau, laiduoja pats Dievas. Tik jų pa- 
galba galime užsitikrinti, kad mūsų pažinimas 
yra tikras. “Principia Philosophiae“ jis suglaus- 
tai pasako, ką jis turi omenyje, kai kalba apie 
aiškų ir apibrėžtą pažinimą: “Net yra žmonių, 
kurie visą savo gyvenimą nesuvokia nieko taip, 
kad galėtų daryti teisingus spręsmus. Nes pa- 
žinimas, kuriuo turi remtis nuo abejojimų lais- 
vas spresmas, turi būti ne tik aiškus, bet ir 
apibrėžtas. Aiškiu vadinu tąjį (pažinimą), ku- 
ris stovi prieš>is ir apsireiškia dėmesingam pro- 
tri lvgi9i taip, kai sakome, kad matome aiš- 
kiai dalykus, kurie būdami prieš mus, gana 
stipriai veikia mus, ir kad mūsų akys yra pa- 
siruošusios juos stebėti. O apibrėžtu tąjį, ku- 
ris yra tiek tikslus ir skirtingas nuo visų kitų, 
jog jis neapima kaip tik tai, kas pilnai apsi- 
reiškia tam, kuris jį kaip reikiant suvokia.'? 


Antroji teisyklė reikalauja kiekvieną iš 
nagrinėjamų painybių išdalyti į tiek dalių, kiek 
tai būtina ir reikalinga jos išsprendimui. Kaip 
matyt iš “Regulae ad directionem ingenii" 
(VII, XIII ir XIV taisyklės), šitas mąstymo bū- 
das turi daug bendro su algebrinių lygčių spren- 
dimu: nežinomieji surandami duotųjų elementų 
p2galba. Dekartas pataria visų pirma imti kiek- 
vieną dalyką savo visumoje, paskui susirasti ne- 
žinomąjį ir pagaliau jį apibūdinti turimais ži- 
nomaisiais. Šitokiu būdu, jo manymu, turi būti 
sprendži:mos visos problemos, kokios jos bebū- 
tų rūšies bei prizimties. 

Trečioji taisyklė apibūdinama taip: “Tvar- 
kingai vystyti szvo mintis, pradedant nuo pa- 
prasčiausių ir lengviausių dalykų, ir pamažu kil- 
ti iki sudėtingiausių dalykų pažinimo, prilei- 
džiant eilės tvarką ir tarp tų dalykų, kurie jos 
paprastai nesilaiko"? Kai čia kalba apie pri- 
silaikymą tvarkos, tai Dekartas turi omenyje ne 
loginę ar chronologinę tvarką, be kurios ne- 
įmanomas joks pažinimas, bet tiktai praktinę 
tvarką, kuri įgalina mus vieną dalyką pažinti per 
kitą. Jei mes turime, pvz., prieš save kokį nors 
tekstą, parašytą nepažįstamomis raidėmis, tai 
mes iš pirmo žvilgsnio ten gal nematysime jo- 
kios tvarkos. Tačiau mes galėsime ją įsivaizduo- 
ti ne tik tarp raidžių ir žodžių, bet ir tarp pa- 
skirų minčių bei idėjų. Pasaulis, kuriame gy- 
vename, kaip tik ir yra toks tekstas. Ir mes pa- 
jėgsime jį išskaityti tik tuomet, kai prisilaikysi- 
me tos tvarkos, kuri vyrauja gamtoje tarp įvai- 
rių būties pakopų bei daiktų. Dekartas nuolatos 
pabrėžia, kad tiesos negalima surasti akroba- 
tiniu minčių žaidimu, kaip daro sofistai ar for- 

maliosios logikcs šalininkai, bet atidžiu tvarkos 
stebėjmu. 

Dekarto antroji taisyklė atitinka maždaug 
tai, ką Kantas vadina analitiniu pažinimu, o tre- 
čioji — sintetiniu. Antroji taisyklė nurodo "tik- 
rąji kelią" ir mums atskleidžia tvarkingo mąsty- 
mo pagrindinę taisyklę—predikatas priklauso 
subjektui, ir būties pagrindinį dėsnį — pasėkos 


PAMARIO PEIZAŽAS 


priklauso nuo priežasčių. Jos uždavinys yra mus 
vesti nuo sudėtingų klausimų prie paprastų, nuo 
žinomųjų prie nežinomųjų nuo reliatyvaus 
prie absoliutiško. Skirtingo metcdo pataria lai- 
kytis trečioji taisyklė, kuri suponuoja daugybę 
apibrėžimų, teorijų, aksijomų ir t.t. Kaip savo 
darbe “Meditationes", taip ir “Principia Philo- 
sophiae" Dekartas naudojasi analitiniu metodu. 

Tik vieną kartą, prašomas draugų, jis sintetiniu 
metodu mėgino įrodyti Dievo buvimą ir skir- 
tumą tarp sielos ir kūno. Tai randame antruose 
atsakymuose į priekaištus, “Meditacijų"  pa- 
baigoje. 

Ketvirtoji taisyklė turi formalinės induk- 
cijos pobūdį. Ką daryti, kai dalykų pažinimas 
neįmanomas intuicijos pagalba? Tuomet reikia 
naudotis išskaičiavimo galimybe, kur jau intui- 
cijos vietą užima stebėjimas. Induktyvinis pa- 
žinimas, kaip jį Dekartas supranta, turi vykti 
horizontaline kryptimi, t.y. išskaičiuojant nagri- 
nėjamo klausimo ar dalyko sudedamuosius ele- 
mentus, ir vertikaline kryptimi, t.y. neišsi- 
žadant pilnai ir intuicijos, nes be jos neįmano- 
mas joks diskursyvinis protavimas. 

Kuo pasižymi dekartiškasis metodas? Su- 
tapatinimu žmogaus žinojimo su intuityviniu 
“matymu" — savoir, c'est voir. Leibnizas buvo 
teisus sakydamas, kad Dekarto “tiesos kriteri- 
jus yra ne kas kita, kaip vizija". Ankstyvesnie- 
ji mąstytojai buvo linkę manyti, kad filosofinis 
pažinimas neįmanomas be minties judesio kom- 
plikuotų taisyklių žinojimo. Panašiai apie tai 
galvojo naujaisiais laikais Kantas, Hegelis ir 
Husserlis. Dekartas atmeta visus mąstymo “re- 
ceptus". Vienintelis dalykas, kuris jam atrodo 
reikalingas, yra “grynojo ir natūralaus“ proto 
įžvalga (intuitus). Vien tik jos pagalba mes 
galime įsigyti žinojimą. Ir lengva suprasti ko- 
dėl: jis suveda į šitą proto veiksmą visus min- 
ties judesius. 

Tradicinės logikos sampratoje minties už- 
davinys trejopas: suvokti, spręsti ir protauti. 
Tuo remiasi visas žmogiškasis pažinimas. Kaip 
į tai reaguoja Dekartas? Jis pasilaiko terminus, 
bet juos interpretuoja savaip. Jei aristoteli- 
nėje-tomistinėje filosofijoje sąvoka yra jusli- 
nės patirties ir protinio mąstymo rezultatas, tai 
Dekartui ji yra sinonimas pagavos (perception), 
kuri savo keliu yra sinonimas “prigimtinės 
šviesos“, arba įžvalgos. Dekartas verčia “intui- 
tus" prancūzų k. “la lumiere naturelle“. Spręs- 
mas (jugement) tėra tik suvoktos tiesos teigi- 
mas, ir šita tiesa, kiek liečia jos santykius su 
kitais terminais, turi būti pagauta įžvalgos. O 
dabartinio protavimo vienintelė autentiška for- 
ma yra dedukcija, ir tai toji, kuri praktikuoja- 
ma matematikoje. Štai kodėl Dekartui ir pro- 
tavimas savo esmėje tėra tik virtinė paskirų 
įžvalgų, kurios paskui susilieja į vieną nedalo- 
mą įžvalgą. Žodžiu, trys minties judesiai tėra 
tik trys skirtingi aspektai vieno ir to paties 
dalyko — įžvalgos. 

Kaip matome, Dekartui pažinimas yra nei 

daugiau, nei mažiau kaip regėjimas ir teigimas, 
minties tiesioginis sąlytis su tikrove, betarpiška 
dalyko pagava. Šitą galią, kuria mes įžvelgia- 
me ir kuri mus įgalina turėti “intelektualinius 
patyrimus", Dekartas vadina dar “proto gryną- 
ja šviesa“, “sveika nuovoka“ (le bon sens), 
arba, kaip minėjome, “prigimtine šviesa“. (Pa- 
starasis terminas yra žinomas ir skolastikams). 
Savo kilme įžvalginis pažinimas yra įgimtas. 
Jis neatskiriamas nuo žmogiškosios prigimties 
ir yra vienodas visuose žmonėse, tai “pasaulio 
dalykas, geriausiai padalytas“ tarp mirtingųjų. 
Kadangi įžvalginis pažinimas yra intuityvinis ir 
įgimtas, tai jis lyg ir nepriklauso nuo daiktų tik- 
rovės. Bet nemanykime, kad tikrovė priklauso 
nuo mūsų proto įžvalgos. Tai tik vėliau išdrįs 
tvirtinti vokiečių idealistai ir Berkeley. Dekar- 
tas tik mano, kad mūsų idėjos nusileidžia iki 
pačios egzistencijos ir tiesiogiai pasiekia paski- 
rų būčių esmę. 

Ryšium su įžvalgos “įgimtiškumu" lieka 
dar šis klausimas: — Jei visi Žmonės yra vie- 
nodai apdovanoti “matymo" galia, kodėl vieni 
greitai užkopia į pažinimo augštumas, o kiti vi- 
są gyvenimą klaidžioja nežinios tamsumose? Ka- 
dangi vieni moka naudotis šita galia, o kiti ne. 
Dekartas nuolatos pabrėžia, kad norint pažinti 
dalykus neužtenka turėti protą, bet reikia taip 
pat žinoti, kaip juos pažinti. Visi yra vieno- 
dai pajėgūs suvokti surastą tiesą, bet ne visi 
pajėgia ją susirasti. O tai, kas mus įgalina su- 
sirasti tiesą, yra išmonė (ingenium). Štai ko- 
dėl Dekartas pataria lavinti išmonę. Norėdama 
gerai atlikti savo uždavinį, pastaroji turi įsigy- 
ti dvi pagrindines savybes: sumanumą (saga- 
cite) ir perpratimą (perspicacite). Pirmosios 
dėka galime “vienus dalykus išvest iš kitų“, t.y. 
naudotis dedukcija, o antros pagalba — “maty- 
ti kiekvieną daiktą apibrėžtai“. Kai Dekar- 
tas kalba apie “protingą mąstymą“, jis nema- 
no, kad turime įsigyti daugiau proto, bet tik 
įprotį mąstyti. Jojo žodyne “teisingai protauti' 
reiškia “įprasti protauti". Kas įsigyja šitą įpro- 
tį, tas turi jau ir tinkamą metodą. 


Kokios gi rūšies įpročius jis turi omenyje? 
Dėmesio įpročius (habitudes d'attention). Gerai 
atkreipti dėmesį atidžiai stebėt “paprastus ir 
sudėtingus" dalykus, nepadalyti savo atodairos 
tarp kelių objektų, štai ką turime įprasti daryti, 
jei norime įsigyti tikrąjį pažinimą. Jei protas 
yra suvokimo galia, tai išmonė yra išsimiklini- 
mas būti dėmesingam. Štai kodėl išmonė galop 
yra valios veiksmas. Dekartas pripažįsta proto 
primatą, darant spręsmus, bet kartu neišleidžia 
iš akių ir valios. Mūsų protas suvokia dalykus, 
kadangi į juos atkreipiame savo dėmesį, o pa- 
starojo  sukoncentravimą sąlygoja jau valia. 


Bet valios dalyvavimas pažinimo akte nėra vi- 
sai teigiamas dalykas. Dekarto manymu, valia 
per greitai uždeda savo “nihil obstat". Dažnai 
ji pritaria dalykams, apie kuriuos teturime tik 
labai blankų pažinimą. Tai reiškia, kad valia 
yra kaltininkė daugelio mūsų klaidų.“ 

Susipažinę su naujojo metodo pagrindi- 
niais dėsniais bei struktūra, palieskime dabar 
jojo santykį su metafizika. Dekarto metodas yra 
ne tik suma patarimų, kaip mąstyti, bet kartu ir 
pats mąstymas. Šita prasme jis turi daug bend- 
ro su Hegelio dialektika. Panašūs yra ir jų tiks- 
lai. Dekartas, kaip ir Hegelis, nori surasti tą 
šaltinį, iš kurio išteka pirmosios priežastys ir 
pirmieji principai. “We'll take upon the mystery 
of things as if we were God's spies", sako kara- 
lius Lyras Kornelijai. Taip ir Dekartas, kaip 
koks neramus ir viską pamatyti ištroškęs žval- 
gas, stengiasi įsiskverbti į būties paslaptingiau- 
sias gilumas. Jis žino, kad būtis yra ta visata, 
kur klajoja nemirtingoji tiesa. Kas suranda 
būtį, tas suranda ir tiesą. Bet nuostabu: Dekar- 
tas būties versmių išeina jieškoti mąstančiame 
“aš", o ne daiktų pasaulyje. 

Dekartiškosios kelionės išeities taškas į bū- 
ties platumas yra abejojimas. Jis grįžta į savo 
jaunystę ir prisimena, kiek daug dalykų jis lai- 
kė tuomet neabejotinai tikrais. O šiandien jis 
aiškiai mato, kad tai yra klaidinga ir netikra. 
Po dešimt ar daugiau metų gal panašiai atsi- 
tiks su tomis tiesomis, kurios jam dabar atrodo 
neginčijamos. Norėdamas įsitikinti, ar nelieka 
koksai dalykas visai tikras, jis pradeda viskuo 
abejoti. Jis mano, kad tai pats geriausias bū- 
das nusikratyti visomis blankiomis nuomonė- 
mis ir apytikriais samprotavimais. Niekas, 
net ir pojūčiais patiriamasis pasaulis, neišven- 
gia abejojimo ugnies. Mums gali atrodyti, pa- 
vyzdžiui, kaip tikra, kad štai esame kambaryje 
ir sėdime prie krosnies, apsivilkę kambarinių 
apsiaustu, ir laikome savo rankose lapą popie- 
riaus ir t.t. Bet ar panašius dalykus nematome 
ir sapne? Kai Dekartas apie tai pagalvoja, tai 
jis ir suabejoja pojūčiais suvokto pasaulio tik- 
rumu: “Kai tai atidžiai apmąstau, aš matau taip 
aiškiai, kad nėra jokio tikro kriterijaus miegui 
nuo atbudimo atskirti"; Matematinis paži- 
nimas irgi neišlieka laisvas nuo abejojimų, nes 
ir čia tikri ir neabejotini dalykai kartais įrodo- 
mi esant klaidingais. Pagaliau kas gali mums 
užtikrinti, kad iš tikrųjų yra dangus ir žemė, 
kūnai ir figūros, dydžiai ir vietos? Visi šitie da- 
lykai gali būti visai kitoki, negu jie mums at- 
rodo. Šitas abejojimas yra tiek visuotinis ir radi- 
kalus, jog jis eina net iki kraštutinybės — jis 


tampa hiperbole. Dekartas klausia, ar ten ne- 
gali būti “pikta dvasia", ar “didysis suvedžio- 
tojas", apgaulingas ir galingas, kuris nieko kito 
nenori, kaip tik mus pagauti? Tai nėra negali- 
mas dalykas. Tos galimybės akivaizdoje jis pa- 
sidaro šią išvadą: “Todėl aš prileidžiu, kad visi 
dalykai, kuriuos matau, yra netikri. Įtikinu sa- 
ve, kad niekada nebuvo nieko, ką melaginga 
mano atmintis vaizduoja. Galvoju neturįs jo- 
kio pojūčio. Tikiu, kad kūnas, figūra, dydis, ju- 
desys ir vieta tėra tik mano dvasios fikcijos. 
Kas tad begali būti priimta, kaip tikra? Gal 
joks kitas dalykas, o tik tai, kad nieko nėra tik- 

ra pasaulyje". 


Kokia yra šito abejojimo filosofniė pras- 
mė? Visų pirma, jo pagalba išskiriame klai- 
dos įvairias priežastis, pvz. pojūčių neištikimą 
tikrovės perdavimą, protavimo sutrikimo ga- 
limybę net matematiniame pažinime, sapnų su- 
maišymą su tikrove. Antra, abejojimas panei- 
gia akivaizdiškumą, o pastarojo stoka sulaiko 
mus nuo klaidingų spręsmų. Trečia, jis priartina 
mus pamažu prie nepaneigiamo tikrumo. Dekar- 
tas rašo: “Tuo metu, kai taip norėjau manyti 
viską buvus klaidinga, būtinai reikėjo, kad aš, 
kuris tai mąstė, turi būti kas nors. Ir pastebė- 
damas, kad šitoji tiesa: Aš mąstau, taigi aš esu 
buvo tiek nepajudinama ir užtikrinta, jog vi- 
sos ekstravagantiškiausios skeptikų prielaidos 
negalėjo jos sugriauti, nusprendžiau, kad galiu 
be baimės ją laikyti, filosofijos pirmuoju prin- 
cipu, kurio jieškojau'".7 "Li 

Žiūrint iš filosofijos istorijos taško, Dekar- 
to "cogito" nėra naujenybė. Daugiau kaip tūks- 
tantį metų prieš jį šv. Augustinas panašiai sam- 
protavo, kai polemizuodavo su antikiniais skep- 
tikais. Pastarieji įtikinėdavo, kad reikia abejo- 
ti ne tik išorinio pasaulio buvimu, bet ir savo 
pačių egzistencija. Šitoks kraštutinis skepticiz- 
mas Augustinui atrodo negalimas. Veikale “De 
civitate Dei" jis argumentuoja, kaip vėliau De- 
kartas: “Bet be jokios fantazijų arba iliuzijų 
žaidžiančios vaizduotės, tikras esu, kad aš esu 
aš, ir kad žinau ir myliu. Šitų tiesų akivaizdoje 
visi skeptikų argumentai praranda savo jėgą, 
net jei ir sako: Bet kas, jei tu klysti? Jei 
klystu, esu. Nes kas neegzistuoja, ir klysti ne- 
gali. Taigi tuo pačiu esu, jei klystu".* O mąs- 
tymo tikrumą pabrėžia “Soliloguia": “Tu, kuris 
nori save pažinti, žinai, kad esi? Žinau. Iš kur 
žinai? Nežinau. Paprastas ar sudėtingas jauties? 
Nežinau. Žinai, kad judi? Nežinau. Žinai, kad 
mąstai? Žinau. Taigi tikra, kad mąstai? Tik- 
ra"? 

Nėra abejonės, kad tarp šv. Augustino 
išvedžiojimų ir Dekarto “cogito? yra daug pa- 
našumo. Ar pastarasis pažinojo Augustino mi- 

nėtus tekstus ar ne, tai kitas klausimas, kurio 
ir nemėginsime atsakyti. Viena tik aišku, kad 
Dekartui, kaip ir Augustinui, tikrumą, kad esa- 
me, laiduoja mintis. Tai matyti iš “cogito? ge- 
nezės. Aš abejoju, bet tuo metu, kai abejoju, 
negaliu abejoti, kad mąstau, o jei mąstau, tai 
esu bent tiek, kiek mąstau. Abejojimas pri- 
leidžia mintį, o mintis savo keliu prileidžia mąs- 
tantįjį subjektą. Todėl kiekvienas bandymas pa- 
neigti mąstantįjį subjektą reikštų mėginimą pa- 
neigti mintį, o neigimas minties reikštų savęs 
paties neigimą, kas prilygtų prieštaravimui sau 
pačiam. Žodžiu, abejojimas išryškina teigimą 
taip akivaizdžiai, jog jis net pats save sugriau- 
na, arba, tiksliau sakant, užtveria BE toli- 
mesniam. abejojimui. 

Tačiau nemanykime, kad "cogito" yra logi- 
nio protavimo išvestinė. Jis yra intelektualinės 
patirties dalykas, arba, Dekarto terminais kal- 
bant, “grynosios įžvalgos“ radinys, tos įžval- 
gos, kuri jungia mintį ir buvimą savo jude- 
sio akte. Todėl būtų klaidinga “cogito" antrą- 
ją dalį laikyti silogistine dedukcija. Tai pa- 
brėžia ir pats Dekartas: “Kada mes pamatome, 
kad esame dalykai, kurie mąsto, tai yra pirmo- 
ji sąvoka, kuri nėra išvesta iš jokio silogizmo. 
Ir kuomet kas sako: Aš mąstau, taigi esu, 
arba egzistuoju, jis savo egzistenciją ir savo 
mintį išveda ne kokio silogizmo pagalba, bet 
kaip savaime pažintą dalyką; jis tai mato pa- 
prastu dvasios žvilgsniu. Šitai matyti iš to, kad 
jei tai išvestų iš silogizmo, jis turėtų pirma pa- 


žinti didžiąją prielaidą: Visa tai, kas mąsto, 
yra arba egzistuoja. Bet priešingai, tai pati- 
ria iš to, kad jis tai jaučia savyje, jog jokiu 
būdu negalėtų mąstyti, jei neegzistuotų.'*10 
Mąstantysis subjektas atidengia save kaip eg- 
zistuojantį objektą betarpiška įžvalga. Savo pri- 
gimtimi "cogito" yra aiški ir apibrėžta idėja, 
ir kaip tokia savaime akivaizdiška, o šitas aki- 
vaizdiškumas yra tas kriterijus, kuriuo pažįsta- 
me josios, o tuo pačiu ir savo buvimą. 

Tačiau "cogito" apreiškia ne tik mūsų eg- 
zistenciją, bet taip pat ir mūsų esmę. Į klausi- 
mą: Kas esu?, jis atsako: Daiktas, kuris mąs- 
to, ir šitas mąstymas sudaro manojo “aš" esmę. 
O tai reiškia, kad žmogus yra dvasinė substan- 
cija, kuri pakanka sau pačiai, ir nepriklauso 
nuo savo kūno, nei nuo materialinio pasaulio. 
Šitą dvasinį pradą galime vadinti siela, kurios 
esminis atributas yra mintis ir kuri lengvai 
atskiriama nuo materialinės substancijos, ku- 
rios esmė glūdi ištęstybėje (L'etendue). Jeigu 
net ir kūnas neegzistuotų, siela nenustotų buvu- 
si tuo, kuo ji iš tikrųjų yra. Aišku, iš to neseka, 
kad maąstančioji būtis be kūno ir egzistuoja. 

Dar pora žodžių apie patį mąstymą. Dekar- 
to žodyne ši sąvoka yra labai plati. “Mąstan- 
tysis daiktas“ arba “mąstančioji substancija“ 
apima visa tai, ką vidiniu būdu patiriame ir 
betarpiškai pažįstame. Taip pat visus valios ir 
proto, vaizduotės ir pojūčių veiksmus jis suvo- 
kia kaip mintį: “Žodžiu mąstyti suprantu vi- 
sa tai, kas vyksta mumyse ir ką mes suvokia- 
me betarpiškai. Štai kodėl ne tik suprasti, no- 
rėti, įsivaizduoti, bet taip pat ir jausti yra čia 
tas pats dalykas, kaip ir mąstyti“.!! Kaip ma- 
tome, žmogiškoji egzistencija suvokiama min- 
ties pagalba ir kaip mintis, ir paskui ji nusa- 
koma kaip sąmonė, kuriai priklauso visi daugiau 
ar mažiau su pažinimu susieti veiksmai. 

Dekartiškoji metafizika nesibaigia su Žžmo- 
giškosios egzistencijos esmės nusakymu. Ji eina 
daug toliau, prasiskverbia už žmogaus būties ri- 
bų ir pasileidžiaį begalybės platumas. Josios 
tikslas pakilti iki tų augštumų, kur viešpatauja 
Tobulybė. Dekarto pirmoji filosofija, kaip ir 
Aristotelio, tampa teologija. Bet ir “teologiško- 
ji" metafizika nėra kas kita, kaip tolimesnė ''co- 
gito" sklaida. 
“Matydamas, kad abejoja, Dekartas pasida- 
ro išvadą, kad žmogiškoji būtis nėra tobula. 
Aišku, tobulesnis yra tas, kas pažįsta, negu tas, 
kas abejoja. Bet iš kur atsirado tobulybės 
idėja mumyse? Kodėl pradėjome galvoti apie 
kažką, kuris yra tobulesnis už mus? Dekar- 
tas duoda į šituos klausimus labai išsamų atsa- 


kymą, kurį galime suprasti kaip savotišką ban- 
dymą įrodyti tobulosios Būties, t.y. Dievo bu- 
vimą. 

Pagal savo kilmę, Dekartas suskirsto idė- 
jas į tris grupes: pirmajai priklauso “ateinan- 
čios" idėjos, t.y. tos, kurios priklauso nuo po- 
jūčių; antrąją grupę sudaro vaizduotėje gimu- 
sios idėjos; o trečioji grupė apima visas įgimtas 
idėjas. Tobulybės idėja neturi nieko bendro nei 
su pirma, nei su antra idėjų grupe. Dekartui 
savaime aišku, kad negalime susidaryti Dievo 
idėjos, stebėdami aplink mus esančius daiktus. 
Prileisti tokią galimybę jam atrodo toks pats 
dalykas, kaip sakyti, kad mes, neturėdami jo- 
kios girdėjimo galios, atpažįstame garsus, žiū- 
rėdami į spalvas. Jis net mano, kad yra dau- 
giau analogijos tarp spalvų ir garsų, kaip tarp 
medžiaginio pasaulio ir Dievo. Vaizduotė irgi 
negali suformuoti Dievo idėjos, kuri yra per- 
dėm paprasta, aiški ir apibrėžta. Mūsų baig- 
tiniam ir netobulam protui neįmanoma suvokti 
ir pagrįsti buvimą tokio dalyko, kuris yra be- 
galinis ir tobulas. Taip pat visai negalimas da- 
lykas, kad šitoji idėja atsirastų iš nieko. Joks 
daiktas, nei egzistuojančio daikto jokia tobu- 
lybė negali turėti nieką kaip savo buvimo prie- 
žasti. Todėl nebelieka nieko kito, kaip tik lai- 
kyti tobulybės idėją įgimta idėja. Dekarto ma- 
nymu, šitoji idėja gimsta ir susiformuoja mu- 
mMmyse mūsų sutvėrimo metu. Pats Dievas įidiegia 
ją į mūsų širdį. Kitaip sakant, tobulybės (arba 
Dievo) idėjos atsiradimo priežastis yra pats 
Dievas. ins 


Bet kaip tai suprasti? Juk idėja yra min- 
tis, kurioje tik atsispindi būtis. Ji nėra ne- 
priklausomai egzistuojanti tikrovė, ir kaip tokia 
nėra reikalinga jokios kuriančiosios priežasties. 
Tai žino ir Dekartas, ir kad galėtų išvengti šito 
priekaišto, jis sukuria teoriją apie idėjų objekty- 
vinį tikrumą, arba būtiškumą. 


Dekartas sutinka, kad idėja gali būti su- 
vokta kaip pažįstančiojo proto pagava (percep- 
tion) Kiekviena idėja, kokia ji bebūtų; tėra 
tik minties paskira apsprenda (mode), ir bū- 
tis jai priklauso tik formaliai. Josios tikrovė 
neišeina už mąstančiojo subjekto ribų. Kalbant 
Dekarto terminais, visos idėjos tėra tik “mąs- 
tančiosios substancijos'' apsprendos, kaip kūnai 
yra “ištęstinės substancijos" apsprendos. Šitokia 
idėjų samprata lieka aristotelinės tradicijos li- 
nijoje, kurios laikėsi daugumas skolastikų ir To- 
mas Akvinietis. Dekartui esanti galima dar ir 
kita idėjų interpretacija. Mes galime žiūrėti į 
jas kaip į realių ar galimų daiktų reprezentan- 
tes. Šituo atveju idėjos suyokiamos jųjų objek- 
tyvinėje tikrovėje, Jei žiūrime iš formalinio taš- 
ko, tai nėra esminio skirtumo tarp substancijos 

idėjos ir akcidento idėjos, Dievo idėjos ir me- 
džiagos idėjos. Tačiau jei suvokiame idėjas kaip 
objektyvinės tikrovės reprezentantes, jos įgau- 
na visai skirtingą vertę. Substancijos idėja api- 
ma objektyviai daugiau tikrovės negu akci- 
dento idėia, ir Dievo idėja daugiau negu me- 
džiagos idėja. Aišku, idėjų objektyvinė tikrovė 
negali būti statoma į tą pačią plotmę kaip daik- 
tų tikrovė, kurią jos reprezentuoja, nors pro- 
porcija tarp tų tikrovių ir lieka ta pati. 

Taigi, idėjos objektyvinė tikrovė reiškia 
reprezentuojamo daikto tikrovę. Daikto būtis 
lyg įsikūnija idėjoje, o tuo pačiu idėja lyg ir 
tampa realiai egzistuojančia būtimi. Turint prieš 
akis šitokią idėjos sampratą, lengva suvokti, ko- 
dėl kiekviena idėja privalo turėti priežastį, kū- 
rioje objektyviai būtų bent tiek tikrovės, kiek 
jos yra pačioje idėjoje, nes pasėka turi savo bū- 
tį tik iš savo priežasties. Šitą tiesą Dekartas 
laiko aksijoma, kuri yra kiekvieno pažinimo 
išeities taškas. 

Šitą idėjos objektyvinės tikrovės priežas- 
tingumo principą Dekartas pritaiko Dievo buvi- 
mui įrodyti. Mes turime tobulybės, arba Dievo, 
idėją. Mums jos neperdavė mūsų pojūčiai, nei 
ją sukūrė mūsų vaizduotė. Tačiau ji privalo 
turėti kokią nors priežastį. Idėjų objektyvinės 
tikrovės priežastingumo principo dėka žinome, 
kad ji turi tokią priežastį, kuri apima visa 
tai, kas šitoje idėjoje objektyviai ir reprezen- 
tatyviniu būdu yra. Iš to seka, kad tobulybės idė- 
jos priežastis negali būti niekas kitas, kaip tik 
pats Dievas. “Tikrai negalime laikyti keistu da- 
lyku", sako Dekartas, “kad Dievas, mane su- 
tverdamas, įdiegė į mane šitą idėją, kuri yra 
lyg darbininko ženklas, uždėtas ant jojo dirbinio. 
Taip pat nėra reikalo, kad šitas ženklas skirtųsi 
nuo paties dirbinio. Bet vien dėl to, kad Dievas 
mane sutvėrė, galime tikėti, kad jis mane su- 
tvėrė į savo paveikslą ir panašumą, ir kad aš 
suvokiu šitą panašumą (kuriame yra Dievo 
idėja) ta pačia galia, kuria suvokiu ir patį sa- 

ve". 

Dekarto antras Dievo buvimo įrodymas pa- 
našus savo turiniu į skolastikų “contingentia 
entis" argumentą. Jis remiasi žmogiškosios bū- 
ties netobulumu. Užtenka tik pasižiūrėti į žmo- 
gų, ir yra aišku, kad jis ne tvėrėjas, o tik be- 
jėgis ir nereikalingas tvarinys. Ne be pagrindo 
psalmės jį palygina su laukų gėle, kuri “ryt- 
metį žydi ir žaliuoja, o vakare nukertama ir 
džiūsta". (Ps 89,6) Jojo dvasinė prigimtis atskir- 
ta nuo kūninės. Jis yra, kaip skolastikai sako, 
“ens compositum". O kiekvienas sudėtingumas 
liudija priklausomumą, gi priklausomumas yra 
aiškus tobulybės trūkumas. Jo visas gyvenimas 
gali būti padalomas į begales dalių, kurių vie- 

na visiškai nepriklauso nuo kitų. To akivaizdo- 
je Dekartas pasidaro išvadą: “Kad anksčiau bu- 
vau, iš to neseka, kad dabar turiu būti, bet tik- 
tai, kad kokia nors priežastis, taip sakant, me- 
ne padaro ir mane sutveria iš naujo, t.y. 
mane palaiko"./? Nuo žmogaus nedalios nesi- 
skiria ir pasaulio likimas. Vienas ir kitas pri- 
klauso nuo tvėrėjo. Niekas negali išlikti net 
vieną vienintelį momentą egzistencijoje be Die- 
vo kūrėjiškos intervencijos. 

Bet kaip būtų atrodę, jei žmogus būtų bu- 
vęs savo būties autorius? Dekarto atsakymas 
yra daugiau negu prometėjiškas. Jis nuskamba 
kaip Rojaus laikų gundytojo pažadas 'Būsite, 
kaip dievai". Štai jo paties žodžiai: “Jei bū- 
čiau nuo nieko kito nepriklausomas ir jei bū- 
čiau “savo būties tvėrėjas, tikrai nieku neabejo- 
čiau, neturėčiau daugiau troškimų, ir pagaliau 
nestokočiau jokios tobulybės; nes aš būčiau sau 
davęs visas, kurias turėčiau įsivaizdavęs, ir to- 
kiu būdu būčiau Dievas"'.!“ 

Penktoje meditacijoje apie pirmąją filosofi- 
ją randame dar ir tretį Dievo buvimo įrody- 
mą. Čia išeities taškas yra irgi Dievo idėja. No- 
rint žinoti, ar yra Dievas, užtenka tik galvoti 
apie Dievą, nes jo idėja savaime apima ir jojo 
egzistenciją. Kodėl? Kadangi Dievas turi visas 
tobulybes. Jei stokotų kokios nors tobulybės, 
tai jis nebūtų Dievas. Niekas negali paneigti, 
kad egzistencija yra viena iš tobulybių. Taigi, 
Dievas egzistuoja. Šitam argumentui Dekartas 
mėgina duoti matematinę formą. Dievo egzisten- 
cija glūdi Dievo idėjoje lygiai tokiu pat būdu, 
kaip lygybė trijų kampų dviem šoninėm tri- 
kampio esmėje. Jis rašo: “Atidžiai mąstant, 
aiškiai matome, kad egzistencija negali būti at- 
skirta nuo Dievo esmės lygiai kaip dydis trijų 
kampų, lygių dviem kraštinėm nuo lygiašonio 
trikampio esmės, arba slėnio idėja nuo kalno 
idėjos. Tokiu būdu nėra mažiau prietariška su- 
vokti Dievą (t.y. būtį suvereniškai tobulą), ku- 
ris stokoja egzistencijos (t.y. kuriam trūksta 
kokios tobulybės), kaip įsivaizduoti kalną be 
slėnio.''.15 

Šito argumento dialektika turi daug pana- 
šumo su šv. Anzelmo argumentu, kurį randa- 
me traktate “Proslogion seu fides guerens intel- 
lectum" ir kuriam Kantas davė “ontologinio ar- 
gumento" vardą. Dekartas jį pažįsta ir, rem- 
damasis šv. Tomo “Summa theologica“, I, ą. 2, 
art. 1, obj. ad 2, nusako taip: “Kuomet supran- 
tame ir suvokiame, ką reiškia Dievo vardas, 
tai turime idėją tokio dalyko, už kurį nieko 
didesnio nebegalima suprasti. Bet yra daug di- 
desnis dalykas būti tikrovėje ir prote, kaip 
būti tiktai prote. Taigi, kuomet suprantame 
ir suvokiame, ką reiškia šitas Dievo vardas, 


tai suprantame, kad Dievas yra tikrovėje ir 
prote". Dekarto manymu, šitoji Anzelmo argu- 
mentacija esanti visai skirtinga nuo jojo ir ne- 
turinti jokios filosofinės vertės, nes Dievo eg- 
zistencija išvedama iš žodžio reikšmės, o tai, 
kas išreiškiama žodžiu, nebūtinai turi būti tik- 
rovėje. Visai kitaip esą su jo argumentu: “Ma- 
no įrodymas toks: tai, ką suvokiam aiškiai ir 
apibrėžtai priklausant prigimčiai, arba esmei, 
arba kokio dalyko nesikeičiančiai ir tikrai for- 
mai, gali būti sakoma arba teigiama su tiesa 
apie šitą dalyką. Bet po mūsų atidaus jieškoji- 
mo, kas yra Dievas, mes suvokiame aiškiai ir 
apibrėžtai, kad egzistencija priklauso jo nesi- 
keičiančiai ir tikrai prigimčiai. Taigi, mes ga- 
lime dabar tikrai teigti, kad jis yra". !* Kitoje 
vietoje Dekartas pakartoja tą patį argumentą 
definicijos forma: “Kada sakome, kad koks nors 
atributas yra dalyko prigimtyje, arba jo sąvo- 
koje, tai prilygsta tvirtinimui, kad ano dalyko 
šitas atributas yra tikras ir galime teigti jį 
esant jame''.!" 

Nėra abejonės, šičia turime reikalo su me- 
tafizinio metodo aukso taisykle. Tačiau ji buvo 
taip pat žinoma ir šv. Anzelmui. Kai patikrina- 
me originalinį tekstą, tai matome, kad jis savo 
minties objektu laiko ne sąvoką, net nei pačią 
Dievo idėją, kaip daro Dekartas, bet pačią die- 
višką Būtį. “Proslogion"' skaitome: “Nes kitaip 
suvokiame dalyką, kai suvokiame žodį, kuriuo jį 
vadiname, kitaip — kai patį dalyką supranta- 
me. Pirmuoju atveju galime manyti, kad Die- 
vo nėra, bet antruoju atveju jokiu būdu''.!š 
Ar tai nerodo, kad šv. Anzelmo argumentas yra 
jei ne daugiau, tai bent tiek pat “dekartiškas", 
kaip ir paties Dekarto? 

Nors ir trumpa šitų trijų įrodymų analizė, 
bet ji pavaizduoja Dekarto įsitikinimą Dievo bu- 
vimo įrodymo galimybe. Tie žmonės, kurie ma- 
no, kad negalime žinoti, ar yra Dievas, yra pri- 
mityviojo sensualizmo auka. Jie nepajėgia pa- 
kelti savo žvilgsnio už pojūčiais suvokiamų 
daiktų, arba jų pažįstamasis pasaulis neišeina 
už jų vaizduotės ribų. Nematomąjį gali išvys- 
ti tik tie, kurie moka naudotis "grynuoju pro- 
tu", kuriam tik vienam apsireiškia tiesa. 

Žinodami, kad Dievas yra, klauskime da- 
bar, kas jis yra? Dekarto atsakymas atrodytų 
gana aiškus: “Dievo vardu suprantu begalinę, 
amžiną, nesikeičiančią, nepriklausomą, V1sažl- 
nančią, visagalinčią substanciją, ir per kurią 
aš pats ir visi kiti esantieji daiktai (jei yra 
tikra, kad jie egzistuoja) buvo sutverti ir pa- 
daryti'.!? Apibrėžimas tikrai žodingas, bet jis 
yra sunkiai suprantamas, nes nesuvokiame Žo- 


džių prasmės. Imkime, pavyzdžiui, nors ir ter- 
miną 'begalybė". Filosofai ir teologai nuolatos 
kartoja, kad Dievas nėra nei begališkumas se- 
cundum guid, nei infinitum in potentia, bet ab- 
soliutinis begališkumas. Kaip matome, pats be- 
gališkumas suvokiamas įvairiais požvilgiais ir 
imamas skirtingose plotmėse. Bet kokia prasme 
beimsime, šis terminas lieka sunkiai supranta- 
mas. Ar verta tad nusakyti Dievo esmę tokiais 
žodžiais, kurių prasmė pilnai nesuvokiama? De- 
kartas, kaip ir skolastikai, atsako teigiamai, 
nes jei ir negalime aiškiai suvokti tų žodžių 
prasmės, tai šitai netrukdo mums įsigyti bent to- 
kį jųjų pažinimą, kuris prieinamas mūsų pro- 
tui. Štai kodėl Dekartas ir neatsisako nuo kai 
kurių terminų, pvz. “begalybės" analizės, kuri 
yra viena iš įdomiausių jojo pažinimo metafi- 
zikoje. 

Su begalybės sąvoka susiduriame, kalbėda- 
mi apie Dievą, žmogų ir gamtą. Gamtinėje plot- 
mėje turime su ja reikalo, kai paliečiame skai- 
čius, laiką ir erdvę. Kaip didelį skaičių vienetą 
beisivaizduotume, vistiek galime pridėti prie jo 
dar vieną, o prie šito dar kitą, ir taip be galo. 
Tas pat ir su laiku: kaip grįžtant į praeitį, taip 
ir einant į ateitį, jis leidžiasi į begalybę. Kiek 
tai liečia erdvę, aišku, kad negalime suvokti to- 
kios mažos dalelytės, kurios dar nebūtų gali- 
ma padalyti bent mintyje, nei tokios didelės, 
už kurios nebegalėtumėm įsivaizduoti dar di- 
desnės. 

Iš tikrųjų, žiūrint iš žmogiškojo pažinimo 
taško, atrodo, kad skaičiai, laikas ir erdvė gali 
būti laikomi begaliniais, arba, kaip Dekartas 
sako, “neapibrėžiamais" dalykais. Ar taip yra 
objektyvinėje tikrovėje, tai kitas klausimas. Ši- 
tai vienas Dievas težino, nes tiktai jis temato 
dalykus, kaip jie yra. Nors ir palikdamas galu- 
tinį atsakymą "Tvėrėjui, Dekartas neatsilaiko 
pagundai grįžti prie erdvės begalybės klausimo. 
Leiskime, kad ji yra baigtinė, tai kas yra už 
jos? Tuštuma? Bet ar teigti tuštumos galimy- 
be nereiškia taip pat prieštaravimą? Ar galime 
įsivaizduoti beerdvę tuštumą? Jo manymu, teig- 
ti tuštumos begalybę yra toks pat prieštara- 
vimas, kaip prileisti erdvės baigtinybę. O iš 
kitos pusės, ar erdvės begalybės prileidimas 
neprieštarauja Dievo begalybei? Ar sutverti 
daiktai nėra baigtiniai? Kaip šitą klausimą be- 
kelsime, jis lieka be atsakymo. Tariant Paskalio 
žodžiais, protas čia nieko negali nustatyti: nei 
tai, kas yra begalybė, nei ar ji yra iš viso. 

Su begalybės klausimu susiduriame ir Žmo- 
giškosios būties plotmėje. Ar mūsų galia norėti 
nėra begalinė? Iš tiesų, Dievas mums davė ribų 
nežinančią valią. Kad ji yra begalinė, tai liudija 
laisvasis apsisprendimas. Bet iš kur žinome, kad 

turime laisvą valią? Tai res per se nota. Ji yra 
viena iš įgimtų ir labiausiai žinomų idėjų. Lais- 
vosios valios galia yra tiek didelė, kad už ją jo- 
kios kitos didesnės galios negalime įsivaizduoti. 
Štai kodėl ji mums leidžia pažinti, kad nešioja- 
me savyje Dievo paveikslą ir panašumą. Jei Pas- 
kalis, kaip ir kiti krikščioniškosios minties atsto- 
vai, mano, kad žmogus panašus į Dievą dėl savo 
proto ir valios, tai Dekartas linkęs šitą panašu- 
mą įžiūrėti žmogiškoje valioje. 

Kur glūdi laisvosios valios esmė? Pasirinki- 
mo galioje. Dekartas rašo: “Nes ji slypi tiktai 
tame, kad galime daryti vieną dalyką ar ne 
(t.y. teigti arba neigti, sutikti arba prieštarau- 
ti), arba tiktai tame, kad neigiant arba teigiant, 
sutinkant arba šalinantis nuo dalykų, kuriuos 
protas mums nurodo, elgiamės tokiu būdu, jog 
nejaučiame, kad kokia išorinė jėga mus verstų 
tai daryti??? Bet laisvos valios esmę sudaro 
ne tik išvengimas prievartos. Ji reiškia taip pat 
ir pozityvią galią apsispręsti. Ji nepriklauso nuo 
nieko kito, kaip tik nuo savęs. Dekarto meta- 
fizikoje laisvasis apsisprendimas neatskiriamas 
nuo nepriklausomumo idėjos. Bet kaip tai su- 
derinti su dieviškuoju priežastingumu? Ar ne 
Dievas yra visų dalykų ir veiksmų pradžia? Kad 
mūsų valia, kaip ir viskas sutvertame pasauly- 
je, priklauso nuo Dievo begalinės galybės, De- 
kartas neabejoja. Tačiau jis mano, kad die- 
viškasis priežastingumas nesipriešina laisvos va- 
lios buvimui: “Nes nepriklausomumas, kurį pa- 
tiriame ir jaučiame, ir kurio pakanka, kad mū- 
sų veiksmai būtų girtini ir peiktini, nepriešta- 
rauja tam priklausomumui, kuris yra kitos pri- 
gimties ir pagal kurį visi daiktai priklauso nuo 
Dievo galios“.?! Kokiu būdu valia išlieka lais- 
va, jei ji pati galutinėje analizėje priklauso nuo 
Dievo, tai paslaptis. Tvarinys nežino ir niekada 
negalės žinoti Tvėrėjo planų. 

Jei jau žmogaus valia apgaubta paslapties 
skraiste, tai ką bekalbėti apie dieviškąją Valią. 
Dekartui aišku tik, kad yra panašumo tarp mū- 
sų ir Dievo valios, nes esame panašūs į savo 
Tvėrėją tiek, kiek esame laisvi. Bet šitą pana- 
šumą lydi dar didesnis nepanašumas. Mūsų va- 
lia skiriasi nuo dieviškosios ne tik tuo, kad die- 
viškoji laisvė yra nepalyginamai didesnė negu 
mūsų, bet ir tuo, kad jos yra skirtingos prigim- 
ties. Žmogiškosios laisvės idealas yra “nebūti 
indiferentiška“, t.y. jos noras—tai teigti arba 

neigti, daryti arba nedaryti.?? Dieviškąją laisvę, 
priešingai, žymi absoliutinis indiferentišku- 
mas.3? Jis nereiškia tačiau sauvališkumą, užsi- 
spyrimą arba, kaip deistai sako, darbą patam- 
sėse. Dieviškasis protas ir dieviškoji valia yra 
du neatskiriami dalykai, tarp kurių nėra jokio 
pirmiškumo nei laiko, nei prigimties atžvilgiu. 
Norėti ir žinoti Dievui reiškia vieną ir tą patį 
dalyką. Štai kodėl amžinosios tiesos priklauso 
kai kada nuo dieviškosios valios, kai kada nuo 
dieviškojo proto, o kai kada nuo vieno ir kito. 
Tą nuomonę Dekartas remia Augustino žo- 
džiais: “Guia vides ea sunt“. (Conf. XIII 38) 
Dievas vienu ir tuo pačiu savo aktu suvo- 
kia, nori ir daro viską.?/ 

Nepamirškime tačiau, kad kalbėdami apie 
dieviškąją valią, mes pakylame ne tik už su- 
tvertos begalybės, bet už bet kokios begaly- 
bės apskritai arba, tiksliau sakant, paliečiame 
infinitum  simpliciter, pačią Dievo esmę. Šita 
prasme suprasti Dievą mums neįmanoma. Mums 
lieka atviras tik analogijos kelias. Stebėdami 
baigtinių būtybių tobulybes, mes galime susi- 
daryti tam tikrą nuovoką apie dieviškąją Būtį, 
padaugindami baigtines tobulybės iš begalybės. 
Visa tik nelaimė, kad negalime jųjų įsivaizduo- 
ti begalybėje, nes mūsų protas ribotas. Štai ko- 
dėl Dievas lieka mums didžiąja paslaptimi, ku- 
ri dar labiau pagilėja, kai žinome, kad jojo eg- 
zistencija susilieja su jojo esme, jo veiksmai 
neatskiriami nuo io būties. 

II. Abejonių ir posūkio metai (1929-1940) 


Prosovietiniai rašytojai Lietuvoj šiandien 
skelbia, kad S. Nėriai lemiamieji posūkio metai 
buvę 1931, kada ji nutraukusi santykius su bur- 
žuazine bei klerikaline spauda ir pradėjusi bend- 
radarbiauti socialistų “Trečiame Fronte“, pa- 
lankiame komunistams. Bet iš tikrųjų 1931 me- 
tai tebuvo tik vienas ryškesnių svyravimo eta- 
pų. Poetės psichinis posūkis į socialistus įvyko 
anksčiau — 1929-30 metais. Jis glaudžiai susi- 
jęs su tų dvejų meių B. Sruogos ekskursijomis 
į Vakarų Europą. Kad jos pasuko S. Nėrį į kairę, 
pastebėjo net gimnazijos mokinės Lazdijuose 
1929 metų rudenį. Viena jų, buvusi tuo metu 
VI klasės mokinė, V. Pavasarytė-Kauzonienė ra- 
šo: “Antraisiais mokslo metais S. Nėris mums 
atrodė labai pasikeitusi, liūdna, kenčianti, susi- 
mąsčiusi, dar labiau nemėgstanti aplinkos. Mes 
tai aiškinomės savaip. Žinojom, kad ji buvo Va- 
karuose... Mums nepatiko, kad mūsų buvusi 
kukli auklėtoja grįžo sumodernėjusi, nusikirpusi 
kasas, pasipuošusi žiedu su didele žalia akim. 
Jos pasakojimai apie žaliąjį Reiną mums pinda- 
vosi su šio žiedo vaizdu“ (Lit. ir Kalba IV,, 
85). 

Jaunos moksleivės neklydo. Po 1929 m. va- 
saros ekskursijos S. Nėris buvo pasikeitusi. Ji 
jau buvo susipažinusi ar susidraugavusi su stu- 
dentais socialistais: K. Boruta, V. L. Serbenta, 
B. Zubricku. Vienoje, kur S. Nėri su draugė- 
mis buvo sustojusi pasimokyti vokiečių kalbos 
vasaros kursuose, tie studentai puolė trapią poe- 
tės pasaulėžiūrą, nepasigailėdami jiems įprasto 
sarkazmo religijos, K. Bažnyčios, kunigų ir mo- 
terystės atžvilgiais. Vienas tų pokalbių ir nau- 
jos draugystės dalyvis V. L. Serbenta rašo: 
“Mano giliausiu įsitikinimu, šiuo metu ir įvyko 
S. Nėries ideologinis persilaužimas. Mes labai 
daug diskutuodavome, ginčydavomės  filosofi- 
niais, socialiniais, aplamai, pasaulėžiūros klausi- 
mais? (Lit. ir Kalba IV, 107 p.). Bet nauji 
draugai greit pastebėjo, kad už teorines proble- 
mas poetei buvo suprantamesnis ir svarbesnis 
gyvenimas. Todėl, ją norėdami palenkti socia- 
listinei pasaulėžiūrai, jie rodė Salomėjai Vie- 
nos buržuazinio gyvenimo kontrastus — vargo 
ir skurdo reiškinius. “S. Nėris, būdama didelio 
jausmo ir įspūdžio žmogus, visa tai labai giliai 


ėmė į širdį", sako V. Serbenta. Bet labiausiai 
į socializmą kreipė poetę jos erotinės meilės il- 
gesys. Apie tai V. Serbenta rašo: “Išklausius ei- 
lėraščio “Be bažnyčios ...", prasidėjo mūsų dis- 
kusijos draugystės, meilės, vedybų klausimais. 
Nepaprastai graži gamta, kalnai, miškai, plau- 
kiojimas Dunojumi poetei darė didelį įspūdį, 
veikė romantiškai. S. Nėris labai stipriai įsimy- 
lėjo B. Zubricką. Noriu pažymėti, kad B. Zub- 
rickas buvo ne tik gražus vyras, bet ir moterų 
širdžių "specialistas", jieškąs naujų meilės įspū- 
džių bei nuotykių. Jis buvo žadėjęs S. Nėrį 
vesu“ Untdir a Kalba 1V 410517: 

Vesti, bet kaip vesti? Be bažnyčios, be al- 
torių, be sumainymo žiedų? Kam ši nuodėmin- 
ga svajonė buvo skirta, anas sakalas nesuti- 
ko. Bet štai Vienoje atsirado erelis, kuris savaip 
galvoja. Ar įsimylėjusi S. Nėris atsispyrė “lais- 
vosios meilės"? nucdėmei? Neturint aiškių liudi- 
jimų, šitaip teigti neatsargu. Į tą klausimą te- 
galėtų atsakyti buvęs poetės išrinktasis, nes ji 
pati tepaliko tik naujos savo meilės poetizuotas 
nuotrupas — jos pažadintus eilėraščius. Viena- 
me jų (Viena vasara) ji rašė: 

Kur baltos statulos 

Ir tamsiai žalios nišos, — 

Ten vieną vakarą 

Likimai mūsų rišos. 

Atsimeni: — klajojom 

Po parką gilų, seną ... 

Ir jausmas — gyvas kraujas 

Mums ugnimi srovena. 


Naujos meilės pobūdį dar ryškiau atsklei- 
džia S. Nėries eilėraštis “Valkaia", kuris buvo 
skirtas B. Zubrickui. Ten poetė rašė: 

Kaip sacharose vėjas laisvunas — 

Visagalė jo smuiko daina. 

Ji nupirko ir sielą ir kūną 

Savo magiškų burtų kaina. 


Panorėk — aš nueisiu į dangų! 

Ar nužengsiu juodan pragaran! 

Dėl tavęs ne vien mirt pasirengus, — 
Bet gyvent ir nemirt amžinai! 


Anksčiau, kad ir stiprią aistrą atspindin- 
čiuose meilė eilėraščiuose, S. Nėris nekalbėdavo 
nei apie kraują, srovenantį ugnimi, nei apie 

sielos ir kūno pardavimą už magiškų burtų kai- 
ną. Dabar ji realistiškesnė — fiziologiniai mo- 
mentai ryškesni. Tačiau šitaip apdainuota mei- 
lė neturėjo ateities, kaip ir ankstesnės: B. Zub- 
rickas S. Nėries nevedė, baigęs studijas išvyko į 
Ameriką ir ten susituokė su aire. “S. Nėris 
skaudzi i išgyveno šį apvylimą“, liudija V. Ser- 
benta. Gal šitos vilties sudužimas ir buvo pa- 
žadinęs poetei savižudybės mintį, nes savo ei- 
lėrešty “Paspausiu šaltą plieną" ji rašė: 
Melu kvėpuojam čia, melu čia siela minta — 
Tai gal mirtis iš melo išvaduos?! 


Bet 1929 m. vasarą poetė negalėjo nujaus- 
ti, kad ji bus skaudžiai apvilta. Ji tada tikėjo sa- 
vo dar 1925 metais parašytam aforizmui, kad 
“visa moteriškė sutelpa viename žody — mei- 
lė". Todėl grįžusi iš Vienos į Lazdijus, S. Nėris 
rašinėjo mylimajam laiškų, rašė ir siuntinėjo 
jam savo eilėraščių ir kreipė savo širdį bei min- 
tis į kairę, žinoma, svajodama apie naują susi- 
tikimą gal 1930 m. vasarą. 

Prieš tai poetės gyvenime trūko dar vie- 
nas saitas, ją siejęs su ateitininkų “ Šatrijos" se- 
naisiais draugais. Būtent, 1930 metų pavasarį 
į Urugvajų išvyko H. Vilčinskaitė, Salomėjos 
intymiausia draugė. Jos netekimo proga poetė 
ne tik parašė vieną gražiausių ir patriotiškiau- 
sių savo eilėraščių, “Tremtinio Lietuvą“ (Lik 
sveika, žėviškė žalia), bet ir įžvalgiai pavaiz- 
davo tos draugės reikšmę sau: “Jei nebūtų drau- 
go už tūkstančio mylių — nepasiekiamų tolių 
tolumų, tai siela neverktų pusiau padalinta... 
Ji buvo visai į mane nepanaši. Drąsi, atkakli, 
teisybę į akis rėžianti. Už teisybę kovojanti vi- 
sais pasireiškiančiais būdais. Aš — tyli, nedrąsi, 
bijanti šešėlių. Sakalas ir balandis... Be tavęs 
esu kaip augalas be saulės. Kaip vėtros palauž- 
tas medelis. Tu — protas. Aš — jausmas. Jaus- 
mas yra aklas. Jausmas kaip vėjas nesuvaldo- 
mas, be atodairos siaučiantis... Mano jausmo 
audrojančią jūrą, mano beprotiško jausmo vėtrą 
tu mokėjai numalšinti ir į tikrą kelią atvesti“. 

Šitaip vaizduodama draugės netekimą, be 
abejo, S. Nėris šiek tiek perdeda, poetizuoja. 
Jei H. Vilčinskaitė ir nebūtų buvusi poetės uos- 
tu, tai “ji vis dėlto buvo šiokiu tokiu inkaru. 
Bet mielas inkaras pats nusitraukė ir nuplaukė 
į Uragvajų. O Kaune, kur dar buvo vienas ant- 
ras studijų dienų draugas, poetė mokytojos dar- 
bo negalėjo gauti, nes ten valdiškos vietos buvo 
daugiau laikomos autoritetinės santvarkos pati- 
kėtiniams. O S. Nėris, ateitininkė ir Teologijos- 
Filosofijos fakulteto absolventė, režimui buvo 
įtartina. Todėl jai beliko graužtis Lazdijuose 
prie nemėgstamo darbo, svajoti apie Vieną ir 
laukti vasaros atostogų, kad vėl galėtų išskristi 
į Vakarų Europą, į plačią laisvę. Ir iš tikro 

1930 m. vasarą S. Nėris ten vėl išvyko su B. 
Sruogos suorganizuota ekskursija, kuri poetės 
psichiniam posūkiui į kairę buvo nemažiau 
reikšminga už 1929 m. vasarą. Bet ką ji tą va- 
sarą išgyveno, tiksliau nežinom: iš tų metų nė- 
ra pasklebtų nei S. Nėries laiškų, nei dieno- 
raščio ištraukų (išskyrus sielvartą dėl Vilčins- 
kaitės). Gal juose yra kas nors nemalonaus ar 
kompromituojančio A. Venclovai bei jo drau- 
gams, valdantiems dabar S. Nėries rankraščius? 


Viena tik aišku, kad po 1930 m. vasaros 
ekskursijos S. Nėries draugų ratas tarp libera- 
lų ir socialistų buvo žymiai praplatėjęs, o jos 
psichė po tų dviejų ekskursijų buvo tokia, kad 
socialistinių-marksistinių pažiūrų literatai 
K. Boruta, V. Drazdauskas ir Br. Raila su A. 
Venclova priešaky pasidarė daugiau negu til- 
tas jai pereiti į socialistinį “Trečią Frontą". Jie 
buvo jai daugiau negu tiltas ne todėl, kad jų 
tarpe buvo veiklių ir atkaklių fanatikų (Pary- 
žiuj gyvendamas, V. Drazdauskas nesimokė 
prancūziškai, bet rusiškai, turbūt, tam, kad ga- 
lėtų laisvai naudotis rusiška sovietine litera- 
tūra), kurie S. Nėrį būtų idėjiškai stipriai trau- 
kę į savo būrį, bet dėl to, kad 1930 m. gale ir 
1931 m. pradžioje su jais ji tikėjosi laimėti tai, 
ko jai negalėjo duoti senieji draugai. 


Ateitininkai ir apskritai katalikai negalėjo 
poetės ištraukti iš Lazdijų užkampio ir parūpin- 
ti jai tinkamo darbo Kaune, kur ji būtų kultū- 
riškai atkutusi bei turėjusi perspektyvų ištekė- 
ti: Lietuvos valdžioj besistiprindami, tautinin- 
kai 1930 m. rudenį savo politinius ginklus bu- 
vo nukreipę prieš organizuotus katalikus, užda- 
rydami Moksleivių At-kų Sąjungą ir grasinda- 
mi likviduoti Filosofijos skyrių  Teologijos- 
Filosofijos fakultete. Pradėjusi trečius mokyk- 
los darbo metus Lazdijuose, S. Nėris artimes- 
nių draugų vis neturėjo, išskyrus Julytę (J. Ič- 
kauskaitę). Taigi šitame užkampy susirasti šei- 
myninio gyvenimo tinkamą partnerį perspek- 
tyvų neturėjo, o motinystės ilgesį jautė, nes 
dar 1929 m. pavasarop, prikaišiodama kitiems 
apgavystę, rašė: “Aš esu dabar mokytoja. Taip 
norėjo kažkoks tironas, ir aš turiu būti. Ir kas- 
dien jausti, kaip tie vaikai, tie besočiai šakalai, 
tie plėšrūs paukščiai plėšo mano sielą, ryja mano 
gyvybę lašas po lašo... Aš esu auka. O kur tai, 
ką man žadėjot? O apgavikai, apgavikai!... Tu- 
rėčiau būti motina, naujas gyvybės užžiebti, 
naujas šviesas bedugnėj pasaulio tamsybėj". 
Patenkinti šį pastarąjį troškimą su savo uni- 
versitetinių studijų draugais Salomėja vilčių ne- 
beturėjo: net tokie kadaise artimi jos bičiuliai, 
kaip Ign. Malinauskas, J. Grušas ir A. Januše- 
vičius, sau gyvenimo draugių žvalgėsi kitur. 
Ir literatūrinėj srity senieji draugai poetei ne- 


i 


K. ZOROMSKIS 


beturėjo nieko naujo pasiūlyti, nes ką galėjo, 
jie buvo davę: su “Anksti rytą“ lyrikos rin- 
kiniu jie sėkmingai ją buvo išvedę į literatū- 
ros pasaulį 1927 m., o 1930 m. jos eilėrašcius 
mielai tebespausdindavo visi katalikų žurnalai. 
Kiti katalikų ir ateitininkų kultūriniai ir reli- 
giniai idealai jai atrodė nublukę: jais ji buvo 
jau suabejojusi po karčių patyrimų pirmaisiais 
metais Lazdijuose, besižvalgydama apgavikų 
tarp tų idealų išpažinėjų. Tuo tarpu draugys- 
tė su socialistais literatais jai siūlė tokias per- 
spektyvas, kurios jaudino S. Nėries vaizduotę 
ir jausmus. Tos perspektyvos pagaliau ir nulėmė 
poetės viešą nuėjimą į “Trečią Frontą". 


MAINO UOLOS 


Tarp tų įvairių veiksnių, galutinai nulėmu- 
sių S. Nėries posūkį į kairę, tikriausiai buvo 
ir V. Mykolaičio-Putino tuo laiku vykęs persi- 
orientavimas į ekskunigo kelią. V. Mykolaitis jai 
buvo didelis autoritetas, kaip poetas ir jos pro- 
fesorius. Kaip E. Kvedaraitės kolegė, N. Nėris 
žinojo, kad ši jos draugė nuo 1926 m. buvo 
įsimylėjusi Mykolaitį-Putiną, kuris jai taip pat 
nebuvo abejingas. Kai Salomėja kankinosi dėl 
savo nelaimingos meilės prof. J.E. ir rašė “Be 
bažnyčios, be altorių ...", jos kolegė Emilija ir 
Putinas gyveno panašiomis pagundomis. Nuo 
1929 m. Putinas jau rodė viešų persiorientavi- 
mo ženklų į kitur, nes anų metų vasarą jis 

paliko Teologijos-Filosofijos fakultetą ir perėjo 
profesoriauti į Humanitarinių mokslų fakulte- 
tą, pasiruošdamas tolimesniems zingsniams, o 
1930 metais jau kalbėjo apie kelionę į užsienį 
parašyti romanui, kuris turėjo tapti autoriaus 
nukunigėjimo beveik išpažintim bei autoapolo- 
gija. Ar šitokio autoritetingo asmens pasiruoši- 
mas išeiti iš K. Bažnyčios disciplinos neveikė 
paskatinančiai S. Nėrį? Pastačius meną beveik 
pačia augščiausia vertybe, jai ir jos profesoriui 
“išsivadavimas"" bei laisvė atrodė būtini kūrė- 
jui. Dar 1925 m. poetė savo dienorašty buvo 
rašiusi, kad begalinė aistra gyventi ją stumia 
į “didį, platų, laisvą gyvenimą, tąjį laisvąjį kū- 
rėjo pasaulį. Jei kokie pasaulio siūlai, taisyk- 
lėmis vadinami, norėtų varžyti laisvę — suU- 
traukyti juos kaip niekingus voratinklius! Kas 
gali varžyti laisvę, kai žmogus savy esi laisvas, 
kai išdidus savęs valdytojas palieki?" Kas poetui- 
profesoriui neatrodė voratinkliai (tam jis ruo- 
šėsi keletą metų), tas jo buvusiai studentei-poe- 
tei, emocingajai Salomėjai pradžioj neatrodė 
taip sunku, bet viliojančiai efektinga ir nauja. 


Naujenybės negalėjo nevilioti S. Nėries, 
nes originalumo savo kūryboje sąmoningai ir 
nesąmoningai siekia kiekvienas kūrėjas. O po 
1930 m. ekskursijos galutinai ruošdama spaudai 
savo lyrikos rinkinį “Pėdos smėly“, poetė ne- 
galėjo nematyti, kad kai kurios jos temos pra- 
deda kartotis, nors ir kitokiais atspalviais, bet 
kad naujau skamba tokie jos eilėraščiai, kaip 
“Valkata", “Rūstus tavo Dievas“, “Kai numir- 
siu...", “Be bažnyčios, be altorių ...", kuris jau 
anksčiau buvo sukėlęs diskusijų tarp katalikų 
ir tapęs įdomiu prieskoniu kitiems. Ir iš tikro, 
kai “Pėdos smėly“ pasirodė 1931 m. pradžioje, 
šitie eilėraščiai susilaukė daugiau komentarų 
smalsuolėje publikoje negu literatūrą estetiškai 
vertinančiuose žmonėse. Šių pokalbiuose ir re- 
cenzijose buvo apskritai teigiama, kad poetė eina 
stipriau ir drąsiau savo anksčiau pasirinktu ke- 
liu. Kiek atsimenu, rodos, tada kritikų nebuvo 
pabrėžta, kad “Pėdose smėly" yra S. Nėries at- 
sisakymo nuo kai kurių katalikų pasaulėžiūros 
principų. Tuo tarpų paskutiniajame rinkinio ei- 
lėrašty “Kaip gėdos dėmė“ toks atsisakymas 
buvo ryškesnis negu pagarsėjusiuose “laisvama- 
niškuose'' eilėraščiuose. Tame epiloginiame ei- 
lėrašty prisipažinusi, kad turinti sunkią nuodė- 
mę savo dūšioj, poetė aiškiai deklaratyviai sa- 
kė: 

Jei šiandie šypsaus ir tikiu į gyvenimą, 

Tai todėl, kad nueitą kelią nulaužiau 

Kaip vyšnios išdžiūvusią šaką. 

Sugrioviau altorių, kur melstasi amžiam, 

Kur garbinta meilė ir mėlynos pasakos. 

Ir tiltą į praeitį visą sudeginau. 

Palankus moderuotas “Pėdų smėly“ pri- 
ėmimas literatų sluogsniuose, nepabrėžiant pa- 
saulėžiūrinių naujenybių, reiškė, kad S. Nėris ne- 
buvo pasiekusi to, ko laukė, — sensacingo pro- 
testų triukšmo. Tai atskleidžia J. Ičkauskaitė, 
kuri iš arti galėjo stebėti S. Nėries nuotaikas, 
“Pėdų smėly'' rinkiniui pasirodžius viešumon. 
J. Ičkauskaitė-Vosylienė liudija: “Kai kritika 
rinkinį “Pėdos smėly" palankiai sutiko, ji ne- 
jautė jokio džiaugsmo ir skundėsi, kad jai ne- 
pakenčiami tie pagyrimai, kad ji norinti spiau- 
ti visiems į akis ir iškrėsti tokią staigmeną, kad 
visi išsižiotų iš nustebimo" (Lit. ir Kalba IV, 
104 p.). 

Šiaipjau kukli ir tyli S. Nėris vis dėlto 
efektingų gestų nevengė. Sakysim, gyvendama 
Lazdijuose, ji staiga susižavėjo pistoletu, jį 
nusipirko ir buvo pradėjusi šaudyti. Panevėžy 
mirus rašytojui kun. J. Lindei-Dobilui, atėju- 
si gedulo drabužiu prie viešai gimnazijoj pašar- 
voto velionio, poetė paprašė popierio, čia pat 
neva suimprovizavo eilėraštį “Tėvelis mirė“, 
paskui verkdama išbėgo iš salės, perduodama 
eilėraštį perskaityti kitai mokytojai, nors pats 
kūrinėlis neturėjo tekstinio ryšio su Dobilu, bet 
tikriausiai jau buvo pirmiau įkvėptas pačios poe- 
tės tėvo ankstybesnės mirties. Taip pat teatra- 
liškai atrodo ir tėvynės žemės bučiavimas, pa- 
siekus Lietuvos teritoriją 1944 m. rudenį, kai 
S. Nėris grįžo iš Sovietijos po ketverių skaus- 
mingų karo metų Rusijoje. Todėl nėra nie- 
ko nuostabaus, kad ir savo posūkį iš pasaulė- 
žiūrinių jaunystės pozicijų ji norėjo pademons- 
truoti efektingai, ypač kad šis jos žingsnis ne- 
buvo momentinės reikšmės. Į demonstratyvų po- 
sūkį Salomėją gundė ir Pikto pradas. Jos Laz- 
dijų draugė J. Ičkauskaitė liudija, kad poetė 
"pati sakydavo, kad kažkoks demonas joje tū- 
nąs ir verčiąs ją daryti kitaip, negu visi lau- 
kia" (Lit. ir Kalba IV, 104 p.). 


Kadangi “Pėdos smėly“ lietuvių visuome- 
nėj nesukėlė lauktos reakcijos, tai poetė tikriau- 
siai ir pasiryžo 1931 m. pavasarį neseniai suda- 
rytą įspūdį apie save pakoreguoti ir sustiprinti 
viešu pasirodymu “Trečiame Fronte“. O šito 
žurnalo kiekvieną numerį anų metų pradžioj ji 
sakėsi skaitanti “lig paskutinės raidės“, kaip 
tai liudija jos 1931.II.22. laiškas K. Borutai. Į 
tą žurnalą taip pat ją traukė jo idėjinės bei for- 
malinės naujenybės, nes minėtame laiške K. 
Borutai S. Nėris dar rašė: “Man tai patinka 
tas gyvas, energingas žodis — laisvas pavasario 
vėjas! Ir mane jis veikia savotiškai: kaip stiprūs 
vaistai ant žaizdos užpilti. Juk ir aš gyvenu tuo 
pat ir visa širdimi jums pritariu. Ir seniau ne- 
kenčiau to bedvasio, supelijusio miesčionišku- 
mo". 


Jei S. Nėris būtų buvusi objektyvesnio pla- 
tesnio žvilgsnio, ji būtų galėjusi daug anksčiau 
pastebėti, kad tarp jos senųjų draugų buvo ne- 
vienas, kuris taip pat nekentė supelijusio mies- 
čioniškumo, tik jų nusistatyme nebuvo to mote- 
riško atspalvio, kuris poetėje atsirado prieš “po- 
nus vyrus“ dėl jos romantiškos meilės apsivyli- 
mų. Bet tie senųjų draugų visuomeniniai prin- 
cipai, kol jie nesutapo su S. Nėries jausminiais 
interesais, jai didesnės reikšmės neturėjo. Bet 
kada (1929-31 m.) poetės emocijos ją skatino į 
protestus, o šie sutapo su jos naujų draugų so- 
cialistų antimiesčioniškais principiniais protes- 
tais, S. Nėriai jie pasidarė svarbūs bei pasirodė 
naujoviški turiniu ir forma “Trečiame Fronte“. 


Pradėdama bendradarbiauti socialistų mark- 
sistų žurnale, S. Nėris tikriausiai dar turėjo 
slaptų vilčių naujoj aplinkoj susirasti šeimyni- 
nio gyvenimo partnerį ir drauge pareikšti savo 
keleriopą protestą po išsilaisvinimo vėliava. Vie- 
na, tada jai norėjosi savo protestą nukreipti 
prieš senuosius draugus, kurie į jos moteriš- 
kos prigimties troškimus neatsiliepė santuo- 
kos pasiūlymu, arba sudarė tokias darbo bei 
gyvenimo sąlygas, kad ji, garsesnė poetė, negu 
tuo laiku buvo Tyrų Duktė ir Augustaitytė- 
Vaičiūnienė, turėjo skursti Lazdijuose be vil- 
ties iš ten ištrūkti. Antra, pasisakant prieš ta- 
riamus apgavikus ir kitus “gyvuosius lavonus“, 
S. Nėriai norėjosi protestuoti prieš vis labiau 
įsigalintį tautininkų autoritetinį režimą, dėl ku- 
rio nepalankios politikos katalikams, bet pa- 
lankios visokiems oportunistams, ji turėjo kan- 
kintis skurdžiame užkampy be perspektyvų su- 
grįžti į kultūrinį centrą — Kauną. Trečia, S. 
Nėry jau buvo subrendęs protestas prieš “po- 
nus vyrus,“ tuos buržujus, kurie išnaudoja sa- 
vo malonumui moterų prigimties slipnybes, jas 
apgauna, paniekina, arba pavergia. 


Šitas moteriškas protestas S. Nėry glūdėjo 
jau nuo 1927 m. rudens, kada ji buvo perskai- 
čius Schopenhauerio mintis “apie moterį? —iš- 
gėrusi, kaip ji sakė, jo “nuodus iki dugno" ir 
todėl naktimis nemiegojusi. Reaguodama prieš 
tų nuodų svaigulį, poetė tada savo dienorašty 
buvo užrašiusi: “Pasiutęs senis, niekšas didžiau- 
sias! Juk verta nusižudyti ir negyventi nė vie- 
nos dienos, jei visų vyrų tokios pažiūros į visas 
moteris. Jeigu aš būčiau vyras... gal pritar- 
čiau Schopenhaueriui. Deja, aš esu moteris — 
jo niekinamoji, mindžiojamoji, žmogaus vardo 
nevertoji moteris. Kodėl taip, jei taip iš tikrų- 
jų yra, kodėl tokia nelygybė? Tvėrėjau! = Ar 
Tu būtum neteisingas? ...Gal ir daug turi tie- 
sos tas senis Schopenhaueris, bet visgi jis dide- 
lis niekšas! Aš kovosiu su juo, aš prismeigsiu ji 
prie žemės kaip žaltį... Jei nelaimėsiu, tai ir 


nepasiduosiu, geriau jau žūsiu! — Aš kita mo- 
teris ir mano meilė kita". 

Kol netoli buvo H. Vilčinskaitė — S. Nė- 
ries "protas", — tol jaunos poetės protestus 
bei nerimą apramindavo ilgi abipusiai pokalbiai. 
Bet kai "protas" išplaukė į Urugvajų, tada “ak- 
las jausmas“ pats turėjo tapti protu, savaran- 
kišku ir drąsiu, kad poetė būtų “kita moteris", 
kovojanti moteris — galinga talentu, žodžiu, 
veiksmais. Tik “aklas jausmas" nepastebėjo, kad 
jos širdies ir proto vadovybę nejučiomis per 
dviejų vasarų ekskursijas buvo pasiėmęs “Tre- 
čio Fronto“ kolektyvas. O jam kaip tik stigo 
talentingos moters. Kodėl tad S. Nėris turėjo ne- 
siintersuoti pozicija tame žurnale, kur ji galėjo 
pasirodyti efektingai nauja, savarankiška, galin- 
ga moteris, savo poezija protestuojanti taip, kad 
visi “apgavikai", visi “niekšai didžiausi", visi 
"gyvieji lavonai" išsižiotų iš nustebimo? “Šešė- 
lių bijanti“ mergaitė turėjo pagaliau pasiryžti 
tapti “stipriu, nieko nebijančiu aru," kaip ji sva- 
jojo dar 1925 m. Todėl ją viliojo “skraidymas" 
sostinėj su tais “arais", kurių lizdas buvo “Tre- 
čiame Fronte". Kad ten tūpdama S. Nėris norėjo 
pasirodyti stipri moteris, liudija faktas, kad iš 
keturių eilėraščių, skirtų debiutui tame žurnale, 
du buvo feministiniai. O juose poetė drąsiu bal- 
su agitavo moteris prieš neteisingą pasaulio san- 
tvarką. 

Atsistojus sudėtingoj kryžkelėj— moteriškai 
jausminėj, pasaulėžiūrinėj, socialinėj ir politinėi 
kryžkelėj, pilkai lakštutei nebuvo lengva per- 
skristi į įsivaizduotų arų gūžtą. Jai teko ilgai 
svyruoti ir kentėti. Jos draugė J. Ičkauskaitė 
liudija, kad savo abejonių ir kovos momentais S. 
Nėris net bijodavo viena nakvot savo kambary. 
Ji rašo: “Šiuo lemiamuoju metu ji dažnai pas 
mane užeidavo, ilgiau užsisėdėdavo, bet kalbėti 
tuo klausimu vengdavo... Kartą, ilgiau pas ma- 
ne užsibuvusi, ji tarė: 


— Aš šiąnakt pas tave nakvosiu ... 
Supratau, kad jos nervai buvo įtempti tos nepa- 
prastos kovos, kuri vyko jos sieloje, jeigu ji pati 
paprašė tokios “aukos". Ir vėliau, kai ją, matyt, 
apimdavo vienumos baimė, ji ateidavo pas mane 
nakvoti, o anksti rytą tyliai atsikeldavo, palikda- 
vo Mane miegančią ir grįždavo į namus". Kitas 
S. Nėries kolega Lazdijuose, mokytojas J. Balt- 
rukonis, duoda kitokį poetės vaizdą: “Per moki- 
nių pamaldas bažnyčios viduryje klūpo Salomėja. 
Ji vieniša, susikaupusi, atkreipusi veidą į Dievo 
Motinos paveikslą, i tą jos pamėgtąją madoną. 
Klūpo be maldaknygės, be rožančiaus, sustingu- 
siomis lūpomis. Gal tylioje maldoje ji kreipiasi 
į Dievo Motiną ir laukia iš jos atsakymo į sielą 
draskančius klausimus? O gal tai tik įspūdintas 
pamaldumo demonstravimas? Ne, tai religinių 

K. ŽOROMSKIS 


įsitikinimų atkakli kova su išaugusiomis abejo- 
nėmis. Tai paskutinieji žvilgsniai į tas tiesas, 
kurios jau buvo netekusios vertės, nuo kurių 
reikėjo nusigręžti. Tai pirmieji Salomėjos žings- 
niai per lūžtantį Isės į naują krantą“. (Lit. ir 
Kalba IV, 123) 

Nors tai nebuvo paskutiniai žvilgsniai į krikš- 
čioniškas tiesas (į jas ji dar žvelgė ne kartą), bet 

SUSITIKIMAS 


S. Nėris į raudonąjį krantą perėjo. Tik jos garbei 
reikia pasakyti, kad tą perėjimą ji norėjo pade- 
monstruoti tik eilėraščiais, tik kaip poetė, be dek- 
laracijų. Tačiau S. Nėries naujieji draugai tuo jos 
žingsniu stengėsi padaryti politinę sensaciją. To- 
dėl “Trečio Fronto" redakcinis kolektyvas sure- 
dagavo pareiškimą ir pasiūlė S. Nėriai jį žurnale 
išspausdinti. Poetė atsisakinėjo. Redaktorių pa- 


kartotinai spzudziama, tą pareiškimą perredaga- 
vusi ir sušvelninusi prieš A. Venclovą šitaip tei- 
sinosi: “Negaliu taip griežtai smerkti savo pra- 
eities poeziją... Rašiau tai, ką širdis liepė, ir vi- 
suomet tzi darysiu. Negaliu taip pat pasižadėti, 
kad visai ir niekad nerašysiu elegiškų ir egotis- 
tinių eilėraščių. Savaime aišku, kad proletariato 
reikalai, revoliucija, kova — pirmoj vietoj. Tai 
darbas visų visiems. Bet yra poilsio valandėlės, 
kurios priklauso atskiram individui, ir aš jas re- 
zervuoju sau... Čia grynai širdies dalykas, be 
jokių pašalinių įtakų. Pasižadėjimai bendrai 
mane labai varžo, ir aš jų vengiu, nes daug 
geriau atlieku tą patį darbą nepasižadėjus. 
Ir neseniai gautas Kazio B (orutos) laiškas 
mane paskatino prie šito pakeitimo. Jeigu jis čia 
būtų, tai būtinai su manim sutiktų ir pats pasiū- 
lytų keisti arba jokio pareiškimo nedėti"? (1931. 
Vi) 

Komunistų kalbos ir raštai, kad S. Nėries 
"ideologiniam apsisprendimui lemiamos reikšmės 
turėjo komunistų partijos vadovaujama liaudies 
kova, marksizmo mokslas, tarybinė literatūra“, 
arba kad ji 1931 m. pradžioje buvo išstudiiavusi 
Marksą ir Plechanovą, yra propagandinės legen- 
dos. Prieš apsisprendimą nutraukti santykius su 
katalikų spauda ir bendradarbiauti “Trečio Fron- 
to" žurnale S. Nėris nei politikos teorijomis, nei 
politikos praktikomis rimčiau nesidomėjo, išsky- 
rus tai, ką jį girdėjo draugų būry, arba skaitė 
laikraščiuose. Tiesa, ji anksčiau matė, “kad mū- 
sų jaunas kraštas, dar nesubrendęs, pradėjo pū- 
ti ir gest kaip stovintis vanduo“, bet marksisti- 
niais raštais (pradedant laikraštuku “Linkskur- 
ve") tesusidomėjo, tik pasiuntusi eilėraščius į 
“Trečią Frontą". S. Nėries prisipažinimas laiš- 
ke A. Venclovai, kad kai kurias Plechanovo vie- 
tas ji skaitanti antru kartu, reiškė ne jos susi- 
žavėjimą to teoretiko mintimis, bet tikriau- 
siai tai, kad iš karto ji ten beveik nieko ne- 
buvo supratusi. Ne jos galvelei buvo įkasti 
Marksą irPlechanovą! Jai užteko bendro re- 
voliucinio ūpo įsivaizdavimo, kai tų autorių kny- 
gas vertė. Už marksus ir plechanovus 1931 m. 
pradžioje poetei buvo daug svarbiau ekskursija į 
Sov. Sąjungą. Kai ta ekskursija buvo neleista, 
S. Nėris gerokai nusiminė. Apie tą savo nuotaiką 
ji laiške A. Venclovai prirašė dešimtį kartų dau- 
giau negu apie Plechanovą (sausą taktelį). Iš tik- 
rųjų S. Nėries pasaulėžiūrai ekskursijos, jų įspu- 
džiai ir draugai daugiau svėrė negu teoretikų raš- 
tai. Kad ji marksizmą tepažino tik iš nuogirdų, 
liudija jos pasiteisinimas prie pareiškimo “Tre- 
čiam Frontui", kur ji rašo, kad jos nusistatymas 
“grynai širdies dalykas", arba kad “pasižadėjimai 
bendrai mane labai varžo“, tartum šitos “smulk- 
menos' būtų svarbesnės už kolektyvo reikalavi- 
mus. Ir S. Nėries eilėraščiai “Trežiam Frontui“ 


rodo nesusigyvenimą su idėjomis, kurias ji Mėgi- 
no skelbti. “Man truputį gėda dėl savo eilėraščių. 
kad jie tokie mizerni“, rašė ji A. Venclovai, — 
Reikėjo, kad labiau subręstų. Sunku taip iš 
karto save perdirbti". Štai, kaip ji buvo paveik- 
ta marksistinių idėjų, kad net turėjo save per- 
dirbinėti! 

Tačiau šis labai paviršutinis (romantiškas) 
marksizmo tepažinimas neleidžia neigti fakto, 
kad S. Nėris mėgino būti ištikima savo naujiems 
draugams ir su jais toliau eiti. Pasitraukusi iš 
"Žiburio" gimnazijos Lazdijuose savo norus. 
Nėris 1931 m. vasarą jau ruošė medžiagos “Tre- 
čio Fronto“ Nr. 6. Bet tas žurnalas buvo val- 
džios uždarytas, todėl pcetei jame neteko savęs 
perdirbinėti. Nuo 1931m. rudens Kaune uždar- 
bizudama vertimais, ji vis dėlto parašė kelis ei- 
lėrašcius socialistinėmis temomis. Vieną jų iš- 
spausdino “Priekalo" žurnale (Minske) ir bene 
tris slaptame “Auroros"“ studentų laikraštėly 
Marijos Giraitės slapyvardžiu (1932-33 m.). 
"Prieksle" išspausdintame eilėrašty S. Nėris su- 
gretino darbininkų sunkų kūrybinį darbą ir jų 
skurdų gyvenimą su buržųjų patogumais bei 
jų pamokymais ir išnaudotojams grasina: 

Nauji namai vienas ant kito lipa, 

O mes namu neturim. 

Numirsim — gausime vo sklypą 

ties kapinyno durim. 

Kas bus rytoj? .. Bedarbiai valkatos 

gatvėse žvalgosi. 

Ruduo ir vėjas šaltas toks, 

ir baisiai noris valgyti. 

Seniai mūs kuną matė švarūs skalbiniai, 

minkštai paklota lova. 

Dabar minkštose lovose nutukę tinginiai 

mums liepia kęst ir garbinti Jehovą. 

Kas dieną kunigai ir ponai skambina, 

kad vargšams Dievas dangų duos ... 

Gana prieš juos mes nusižeminom! 

Mes šiandien nieko nebelaukiame iš ponų. 

Nugriausime kalėjimą ir pastatysim 
laisvą miestą žemėje 
iš plieno ir betono. : 
Laisvam krašte iš geležies, granito 
statysim sau gatves ir nesuskaitomus namus. 
Tad nebebus nė vieno varazito, 
nes žemė, miestai, fabrikai bus mus! 


Kaip matyti, tai gryna publicistinė proza. 
Mintis čia išreikšta tokia sunkia medine forma, 
kad apie poeziją nebegali būti kalbos. Todėl 
reikia pasakyti, kad pirmasis S. Nėries sąlytis 
su komunistais buvo didelis jos pralaimėjimas 
poetinės kūrybos atžvilgiu. Bet gal jos atsisto- 
jimas nuskriaustųjų bei darbininkų pusėje bu- 
vo laimėjimas tematiniu atžvilgiu? Ir šituo at- 
žvilgiu ji beveik nieko nebuvo laimėjusi, nes 

dar 1925-26 metais poetė jau stovėjo vargšų ir 
nuskriaustųjų pusėj, tik vėliau juos buvo pri- 
miršusi. Tada svarstydama, ką ji laimėtų, pasi- 
rinkusi puošnius rūmus, ir ką ji duotų, pasirin- 
kusi vargingą lūšnelę, S. Nėris viename ne- 
spausdintame eilėrašty rašė: 

O jei sukrypusion bakužėn drįsčiau žengti, 
Tai juodas vargas, sielvartai pasveikintų 
mane 

Ir iš gyvų širdies liepsnų, iš lukesčio 
skaudaus 
Išaugtų rūmai ir bokštais padanges remtų. 

Tad aš renkuosi sau lūšnelę menką. 


Taigi, S. Nėries pasisakymas už kūrybinį 
vargą ir lūšną buvo aiškus žymiai anksčiau, 
negu ji susitiko su socialistais. Tik tada ji ki- 
tiems žmonėms norėjo tarnauti meile. 1926 m. ji 
savo dienorašty buvo užrašiusi: “Eik į juos su 


ta šventa dangaus dovana. Žinok — nors žūsi— 
pergalėsi! Tegu tavo akys, rankos, kojos, visi 
sąnariai pavirsta meile... Eik, jie tavęs laukia 


ištiesę rankas, alkani, mirtinai ištroškę... Eik, 
gelbėk juos". 

Vietoj šitokios karštos širdies padiktuotų 
polėkių 1932 metais buvo iškilęs rūstus grasi- 
nantis tonas, nustelbęs meilę skriaudžiamiesiems, 
išryškinęs neapykantą skriaudėjams, bet netapęs 
poezija niekam. Jautrios širdies moteris ir laki 
poetė S. Nėry buvo pralaimėjusios. Toks poetės 
nesugebėjimas  socialinėms-politinėms temoms 
įkvėpti poetinės gyvybės, toks jos poetinis pasi- 
metimas pasirodė įtartinas net komunistams, 
su kuriais ji mėgino bendradarbiauti. Todėl Til- 
žėje leidžiamas “Balso" laikraštis, kurį iš Mas- 
kvos instruktavo Lietuvos komunistų vadas V. 
Mickevičius-Kapsukas, rado reikalą tada savo 
skaitytojus įspėti: “Ir Petro Serapino (Petro 
Cvirkos, J. G.) ir Marijos Giraitės (S. Nėries, 
J. G.) eilės ne kas kitas, kaip politinė provo- 
kacija, kad tų eilių pagalba sukompromituotų 
komunistų spaudą, padėt komunistų priešams 
apšmeižti komunistus... Tų poetų provokaci- 
ja taip bjauri ir šlykšti, kad kiekvienas dores- 
nis žmogus tur šalintis tų niekšų“. Štai, kaip 
neherojiškai tada (1932-33 m.) atrodė pilkosios 
lakštutės mėginimas skraidyti drauge su raudo- 
naisiais plėšriaisiais arais, kurie redagavo “Prie- 
kalą“, nors dabar komunistai šituo S. Nėries pa- 
simetimu džiaugiasi, kaip vertingu. 

Bet tada gal dėl to pasimetimo ir dėl cituo- 
to viešo perspėjimo “Trečio Fronto“ draugai S. 
Nėrim nebesirūpino, jos materiališkai neparėmė, 
jai tarnybos Kaune nesurado, nors tai buvo 
žadėję, ją traukdami į savo žurnalo bendradar- 
bes. Todėl 1931-34 metais poete, tapusia be pa- 


stovaus apmokamo darbo, turėjo rūpintis ir ją. 


globoti nesocialistai. Išvažiuodamas į užsienius 

rašyti “Altorių šešėly", V. Mykolaitis-Putinas 
poetę apgyvendino savo bute drauge su E. Kve- 
daraite; “Spaudos Fondo" leidykla jai duoda- 
vo versti svetimų literatūrų rašytojų; Huma- 
nitarinių mokslų fakulteto dekanas V. Krėvė 
davė jai redaguoti lietuvių pasakas ir jas iš- 
spausino to fakulteto leidiniu; Švento Kazimie- 
ro leidyklos direktorius jai duodavo versti iš 
svetimų kalbų religinių romanų (šiuos vertimus 
ji pasirašydavo M. Genio slapyvardžiu). Versda- 
ma Ingrahamo “Kunigaikštį iš Dovydo namų", 
S. Nėris net buvo paveikta to romano religi- 
nės nuotaikos. Ji tada kun. M. Vaitkui prisipa- 
žino, kad jai būtų gera, jei galėtų taip tikėti, 
kaip romano autorius, nors į bažnyčią ji nebe- 
vaikščiodavo nuo 1931 m. Tiesa, Ign. Malėnas 
mano, kad ji ir tada nebuvo nustojusi tikėti į 
Dievą. Gal todėl ji priimdavo kunigo M. Vait- 
kaus duodamus religinius raštus versti į lietu- 
vių kalbą, nors “Trečiame Fronte“ ir “Prieka- 
le" išspausdintuose eilėraščiuose buvo pasisa- 
kiusi prieš Bažnyčią ir kunigus. 


Iš grynai literatūrinio darbo, į kurį S. Nė- 
ris veržėsi visomis jėgomis, žmoniškai pragy- 
venti Kaune negalėjo, o po didelio nervų įtem- 
pimo, kurį ji pergyveno paskutiniais mėnesiais 
Lazdijuose, ji buvo pakankamai pasilsėjusi. To- 
dėl 1934 m. rudenį iš Kauno S. Nėris išvyko 
į Panevėžio mergaičių gimnaziją lietuvių kal- 
bos mokytojos pareigoms. Panevėžy, kaip anks- 
čiau Lazdijuose, ji vėl “jautėsi nuskriausta, 
ištremta, dažnai verkdavo“, kaip liudija S. Di- 
džiulienė, kuri su S. Nėrim buvo ten susidrau- 
gavusi. Neteikė poetei didelio džiaugsmo nė jos 
naujas lyrikos rinkinys “Per lūžtantį ledą" 
(1935 m), nes beveik visi kritikai nurodinėjo 
į jos smukimą bei nukrypimą nuo jos įgimto 
talento, nors rinkiny nebuvo nė vieno tų eilė- 
raščių, kuriuos buvo išspausdinęs “Trečias Fron- 
tas". Suprantama, kad šitokie atsiliepimai ga- 
dino nuotaiką jautrios širdies moteriškei, kuri 
pasižymėti ir žmonėms tarnauti pirmiausia no- 
rėjo savo poezija. Tiesa, ji savo naujo rinkinio 
proga susilaukė kai kurių gyvenimo apviltų mo- 
terų pritarimo laiškais bei padrąsinimų iš neži- 
nomų socialistų. Vienas antras skaitytojas, abe- 
jojas dėl savo pasaulėžiūros, net klausėsi poe- 
tės patarimų. Vienam tokiam savo nežinomam 
skaitytojui Salomėja savo dienorašty atsakė: 
“Tu pradėjai apie mane kurti legendas, įsivaiz- 
duodamas, kad aš esu nepaprasta, galinga mote- 
ris. Tu stovi kryžkelėj ... ir prašai, kad tau pa- 
rcdyčiau kelią. Kodėl tu pats jo nedrįsti susi- 
rasti? Aš myliu savo kelią, nes jį pati susira- 
dau... Tu nežinai, kad aš maža, silpna ... Kaip 
dažnai drebu dėl kokio nors šiurkštaus kvailio 
žodžių" (1935.X.6). 


Kaip tai kontrastiškai skamba, palyginus šį 
S. Nėries prisipažinimą su protestuojančios ga- 
lingos moters užmojais “Trečiame Fronte“ ir 
net rinkiny “Per lūžtantį ledą!' Juk jo eilė- 
rašty “Tu moteris" poetė rūščiai bardama mo- 
terį del meilės rūpesčių, vadino ją “belaisve lyg 
avis“ ir liepė atsiminti, kad: 


Tavo eilė atpirkt pasaulio nuodėmę, 
Tau teks atvert naujam gyvenimui duris! 


Dailininkas 
Kazimieras Žoromskis 


Tuo tarpų Panevėžy užmiršusi savo galin- 
gos moters rolę, S. Nėris pasuko priešingu ke- 
liu, “smulkios buržuazinės individualistės' ke- 
liu, kaip pasakytų komunistas. Panevėžy per 
vakarėlius ji mielai šokdavo su karininkais, nors 
1933 m. “Auroros"' laikraštėly buvo rūsčiai ra- 


šiusi apie įnirtusį majorą, kuris davęs ženklą 
sušaudyti keturis komunistus. 


(bus daugiau) 

MĖLYNAS SNIEGAS 


HENRIKAS NAGYS: MELYNAS 
SNIEGAS. Išleido Lietuvių Enciklo- 
pedijos Leidykla, Bostonas, 1960 m. 
87 p. Kaina 2 dol. 


Mes vis dar kalbam apie baltą 


brastą 

atokaitoj, toli Žemaičių kaime: 
tyra tekmė tekėjo per geltoną 
smėlį, 

(mūsų plaukai, saulės nudeginti, 
geltoni — 

Kaip smėlis, kaip rugių laukai, 
kaip gintaras ir vaškas) 

tyra srovė nubėgo per geltoną 
smėlį, 

draugystės mėlynajam veidrodyje 
veidus supdama. 

(18 pusl.). 

Taupesnis, paprastesnis Henrikas 


Nagys prabyla į mus trečioj savo 
knygoj “Mėlyname Sniege". Vaizdai 
išėję į platumą, nuotaika lygi, per- 
sunkta rezignacijos, sakyčiau, san- 
tūrios, beveik užuojautą sukeliančios 
nostalgijos, mintis linkusi paliesti 
pasaulį, tarsi vieną didžiulį peizažą. 

Lyginant su ankstyvesnėmis jo 
knygomis, H. Nagys yra daug ką 
eliminavęs iš savo kūrybinio pasau- 
lio. Nebėra pranašo, brolio, medžio 
ir nakties motyvų, kurie “Lapkričio 
Naktyse" kūrė savotišką asmeni- 
nį pasaulį ir tarsi bandė pralaužti 
vieną žmogaus egzistencijos aspek- 
tą. Praėjęs taip pat tas ypatingas 
glaudus kontaktas, kurį poetas buvo 
sugavęs su rašančio žmogaus dalia 
ir kuris sudarė H. Nagio ankstyves- 
niojo pasaulio branduolį. Tonas. nuš- 
čiūva, nustoja savo patoso, bet kar- 
tu ir to neramaus virpėjimo, kuris 

sukabindavo pirmuosius eilėraščius į 


organiškus dvylikos, net dvidešim- 
ties eilučių posmus ir nešdavo, lyg 
nekantri srovė, lyg šauksmas, pa- 


ties H. Nagio žodžiais tariant, vieną 
nuolat atkartojamą temą. Vaizdai 
nūn palieka detalę, epitetai pasidaro 
bendresni. Įvaizdžiai nustoja savo ne- 
tikėtumo ir išjieškojimo. Neberanda- 
me tokių derinių, stebinančių savo 
pastabumu ir taikliu sujungimu išori- 
nio pasaulio su vidaus nuotaika, kaip 
antai: didelė naktis; žvaigždė, kurią 
kažkas ant delno padėjęs nešė dan- 
gumi; vanduo kaip tolima giesmė; ai- 
dintis vanduo; lietus, kaip didelės 
ir liūdnos rankos; sielvartingi spar- 


neliai; gandrai — baltos, plazdan- 
čios džiūgesio vėliavos. 

“Mėlyną. Sniegą“ sudaro penki 
skyriai, kurių pirmasis, tuo pačiu 
vardu kaip ir visa knyga, skirtas 
praeičiai; antrasis, “Piešiniai ant 
Sniego" — tėviškei; tretysis, “Pieši- 
niai ant Pelenų" — mirčiai. “Devy- 
niuose Žemės Veiduose" poetas už- 


simoja aprašyti, sakyčiau, pačius ele- 
mentus: akmenis, ugnį, vandenis, lie- 
tus ir, žinoma, keturis metų laikus. 
Pats paskutinysis skyrius, “Devy- 
ni Brolių Veidai", skirtas kontinen- 
tams ir miestams. 

Kaip matome, dviejuose paskuti- 
niuose skyriuose poeto užsimojimas 
pats didžiausias, nes tokios plačios 
beveik kosminės temos reikalauja la- 
bai jau vaizdingos beveik vizionis- 
tinės plunksnos ir tam tikro filoso- 
finio įžvalgumo. Aprašyti žemę vie- 
name eilėraštyje yra beveik neišpildo- 
mas uždavinys. Tačiau H. Nagys yra 
pasiekęs labai gražių rezultatų tąja 
kryptimi: 


PASAULY 


Vidurnakčio valandą drėgno vėjo 
plaštakos paliečia 

sausą ąžuolo žievę, žvaigždžių nuo- 
dėgulius, tuščią 

kaip pavargėlio delną, 
atvertą į debesis. 

Gailiai surinka pirmojo lašo šaka 
užgauta (56-57) 


tvenkinį, 


Palinkimą į gigantiškus išplėstus 
vaizdus galima buvo pastebėti vi- 
soje H. Nagio kūryboje. Tačiau kai 
ankstyvesnėse knygose, ypač '“Lap- 
kričio Naktyse" tapytojo talentas su- 
jungtas su tam tikru dramatiniu dia- 
logu, su jieškojimu atsakymo į pa- 
grindines problemas, kaip štai Dievo, 
meilės, poeto. sąvokos, “Mėlyname 
Sniegė", galetume pasakyti, visa už- 
leidžia vietą tapybai. Atrodo, lyg poe- 
tas, visus kitus elementus atmetęs, 
per vaizdus nori išgauti atsakymą į 
rašančiojo žmogaus nuolat iškylan- 
čius ir keliamus klausimus. 


Trečiojoj savo knygoj HR. Nagys 
yra lyg naujai susiformavęs, atsklei- 
dęs naują žvilgsnį į pasaulį į pačią 
poeziją, — ramesnį, santūresnį, o 
kartu ir kažkaip erdvų bei ilgesingą 
žvilgsnį. Tokiuose eleriaščiuose kaip 
“Išsipildymo Psalmė" H. Nagio pasi- 
rinktas kelias — netiesioginis sulai- 
kytas, sutviska gražumu, kuris savo 
subtilumu toli pralenkia jo dramati- 
nius jaunystės eilėraščius: 


Broliai ir seserys mano išėjo ilgon 


kelionėn. 

duonos pluta nešini ir svajonių 
paukščiais, 

į ten kur riešuto medis kietas ir 
lengvas, 


į ten, kur linguoja lopšiai ir vo- 
lungės ulba, 
padėjusios galvas ant samanų ža- 
lio aksomo. 


Atėmė saulę, paliko tiktai šešėlius. 
Atėmė žodžius, paliko lūpas ir 
burną. 

Aidi vėjo nyki aimana iš nakties, 
iš niekur... 
prakeikti angelai, 
drumzlinoj pašvaistėj 
ieškome žemėj tuščioj savo balto 
šešėlio. (44-45 psl.) 


Mes visi — 


ATEITININKŲ VADOVAS 


Pereitų metų rudenį, ateitininkų 
šeštojo kongreso išvakarėse, pasirodė 
nauja St. Ylos knyga. Spaudą seką, 
be abejo, bus pastebėję tos knygos 
"paminėjimus". šiaip jau knyga su- 
tikta gana tyliai, ir tai, turbūt, dėl 
jos pavadinimo — “ateitininkų vado- 
vas". Pavadinimas veda spėti, kad 
knyga gal grynai techniškas ateiti- 
ninkų leidinys. 

Iš tiesų knygos pavadinimas spe- 
cifiškai nenurodo jos pobūdžio ir 
apimties. Tai galėtų būti ir progra- 
minis vadovėlis, ir “enciklopedija''. 
St. Ylos knyga nėra nei viena, nei 
kita. Ją būtų sunku įklasifikuoti ku- 
rion vienon knygų rūšin, ir vargu ar 
rastume šių dienų lietuvių leidiniuose 
ką nors į ją panašaus. Kaip į origi- 
nalaus pobūdžio veikalą, įdomu į jį 
pažvelgti  bendresniu žvilgiu, ypač 
dar dėl to, kad jame esama turinio, 
kuris ne vien specifiškai ateitinin- 
kiškas. 

“Ateitininkų vadovas" nėra organi- 
zacijos istorija, ideologija, veiklos 
gairės ar metodika. Knyga savitu 
būdu apima visus tuos aspektus. Au- 
toriaus aiškiai užsimota duoti dau- 
giau negu pradinį nario vadovėlį, 
bet atsisieta ir nuo plataus masto, 
enciklopedinio pobūdžio veikalo. 

Jieškant vidurio tarp tų dviejų 
formų, be abejo, reikia turėti min- 
tyje skaitytoją: kam knyga rašoma, 
ir kokiam tikslui? Autorius įžango- 


je sako, kad knygą rašant, “atsi- 
sakyta specialių pritaikymų lyčiai, 
amžiui, išsilavinimui.“ Kaip tat au- 


torius laviruoja, kaip atranda vidu- 
Ti? 

Tą klausimą autorius atsako įdo- 
miai ir originaliai: jis vidurio nejieš- 
ko, o keičia knygos lygį, plotį ir 
priėjimą pagal dėstomo dalyko tu- 
rinį. Turinio apimtis didelė. Tai 
matome jau iš skyrių  pavadini- 
mų. Štai keletas. “Ideologija", “Po- 
sėdžiai", “Žaismas", “Bendruomenė". 
Kai kurie skyriai tenkina grynai 
ateitininkiškus reikalus, pvz. organi- 
zacijos “Išraiška" (šūkis, credo, į- 
žodis, himnas, ir t.t.). Kiti yra — 
bendro pritaikymo, kaip “Saviaukla" 
(skaityba, kalba, rašyba, ir t.t.). Kai 
kuriuose skyriuose sutelkta tikrai 
enciklopedinės vertės istorinių žinių. 

šitame eilėraštyje lietuviško trem- 
tinio neviltis ir nostalgija taiklaus ir 
originalaus epiteto, neeilinio vaizdo 
ir tikros perduotos širdgėlos dėka 
persikelia į visuotinę plotmę, visuoti- 
nį didelį nejaukumą ir liūdesį, o tai, 
atrodo, ir yra šios savotiškos H. Na- 
gio “Buch der Bilder" pagrindinė 
tema. Marija Karūžaitė 


Štai skyriuje “Spauda" randame tiek 
išsamios, detalios medžiagos, kad ir 


bibliografas knygą tausos. Kitur 
(pvz. skyriuje “Saviaukla") užsimo- 
jimas ir priėjimas visiškai kitoki, 


medžiaga aiškiai taikyta jieškančiam 
saviauklos, ne specialios informaci- 
jos. Dėstymo tonas taip pat keičia- 
si iš skyriaus į skyrių. Vienur jis 
objektyvus, dalykiškas, kitur gyvas, 
pasakojantis, trečiur didaktinis. 

Knyga taigi daugiatikslė ir dau- 
gialytė. Ji parengta taip, kad nau- 
dotina ir kaip žinių šaltinis ir kaip 
vadovėlis, skaitytina ir auklėtojo ir 
auklėtinio, vado ir “eilinio"'. 

Tokia daugiatikslė knyga reika- 
linga ypač sumanaus plano ir sutvar- 
kymo. “Ateitininkų vadovas" sup- 
lanuotas atidžiai ir sutvarkytas prak- 
tiškai. Knygos lankstumas ir “pato- 
gumas" ypač pajaučiami, naudojant 
ją specialiam tikslui ar reikalui. 
O tokiam naudojimui, ne ištisam 
skaitymui, ji ir parengta. Informaci- 
jos jieškotojas pasidžiaugs kruopš- 
čiai surinktu dalykynu ir vardynu 
ir turtinga bibliografija. Naudojant 
knygą vadovėlio vietoje, skaitytojas 
lengvai ras atitinkamą skyrių ir 
skyrelį, savo rėmuose užbaigtą ir 
pilną. 

Kaip knygos sutvarkyme jaučia- 
ma tvirta autoriaus ranka, taip tu- 
rinyje, mažiau dalykiškose vietose, 
stipriai jaučiamas autoriaus asmuo. 
Kiek tai pliusas ar minusas bendri- 
niame vadove, priklausytų, turbūt, 
nuo skaitytojo reikalo ir žvilgio. Pa- 
vyzdžiui, norinčiam susipažinti su 
ateitininkų vadais, autoriaus gyvas 
pasakojimas ir patį vadą gyvą pri- 
stato, nors gal kai kam ir kils klaus- 
tukas: (Nagi, kaip tai?), kai apie 
Kuraitį sakoma: “Iš veido nebūtum 
atspėjęs ar jis turi kokios inteligen- 
cijos, ar ne" (351p.) Labiau užkliūva 
autoriaus asmeniškos nuomonės ar 
skonio  palinkimai, kai pateikiami 
dogmatinėj formoj, kurnekur dar su- 
stiprintoj šaržu (pvz., kalbant apie 
namų aplinką — “nedera iš sienų da- 
ryti gėlyno nei žalių lankų", 239 p.), 
kai kur aštrūs stereotipiški posakiai 
(pvz., “amerikiečio miesčionio persi- 
krovimas baldais", 238 p.), ar kvesti- 
jonuotinos dokumentacijos  apiben- 
drinimai (“kalnų aplinka daro žmo- 
gų uždaresnį, tvirtesnį, valingesnį, 
negu lyguma", 225; “vadai gimsta ir 
pačia prigimtimi atsineša atitinka- 
mų savybių", 225, 328 p.). 

“Vadovo pobūdžio ir apimties 
knygoj grafos ir lentelės reikalingos. 
Jos skaitytojui trumpoj ir vaizdžioj 
formoj paduoda faktus. St. Ylos kny- 
goj nevisur grafos tam tikslu efek- 
tingai tarnauja. Pasaulėžiūrinio per- 


Vincas Ramonas, 
už apysakų knygą “Miglotas rytas“ 


gavęs Montrealio Liet. Akademinio 
Sambūrio Vinco Krėvės 500 dol. pre- 
miją. Knyga rasta geriausia iš 1959 - 
1960 m. pasirodžiusių literatūros vei- 
kalų. Vertinimo komisiją sudarė: dr. 
I. Gražytė, M. Aukštaitė, kun. dr. F. 
Jucevičius, P. Girdžius ir A. Kličius. 
Premijos įteikimas įvyko Montrealy- 
je gegužės 13 d. Vinco Ramono kū- 
rybą apibūdino dr. Henrikas Nagys. 
Taip pat buvo meninė programa, ku- 
rioje skaityta laureato kūryba. Iškil- 
mėje dalyvavo ir tarė žodį pats lau- 
reatas, atvykęs iš Čikagos. Tai yra 
jau ketvirtoji Lietuvių Akademinio 
Sambūrio premija. Pirmoji paskirta 
Jonui Aisčiui, antroji Jonui Mekui, 
trečioji Mariui Katiliškiui. šių metų 
laureatas yra žymus lietuvių bele- 
tristikos šulas, parašęs šias knygas: 
“Dailininkas Rauba'" (novelės), 
“Kryžiai" (romanas), “Dulkės rau- 
doname saulėlydy" (romanas), “Mig- 
lotas rytas" (apysakos). Montrealio 
Lietuvių. Akademinio Sambūrio tei- 
kiamos premijos yra reikšmingas į- 
našas į mūsų kuitūrinį lobyną trem- 
tyje. 


silaužimo, palietusio Lietuvą, grafi- 
nis pavaizdavimas (42 p.) gerokai 
komplikuotas ir tekste nėra tiesio- 
ginio lygiagretaus paaiškinimo. Atei- 
tininkų organizacinės stuktūros pa- 
vaizdavimu (112 p) dar sunkiau pa- 
sigelbsti, nes vienetų vardų santrum- 
pos sunku dešifruoti (kad KV reiš- 
kia “kraštų vienetus“, o ne “korpo- 
racijų valdybas", ar ką panašaus, 
galima tik spėlioti, nes tekste, ge- 
rokai pajieškojus, galima rasti tik 
AKV — "atskirų kraštų vienetai“). 

DAIL. KAZIMIERO ŽOROMSKIO KŪRYBA 


Dailininkas, lyg srauni upė, nuo- 
lat veržiasi pirmyn, jieškodamas nau- 
jų kūrybos plotų, nuolat bręsdamas 
ir besikeisdamas. Keičiasi jo kūry- 
biniai polėkiai, io filosofija. 

Toki keitimąsi pergyveno ir Ka- 
zimieras Žoromskis, kurį mes pa- 
žįstame kaip rimtą, augštos kultū- 
ros dailininką, nuolat besisielojantį 
meno problemomis. Jo kūrybinis 
veržlumas nuolat jieško naujų este- 
tinių formų. Taip jis perėjo du kū- 
rybos laikotarpius ir dabar visu į- 
karščių puoselėja trečiąjį. 

Pirmasis K. Žoromskio kūrybos 
laikotarpis buvo impresionistinis. Tai 
Madrido laikai. Su visom impre- 
sionistų  tradicijom jis nuoširdžiai 
tapė gamtą, išgaudamas jos atmos- 
ferinius  virpėjimus,  atidengdamas 
pietų saulės įkaitintus namus, sodus. 
Tai buvo daugiausia Madrido peiza- 
žai, kurių vos keli beliko daili- 
ninko nuosavybėje. Tie kūriniai bu- 
vo išstatyti Madrido parodose net 
moderniojo meno mMuzėjuje, ir laimė- 
jo dailininkui gerą vardą. 

Pirmieji jo impresionistiniai kūri- 
niai buvo apimti giedrios, lyrinės nuo- 


Ateitininkų augimą  pavaizduojan- 
čios histogramos (147, 149, 158 p.) 
akivaizdžios akiai, bet ne informaci- 
jai. Atitinkami skaičiai tekste vie- 
nur paduodami (moksleivių), kitur 
ne (studentų). “Susirinkimų tipai" 
(262 p.) grupuoja susirinkimus į rū- 
šis; grafa trilapė ir trikampė, bet ar 
tai tik dėl estetikos, ar ir funkcijos, 
sunku spėti. Susirinkimų surūšiavi- 
mui būtų pakakę paprastesnio skil- 
tinio  grupavimo tekste. Skiltinio 
grupavimo autorius nemėgsta, o kai 
kur tai gal ir būtų padėję vaiz- 
dumui;  pvz.,, galėtų būti vadų, 
Ateities redaktorių išvardinimai stul- 
peliu (su kadencijom). Lentelių ar 
"stulpelių" pasigendam ir kitur — 
pvz. svarbesnių ateitininkijos įvykių 
chronologijos, sutelktos vienoje vie- 
toje. 

Be abejo, tokio pobūdžio knygai, 
kaip “Ateitininkų Vadovas", gali- 
ma "išrasti" tokių post-factum su- 
gestijų. Tos pastabos, tačiau, mažos, 
žiūrint į knygos visumą. "Tereikia 

taikos. Dailininką apvaldė džiaugs- 
mas, kad jis surado anas ryškias, 
saulės įkaitintas spalvas. Bet neil- 


gam. Jį pagauna kažkoks nerimas. 


Į jo lyrines nuotaikas ateina dra- 
matiniai momentai. Jo paveiksluose 
įsirėžia tamsesnių brūkšnių; spal- 


vos, lyg įsiūbuoti upės vandenys, su- 
sidrumsčia. Tai buvo naujo pasisu- 
kimo ženklai. 

Tuo metu jis iš Ispanijos par Ko- 
lumbiją atkeliauja Čikagon. Čia susi- 
formuoja naujas kūrybinis laikotai- 
pis, kurį galime pavadinti fauvizmu. 

Dailininkas daugiausia kuria reli- 
ginio turinio paveikslus, ryškinda- 
mas dramatinius Kristaus gyvenimo 
momentus. Išvysto drąsų piešinį. 
Žmonių figūros jau neseka anatomi- 
ja. Jos priderinamos prie bendros 
paveikslo idėjos bei nuotaikos. Įsi- 
vyrauja tamsios mistinės spalvos, 
kurios apgožia Žmones. Pro jas Žyb- 
čioja šviesios spalvos, lyg kokios ap- 
šviestos bangelės. Paveikslas suskal- 
domas daugybe tamsių brūkšnių, ku- 
rie, storai dedant dažą, atrodo kaip 
reljefai. 


Šio laikotarpio viršūnėje jis per- 


stebėtis, kad tokios apimties knyga 
išėjo iš vieno autoriaus rankų. Ja su 
dėkingumu naudosis visi ateitininkai; 
ja pasinaudos ir nevienas neateiti- 
ninkas. 


Stasys Yla: ATEITININKŲ VADO- 
VAS. Išleido Ateitininkų Federacija 
Prel. K. A. Vasio lėšomis. Putnam, 
Conn., 1960. A.S. 


ATSIŲSTA PAMINĖTI 


Bernardas Brazdžionis: VIDUDIE- 
NIO SODAI. Išleido “Lietuvių Die- 
nos", Los Angeles, 1961 m. 126 p. 
Kaina 34.00. 

Estanislao Gostautas: ARTE CO- 
LOMBIANO. Editorial Igueima. Bo- 
gota, 1960. 221 p. 

Aleksandras Radžius: PAUKščIŲ 
TAKAS. Eilėraščiai. 48 psl. Viršelį 
piešė P. Jurkus. Išleido “Lietuvių 
Dienos", 1961 m. Kaina $1.50. Gau- 
nama pas platintojus ir leidykloje: 
4364 Sunset Blvd., Hollywood 29, Cal. 


plėšia savo tamsiai mėlynų, tamsiai 
rudų spalvų nerinį ir įpila skais- 
čios degančios spalvos. Ta drąsi, liep- 
snojanti spalva nušviečia Kristaus 
veidą ir kontrastuoja su kitom tam- 
siom spalvom. Su šiais darbais tris 
sykius jury komisija priėmė į Či- 
kagos Meno Instituto metines paro- 
das. 

Čia pasirodo nauji keitimosi ženk- 
lai— grynų spalvų pamėgimas, kom- 
pozicijos suprastinimas. 

Tuo metu jis persikelia gyventi 
į New Yorkąa, sukuria didelį eks- 
presionistinės nuotaikos paveikslą 
Marguette Parko lietuvių bažnyčiai 
Čikagoje ir įsitraukia į intensyvią 
kūrybą. Tuo pačiu įkarščiu sukuria 
dar keletą religinio turinio paveiks- 


lų — tai daugiausia nukryžiuotas 
Kristus. Piešinys gana ryškus ir 
tikslus. Spalvos nebeturi ankstyves- 


nio tirštumo. Įvedama nemaža eks- 
presionistinės simbolinės nuotaikos. 
Būdingas šios rūšies paveikslas — 
“Lietuva po kryžiumi". 

Dailininkas pradeda tapyti na- 
tiurmortus — daugiausia butelius. 
Tapydamas palaipsniui keičiasi—pa- 
mažu iš paveikslo atitraukia pie- 
šiamąjį objektą, stiprina spalvinį di- 
namizmą, tobulina techniką, kol ga- 
lų gale susiformuoja jo abstraktinio 
meno pasaulis. 

Tapydamas tuos pačius butelius, 
jis palieka tik menkas jų užuominas, 
tik jų spalvos ir šviesos ritmą ir vi- 
sa užlieja spalvos žaismu. Spalva 
dedama drąsiais brūkšniais, kurie 
paveikslui suteikia daug dinamizmo. 

Prieš porą metų (1959) jis išvy- 
ko rudens kelionei į Naująją Angli- 
ją, kur škicavo rudens spalvom lieps- 
nojantį mišką, pirmą sniegą. Iš tų 
gamtos "užrašų" jis išvystė gražią 
abstraktinę tapybą. 

Pradžioje iš plataus gamtovaizdžio 
pasisavino idėjas ir vaizdavo medžių 
grupes, laivus uoste. Vaizdavo su 
giliu nuoširdumu ir savotišku il- 
gesiu. Jo sukurtų laivų siluetai at- 
rodo lyg bičiuliai, kurie nori sų 
tavim pasikalbėti. Jo degantys miš- 
kai yra lyg ir tavo trapių jausmų 
liepsnoją laužai. Iš tų paveikslų dvel- 
kia ir begalybės įspūdis, — rodos, 
kad tie miškai tęsiasi iki žemės pa- 
kraščių. Andai jo “Pajūrio peiza- 
že" nusitęsia smėlio kauburiai į il- 
gesingus tolius. 

Praeitų metų vasarą dailininkas, 
atostogaudamas Maino valstybėje, 
atsidėjęs stebėjo uolas, bangas, var- 
lėkiautus, stebėjo gamtą detalėse, ku- 
rios yra abstrakčios. Jis aliejiniais 
dažais tapė uolų mažus kampus, Au- 
tiškusiais ant akmenų vandens purs- 
lais. Tai buvo nauji “užrašai", kurie 
praeitą žiemą persikėlė į gausią ir 
sodrią kūrybą. 


IS 


UOMENINIS 
E AE NAMAS 


KONVENCIJA PRIEŠ MOKYKLINĘ DISKRIMINACIJĄ 


Labai išplitus diskriminacija 
UNESCO* Visuotinis  Susirinki- 
mas Paryžiuje 1960.12.14. priėmė 
konvenciją prieš mokyklinę diskri- 
minaciją (Convention Against Dis- 
crimination in Education). Tai pirma 
tarptautinė konvencija tokiais jau- 
triais ir kontraversiniais dalykais 


Dail. K. Žoromskis turi savitą iš- 
mastytą kūrybos būdą. škicas yra 
tik idėjinė medžiaga, kurią jis daž- 
nai analizuoja,. 

Sustojęs ties kuria mintim, jis ne- 
būtinai panaudoja visą škice sutelk- 
tą medžiagą. Dažnai pasirenka tik 
vieną dalį, kuri geriausiai išreiškia 
idėją. 

Tada dailininkas sprendžia kom- 
pozicijos, spalvos ir technikos kon- 
strukcijas. 

Kompozicijos konstrukciją jis su- 
pranta kaip paveikslo sąrangą, jo 
išdėstymą.  Piešdamas anglimi ar 
juodu dažu, išryškina pagrindinį rit- 
mą. Taip pabrėžiamos uolos ar ban- 
gos, jų gilūs šešėliai. Konstrukcines 
medžiagas naudoja taupiai, neper- 
kraudamas, palikdamas tik būtiniau- 
sias jų 'šraiškas. 

Sekdamas gamtoje padarytus ški- 
cus, ryškindamas jų idėjas, jis kiek- 
vieną paveikslą komponuoja savitai. 
Tad jo paveikslai neturi kompozici- 
nio manieringumo, jie savy atbaigti 
ir skiriasi vienas nuo kito. Vieno 
paveikslo kompozicija ir jos proble- 
mos nesikartoja kituose paveiksluose. 

Kada padaryta kompozicija, jis ap- 
sisprendžia už spalvas. Jas irgi pa- 
sirenka pagal škicų idėją ir ant pa- 
letės ištrieškia tik tas spalvas, ku- 
rias naudos paveiksle. Tuo metu jis 
apsisprendžia už technikines priemo- 
nes — pasirenka arba teptukus ar- 
ba peilius. Paprastai jų abiejų vie- 
name paveiksle nevartoja. Šios tech- 
nikinės priemonės balansuoja efektą, 
Izurį dailininkas nori pasiekti. 

Tapyti pradeda nuo tolimųjų tonų. 
Paskui cina prie artimesnių. Taip 
(jis išgauna spalvinę perspektyvą. 

Tapydamas peiliais, dažus deda tie- 
siai ant drobės, jų prieš tai ne- 
maišydamas. Jie susimaišo jau ant 
drobės, nes dailininkas mėgsta už- 


kaip švietimas ir diskriminacija, Ži- 
nome, kad švietimo klausimu jau 
kiekviename krašte neretai susikry- 
žiuoja griežtai priešingi nusistaty- 
mai, ir kad todėl net demokratinė- 
je valstybėje švietimo politikai ne- 
lengva rasti bendras pagrindas. JAV 
prezidento Kennedy neseniai Kon- 


versti spalvą ant spalvos. Dažas de- 
damas tirštai, kartais tiesiog bango- 
Mis suvaromas į linijų sankryžas. 
Tvirti pabraukimai peiliu, spalvinis 
turtingumas sukuria paveikslo mo- 
numentalinį įspūdį. 


Kur idėja reikalauja didesnio 
lankstumo ir linijos žaismo, ten var- 
toja teptukus. "Teptukas vedamas 


per drobę drąsiai, laisvais brūkšniais, 
kurie duoda spalvai pritaikytą for- 
mą. Andai jūros “Eangoje"' teptu- 
ko pabraukimai baltu dažu duoda 
kunkuliuojančios bangos įspūdį. 

Ypač daug dėmesio kreipdamas į 
techniką,  kartodamas įvairias jos 
formas, dail. K. Žoromskis yra tik- 
rai ją meistriškai apvaldęs. Sunku 
net ją aprašyti. Reikia pamatyti ori- 
ginalą. 

Tiek savo spalvos konstrukcija, 
tiek pačia technika dailininkas sie- 
kia kuo geriau perduoti kūriamąją 
įdėją. Jis nėra visai nutolęs nuo tik- 
rovės ir pasinėręs į sapno ar rit- 
mo problemas. Jame dar aiškiai ap- 
čiuopiama gamta. Dail. K. Žormskis 
yra ekspresionistinio abstraktaus me- 
no atstovas. 

Būdinga dar ir tai, kad jis vaiz- 
duodamas tik mažas gamtos deta- 
les, sugeba perduoti gamtos visumą. 
Kokia šiurpi jo ištiškusi banga vir- 
šum kietų tamsių uolų. Ir jos vienos 
užtenka, kad pajustum jūros galy- 
bę. Arba, kokie šviesiai auksiniai to- 
nai nuspalvina saulėleidį. Iš tų at- 
spindžių jauti, kaip poilsio eina pa- 
vargusi jūra. Andai dar kitos uolos, 
perlaužtos baltais plotais, lyg van- 
dens putomis. Kiek juose nerimo ir 
įtampos. 

Dabar belieka sekti, kaip toliau 
vystysis dail. K. Žoromskis, kokius 
naujus kūrybos horizontus jis mums 
atskleis. Manau, kad ši paskutinė 
įtampa nėra galutinė. P. Jurkus 


gresui pateiktas federalinės paramos 
Amerikos mokykloms projektas vaiz- 
dus to pavyzdys. Tatai eina iš to, 
kad, nors demokratinės konstitucijos 
ir pripažįsta tėvams teisę parinkti 
savo vaikams švietimą, praktiškai 
dažniausiai pati valstybė stengiasi 
pasilaikyti švietimo monopolį. Vie- 
nur tatai vykdo per valstybinių mo- 
kyklų tinklą, privatinių neremdama, 
kartais joms nė mokyklos teisių ne- 
pripažindama. Kitur tatai vykdo ne- 
tiesioginiu būdu, oficialiai nesiimda- 
ma mokyklos monopolio, neskelbda- 
ma valstybinės mokyklos pirmumo 
prieš privatinę, bet privatinę mo- 
kyklą palikdama jos pačios likimui 
ir tuo būdu versdama tėvus savo 
vaikams rinktis valstybinę mokyklą, 
nes privatinė pasidaro per brangi. 

Tuo būdu ir vienur ir kitur dis- 
kriminuojamas švietimo demokratinis 
principas, įsakmiai išreikštas Visuo- 
tinėje Žmogaus Teisių Deklaracijo- 
je: "Tėvai turi pirmumo teisę pa- 
rinkti savo vaikams teiktino švieti- 
mo rūšį (“kind")" (26-3). Ypač šios 
rūšies diskriminaciją atkakliai ir at- 
virai praktikuoja sovietinė santvar- 
ka. “Giliu komunistiniu idėjiškumu 
turi būt persunktas ne tik dėstymas 
atskirų mokymo dalykų, bet ir visas 
pedagoginės vaiklos procesas, užkla- 
sinis darbas, masinės priemonės, 
moksleivių organizacijų veikla,“ — 
skelbia “Tarybinė Mokykla". (1957 
Nr. 8). Okup. Lietuvos kompartijos 
CK plenumas savo nutarimu nusta- 
to “laikyti ypatingai svarbiu Tary- 
bų Lietuvos partinių, komjaunimo, 
tarybinių (valstybinių)  profsąjun- 
ginių organizacijų, Švietimo minis- 
terijos, jos vietinių organų ir peda- 
gogų kolektyvų uždaviniu aktyviai 
kovoti už... moksleivių komunistinį 
auklėjimą; atkreipti ypatingą dėme- 


Sį... į moksleivių auklėjimą moks- 
linės  materialistinės pasaulėžiūros 
dvasia; .. užkirsti kelią bet kuriems 


priešiškos ideologijos įtakos pasireiš- 
kimams". (Tarybine Mokykla 1957 
Nr. 12). O iš kurgi ta komunizmo 
materialistinei pasaulėžiūrai pricšiš- 
koji pasaulėžiūra eina? Pirmiausia 
iš pačių tėvų. Dėl to sovietinė mo- 
kykla nuolat primena, kad “formuo- 
jant moksleivių materialistinę pasau- 
lėžiūrą, kovojant su religiniais prie- 
tarais, negalima užmiršti šeimos". 
Esą “jei visas darbas mokykloje ge- 
rai vykdomas, tai įtaka tėvams 1la- 
bai didelė". (Tarybinė Mokykla 
1957 M. Nr. 8). Esą “mokyklai iš- 


* UNESCO — United Nations Educa- 
tional, Scientific and Cultural Organiza- 
tion įsteigta 1946 kaip savarankiška tarp- 
tautinė organizacija, savo nariais turinti 
ir kai kurias valstybes, kurios nėra Jung- 
tinių Tautų nariai (V. Vokietija, šveica- 
rija,) bet veikianti pagal savo su Jung- 
tinčmis Tautomis sudarytą sutartį. 

Tėv. Jurgis Gailiušis, O.F.M., 
centrinės vienuolijos vadovybės tre- 


jiems metams paskirtas lietuvių 
pranciškonų provinciolu. šiose parei- 
gose jis jau yra išbuvęs aštuonerius 
metus. Patarėjais paskirti šie Tėvai: 
Placidas Barius, Pranciškus Giedgau- 
das, Jonas Dyburys ir Gabrielis Balt- 
rušaitis. 


kyla uždavinys: pedagogine propa- 
ganda nukreipti tėvų ir visuomenės 
pastangas. (T.M. 1958. Nr. 12) Tad 
sovietinis švietimas, užuot respek- 
tavęs tėvų pirmumo teisę “parinkti 
savo vaikams teiktino švietimo rūšį", 
yra užkoręs vienintelę sovietinę jo 
rūšį visoms mokykloms. Maža to. 
Sovietinis švietimas stengiasi atitin- 


kamai “apšviesti ir moksleivių tė- 
vus. 

Sovietinis švietimas nepaiso  ne- 
tik tėvų teisės parinkti savo vai- 


kams vienokį ar kitokį švietimą, bet 
ir paties pagrindinio kiekvieno švie- 
timo tikslo — mokyti pažinti tiesą. 
Visas sovietinis švietimas yra per- 
sunktas melo propagandos. Kad ši 
mokyklinės diskriminacijos sovietinė 
rūšis yra daug pavojingesnė už va- 
dinamą  segregacinę diskriminaciją, 
kurios pobūdis yra grynai formali- 
nis ir kuri nesikėsina į patį švieti- 
mo turinį ir šio turinio laisvo pasi- 
rinkimo galimybę — aiškinti nerei- 
kia. štai kodėl su dideliu atsidėjimu 
tenka susipažinti su UNESCO kon- 
vencijos turiniu ir atskleisti, kaip ir 
kiek jai yra pavykę sutramdyti įvai- 
riarūšę mokyklinę diskriminaciją — 
ne tik grynai formalinę, bet labiau- 
siai tą, kuri nusikalsta pačiai švie- 
timo esmei ir nepaiso pagrindinių 
tėvų teisių. 

Sunkus konvencijos gimdymas 


Kai buvo redaguojama Jungtinių 
Tautų Charta, tikriausiai, geros va- 
lios jos autoriai tikėjo, kad Chartos į- 
pareigojimai JT nariams - valstybėms 
turės saistančios galios ir kad Char- 
tos nuostatai dėl tarptautinio kul- 
tūros bei švietimo bendradarbiavimo, 
dėl pagarbos žmogaus teisėms ir pa- 
grindinėms laisvėms bus visuotinai 
pripažinti bei vykdomi. Gyvenimas 
tačiau netruko šiokias iliuzijas iš- 
sklaidyti. Jau svarstant JT pilnačiai 
Visuotinę Žmogaus Teisių Deklara- 
ciją, 1948.9.28. JAV atstovė Roosvel- 
tienė konstatavo, kad balsuojant 
deklaraciją Žmogaus Teisių Komisijo- 
je, sovietinė Gudija, komunistinė Ju- 
goslavija, Sovietų Sąjunga ir sovie- 
tin6 Ukraina susilaikė, ir kad to 
priežastis esanti totalistinių ir de- 
mokratinių valstybių esmiškai skir- 
tingos žmogaus teisių koncepcijos. 
Ta pačia proga Roosveltienė padarė 
du reikšmingus perspėjimus. Pirma, 
“demokratija, laisvė, Žmogaus teisės 


pasaulio žmonėms turi turėti aiškią 
prasmę, kurios mes (demokratinis 
pasaulis) nė vienai valstybei netu- 


rime leisti iškreipti taip, kad demo- 
kratija, laisvė, žmogaus teisės tap- 
tų priespaudos ir diktatūros sinoni- 
mais". Antra, demokratinis pasaulis 
“visada turi būti pasiruošęs nenuo- 
laidžiauti pagrindinių žmogaus teisių 
vardan siekiamo vieningumo.'' 

Dėl žmogaus teisių esmiškai skirtin- 
gų koncepcijų susikryžiavimo Jung- 
tinėse Tautose ir dėl demokratijų at- 
sisakymo nuolaidžiauti pagrindinė- 
mis žmogaus teisėmis, kad jos netap- 
tų sovietinės priespaudos  sinoni- 
mais, sovietinis blokas ligšiol savo 
opozicija yra sukliudęs JT priimti 
labai svarbias tarptautines konven- 
cijas, pvz. ūkinių, socialinių ir kul- 
tūrinių Žmogaus teisių konvenciją, 
civilinių ir politinių žmogaus teisių 
konvenciją, spaudos laisvės konven- 
ciją ir kt., kurios ruošti pradėtos sy- 
kiu su Višuotine Žmogaus Teisių De- 
klaracija ir, deklaraciją priimant, ža- 
dėtos netrukus paruošti. 

Tuo pat maždaug metu Jungtinių 
Tautų Žmogaus Teisių Komisijoje ki- 
lo ir mokyklinės diskriminacijos 
klausimas. Jis buvo pavestas specia- 
liam pakomisiui (Sub-Commission on 
Prevention of  Discrimination and 
Protection of Minorities). Pakomisis 
dalyko referentu išsirinko savo narį, 
Libano ambasadorių Jungtinėse Tau- 
tose, Charles Daoud Ammoun, kuris 
1955 pateikė gana išsamią savo stu- 
diją mokyklinės diskriminacijos klau- 
simu. Nors pagal JT procedūrą refe- 
rentas klausimui nušviesti pirmiau- 
sia naudojasi JT narių-valstybių tei- 
kiamais oficialiais duomenimis, Am- 
moun savo studijai mokyklinės dis- 


kriminacijos klausimu stengėsi pa- 
naudoti ir kitų šaltinių medžiagą, 
pirmiausia patariamųjų JT dalyvių 
(Consultant Agencies with the Unit- 
ed Nations), kaip Tarptautinės Žmo- 
gaus Teisių Lygos, Pax Romana ir 
kt. pateiktą medžiagą, kartais visai 
priešingą oficialiems valdiniams duo- 
menims. 

Ammoun studijos išdava buvo pa- 
komisio 1957.2.22 JT Ekonominei ir 
Socialinei Tarybai pateiktas rezoliu- 
cijos projektas, kuriame numatytos 
mokyklinės diskriminacijos įvairios 
rūšys, pagrindiniai tarptautiniai prin- 
cipai su mokyklinė diskriminacija 
kovoti, taip pat tautinės ir tarptau- 
tinės priemonės mokyklinei diskri- 
minacijai šalinti. Tarp pakomisio 
numatytų priemonių mokyklinei dis- 
kriminacijai šalinti buvo ir atitinka- 


mos tarptautinės konvencijos prie- 
mimas. Rkonominė ir Socialinė Ta- 
ryba konvencijos reikalą perdavė 


UNESCO, kurios generalinis direkto- 
rius (JT gen. sekretoriaus atitikmuo) 
ir ėmėsi ruošti atitinkamą projek- 
tą. To ruošimo rezultatas: projek- 
tas konvencijos prieš mokyklinę dis- 
kriminaciją ir projektas rekomenda- 
cijos prieš mokyklinę diskriminaciją. 
Gen. direktoriaus parucštus abu pro- 
jektus UNESCO Visuotinis Susirin- 
kimas 1960 birželio 13 pavedė ap- 
svarstyti specialiam vyriausybinių 
ekspertų komitetui. Komiteto priim- 
tiems projektams atskirų valstybių 
pasiūlytas pataisas dar svarstė vė- 
lesnio UNESCO Visuotinio Susirin- 
kimo 1960.XI.26 sudaryta Darbo Gru- 
pė, faktiškai tas pats komitetas, pa- 
pildytas pataisas siūliusių valstybių 
atstovais. Pagaliau, Darbo Grupės 
priimtus projektus kelis posėdžius 
diskutavo UNESCO Visuotinis Susi- 
rinkimas, kol 1960.1214 abu projek- 
tai buvo susirinkimo galutinai pri- 
imti. 


Konvencijos ir Rekomendacijos 
turinys 


Įvadas paryškina konvencijos pa- 
grindus, kuriuos sudaro Visuotinė 
Žmogaus Teisių Deklaracija ir UN- 
ESCO konstitucija. 

Mokykline diskriminacija konven- 
cija laiko kiekvieną skirtumą, išsky- 
rimą, aprėžimą ar pirmumą, “kuriais 
dėl rasės, spalvos, lyties, kalbos, 
religijos, politinio ar kitokio įsitiki- 
nimo, tautinės ar socialinės kilmės, 
ūkinių sąlygų ar gimimo siekiamas 
arba vykdomas traktavimo lygybės 
švietime panaikinimas ar pažeidimas, 
O ypač: (a) atimant teisę asmeniui 
ar grupei įstoti į bet kurios rūšies 
ir bet kurio laipsnio mokyklą; (b) 
aprėžiant asmens ar grupės švieti- 
mą žemesnio lygio mokykla; (c) 
steigiant ar laikant atskirą švietimo 


sistemą ar atskiras mokyklas tam 
tikriems asmenims ar grupėms; (d) 
primetant asmeniui ar grupei su 
žmogaus verte nesuderinamas sąly- 
gas: (1 str) 

Nelaikoma diskriminacija atskiros 
mokyklos vyrams ir moterims, at- 
Skiros mokyklos religijos ar kalbos 
pagrindu, privatinės mokyklos. Bet 
visų šių mokyklų programos turi ati- 
tikti bendrą krašto mokyklos lygį. 
(2 str.) 

Diskriminacijai pašalinti konvenci- 
ja įpareigoja: “(a) panaikinti dis- 
administracinius potvarkius ir nu- 
admnistracinius potvarkius ir nu- 
traukti diskriminacinę praktiką mo- 
kykloje; (b) garantuoti nediskrimi- 
nacinį mokinių į mokyklas priėmi- 
mą: (c) uždrausti skirtingai trak- 
tuoti mokinius mokslapinigių, stipen- 
dijų ir kitokios paramos atvejais, 
taip pat skirtingai traktuoti reika- 
lingų leidimų ir priemonių studijuo- 
ti užsieniuose atvejais". (3 str.) Kon- 
vencija taip pat įpareigoja nustaty- 
ti 'nediskriminacinį mokytojų ruo- 
šimą“ ir vykdyti tokią bendrą švie- 
timo politiką, “kuri, atsižvelgdama į 
sąlygas ir tautinius papročius, steng- 
sis skatinti švietimo galimybių ir mo- 
kinių traktavimo lygybę.“ (4 str.) 

Konvencija nustato, “kad  švie- 
timas turi būt nukreiptas žmogaus 
asmenybei pilnai išugdyti ir jo pa- 
garbai žmogaus teisėms ir pagrindi- 
nėms laisvėms sustiprinti,' taip pat 
“ugdyti susipratimą, pakantą ir drau- 
giškumą tarp rasinių, tautinių ir re- 
liginių grupių“ (5 str.) Konvenci- 
ja laiko “būtina, pirma, respektuo- 
ti tėvų ir, kur įmanoma, teisėtų glo- 
bėjų laisvę parinkti savo vaikams ir 
kitas mokyklas be tų, kurias išlaiko 
viešosios institucijos", ir antra, “'ga- 
rantuoti vaikų religinį ir moralinį 
švietimą pagal jų tėvų įsitikinimus". 
(5 str.). Konvencija draudžia versti 
“mokytis religijos, nesuderinamos su 
savo įsitikinimais" (5 str.). 
Konvencija įpareigoja valstybes pe- 
riodiniams raportams UNESCO Vi- 
suotiniam Susirinkimui apie jos vyk- 
dymą, taip pat įpareigoja prisiimti 
papildomus UNESCO nutarimus dis- 
kriminacijos klausimu. (6 ir 7 str.). 


Kilusius dėl konvencijos  vykdy- 
mo ginčus spręsti susiginčijusios 
valstybės gali pavesti "Tarptautinio 


Teisingumo Teismui. Rezervai, kon- 
venciją ratifikuojant, neleidžiami. (8- 
9 str. str.). 

Tolimesnieji konvencijos straips- 
niai (10-19) nustato jos poveikį bi- 
lateralinėms (dviejų valstybių) švie- 
timo sutartims, kuriomis kalbomis 
surašyti jos originalai, (anglų, ispa- 
nų, prancūzų, rusų kalbomis), ku- 
riomis sąlygomis ji įgyja galios (3 
valstybėms ratifikavus, bet visada 


tik ratifikavusių atžvilgiu), kuriuo 
būdu jos galima atsisakyti ar ją pa- 
keisti ir kai kuriuos kitus techniki- 
nius dalykus 

Rekomendacijos turinį sudaro kon- 
vencijos įvado ir pirmųjų 7 straips- 
nių tekstas. Kadangi rekomendaci- 
ja yra tik rekomendacija ir neturi 
saistančios juridinės galios, tai ne- 
privalo nei ratifikavimo, nei proce- 
dūros dėl jos vykdymo ginčų, nes 
rekomendacijos vykdymas yra kiek- 
vienos valstybės tik geros valios rei- 
kalas. 


Ar nenuolaidžiavo UNESCO 
pagrindinių žmogaus teisių vardan 
vieningumo? 


Jau pats faktas, 
vencijos, ją ratifikavusias valstybes 
teisiškai saistančios, UNESCO pri- 
ėmė tapataus turinio neįpareigojan- 
čią, o tik į UNESCO narių-valsty- 
bių gerą valią apeliuojančią, reko- 
mendaciją, rodo konvencijos autorių 
didelį lankstumą. Jį UNESCO eks- 
pertų komitetas taip motyvuoja: 
“Tapataus turinio dvejopos priemo- 
nės, skirtingos savo teisiniu povei- 
kiu, įgalins kai kurias valstybes ko- 
voti su diskriminacija, taikant re- 
komendaciją, kai tuo tarpu joms gal 
nebūtų paranku ratifikuoti konven- 
cija“! Komitetas čia išleido iš akių 
faktą, kad priimtoji rekomendacija 
yra ne kas kita kaip parafrazė kitos 
rekomendacijos, būtent, rekomenda- 
cijos Visuotinėje Žmogaus Teisių 
Deklaracijoje, jau 1948 Jungtinių 
Tautų priimtos. Ir jei atitinkamos 
valstybės ligšiol nėra rodę geros va- 
lios kovoti su mokykline diskrimi- 
nacija pagal Visuotinės Žmogaus Tei- 
sių Deklaracijos rekomendaciją, koks 
tad pagrindas tą rekomendaciją pa- 
rafrazuoti, dar kai kuo ją susilpni- 


kad greta kon- 


nant, ir tuo skatinti UNESCO na- 
rius-valstybes negližuoti pačią kon- 
venciją. 

Žmogaus "Teisių Komisijos pa- 


komisio 1957.2.22. rezoliucijos projek- 
te Ekonominei ir Socialinei Tarybai 
buvo siūloma tik konvencija prieš 
mokyklinę diskriminaciją. Bet UN- 
ESCO gen. direktorius lygiagrečiai 
konvencijos paruošė ir rekomenda- 
ciją, tuo labai sumenkindamas pačios 
konvencijos  paveikumą, nes mo- 
kykline diskriminacija kaltai valsty- 
bei visada parankiau dengtis teisiš- 
kai nesaistančia rekomendacija, kaip 


prisiimti ir vykdyti konvencijos į- 
pareigojimus. 
Antras konvencijos autorių nuo- 


laidžiavimo dėl vieningumo faktas 
išvardinant mokyklinės diskri- 


yra, 
minacijos požymius (1 str.) pagal 
Visuotinės Žmogaus "Teisių Dekla- 


racijos 2 str., išleidimas deklaraci- 
jos žodžių “arba kitų aplinkybių" 


("and other status"). šį išleidimą 
konvencijos autoriai teisina “kitų 
aplinkybių" nepreciziškumu, nors pa- 
tys tame  pačiaine konvencijos 


straipsnyje vartoja lygiai nepreciziš- 
ką “kitokį įsitikinimą". 

Dar labiau konvencijos autorių 
nuolaidžiavimą dėl vieningumo pa- 
brėžia mokyklinės diskriminacijos są- 
vokos dirbtinis aprėžimas vien tik 
formalinės segregacinės diskrimina- 
cijos požymiais, — tik formalinio 
traktavimo lygybės švietime nebuvi- 
mu ar pažeidimų, — nutylint toje 
sąvokoje tuos diskriminacinius ele- 
mentus, kurie liečia švietimo tikslą 
ir tėvų pagrindines teises, taigi, kaip 
tiktai tuos diskriminacinius švietimo 
elementus, kurie labai būdingi dis- 
kriminacijai sovietiniame švietime. 

Tiesa, konvencijos 5 str. Visuoti- 
nės Žmogaus Teisių Deklaracijos žo- 
džiais kalba apie švietimo tikslus, 
taip pat laiko būtina respektuo- 
ti tėvų laisvę pasirinkti savo vai- 
kams švietimą ir garantuoti vaikų 
religinį bei moralinį švietimą pagal 
tėvų įsitikinimus. Bet, kadangi kon- 
vencijos nustatyto švietimo tikslo ir 
tėvų laisvės parinkti savo vaikams 
švietimą nepaisymas neįeina į mo- 
kyklinės diskriminacijos apimtį, nuo- 
sekliai šiam nepaisymui negali būt 
taikomi ir konvencijos nuostatai ko- 


vai su mokyklinė diskriminacija. 
Tuo būdu konvencijos 5 str. tėra 
deklaratyvinis intarpas, organiškai 


nesusietas su mokyklinės diskrimina- 
cijos turiniu, nei su antidiskrimina- 
cine konvencijos procedūra. Prakti- 
nė konvencijos 5 str. reikšmė pareis 
nuo UNESCO tolimesnių konkrečių 
pastangų praktiškai tėvų teisėms 
apsaugoti ir vaikų religiniam bei mo- 
raliniam švietimui pagal tėvų įsiti- 
kinimus garantuoti. Tai yra daugiau 
UNESCO “pažadas" ateičiai, o ne 
kaip pozityvios tarptautinės teisės 
nuostatas. Žinoma, ir toks “pažadas" 
yra geriau negu nieko. 

Konvencijos autorių nuolaidžia- 
vimą dėl vieningumo taip pat rodo 
ir tokie "mažmožiai". Tarp pagrindi- 
nių tarp-autinių principų kovai su 
mokyklinė diskriminacija Žmogaus 
Teisių Komisijos pakomisio rezoliu- 
cijos projekte Ekonominei ir Sociali- 
nei Tarybai buvo paminė'as ir prin- 
cipas, kad “joks asmuo ar grupė 
ncgali būt verčiami mokytis religijos, 
ar anti-religijos, nesuderinamos su 
savo įsitikinimais". šis rezoliucijos 
principas y:a perkeltas ir į konven- 
ciją, bet žodžiai “ar anti-religijos" 
yra išleisti. 

Bet ypač ryškus UNESCO nuolai- 
džiavimas žmogaus teisėmis dėl vie- 
ningumo įvyko, nustatant dėl kon- 
vencijos interpretacijos ar taikymo 
kilusiems ginčams spręsti tvarką, (8 

str.). Visuose konvencijos projek- 
tuose (UNESCO gen. direktoriaus, 
Ekspertų Komiteto, Darbo Grupės) 
buvo priimtas principas, kad dėl 
konvencijos kilęs ginčas, bet kuriai 
ginčo šaliai prašant, pateikiamas 


spręsti Tarptautinio Teisingumo Teis- 
mui. Tik Sovietų Sąjunga visą laiką 
buvo priešingo nusistatymo, argu- 
mentuodama, kad valstybių ginče su- 
teikimas teisės valstybei kitą valsty- 
bę skųsti "Tarptautinio "Teisingumo 
Tribunolui reikštų  skundžiamosics 
valstybės suverenumo aprėžimą. So- 
vietų siūlymu, valstybių ginčai gali 
būt teikiami "Tarptautinio Teisingu- 
mo Tribunolui, tik abiem ginčo pu- 
sėm  (skundėjui ir skundžiamajam) 
sutikus. Šis sovietų siūlymas betgi 
buvo atmetamas tuo pagrindu, kad, 
jį priėmus, kilusieji dėl konvencijos 
interpretacijos ar taikymo ginčai pa- 
prastai atsidurtų akligatvyje, nes, 
kai nuo kaltininko sutikimo priklau- 
so bylos kėlimas teisme, praktiškai 
byla iškelti neįmanoma, kadangi kal- 
tininkas iškėlimą sabotuoja, ir galas. 
Tatai patvirtina gausybė tarptauti- 
nių pavyzdžių. Ir vis dėlto, nepaisy- 
damas aiškių motyvų prieš sovietų 
siūlymo priimtinumą, nepaisydamas 
to siūlymo pakartotinio atmetimo 
konvencijos projektą svarstant, UN- 
ESCO Visuotinis Susirinkimas, spręs- 
damas galutinę konvencijos redak- 
ciją, tą siūlymą priėmė. 
Vis dėlto žingsnis į priekį 

Unesco nuolaidžiavimas sovietams, 
siekiant vieningumo kovoje prieš mo- 
kyklinę diskriminaciją, be abejojimo, 
susiaurino ir aptemdė konvencijoje 
mokyklinės diskriminacijos sąvokos 
turinį, faktiškai išjungė '"Tarptauti- 
nio Teisingumo Teismo intervenciją 
ginčuose dėl konvencijos laužymo, 
susiaurino konvencijoje ir kai kuriuos 
Visuotinės Žmogaus Teisių  Dek- 
laracijos antidiskriminacinius reika- 
lavimus, sumenkino konvencijos pa- 
veikumą rekomendacijos lygiagretu- 
mu. Visa to nepaisant, konvencija 
prieš mokyklinę diskriminaciją, kaip 
pirmas tos srities tarptautinės tei- 
sės žingsnis, yra didelės kultūrinės 
reikšmės. Praktiškai ši reikšmė bus 
pajusta, tik konvencijai įgijus galios. 

Nors konvencija saistys tik ją ra- 
tifikavusias valstybes ir nors iš anks- 
to galime būti tikri, kad Sovietų 
Sąjunga konvencijos neratifikuos ir 
jos įpareigojimų neprisiims ir ne- 
vykdys, vis dėlto konvencijos povei- 
kis mažiau ar daugiau gali ir ne- 
tiesioginiu būdu prilaikyti kompar- 
tijos diskriminacinės politikos dras- 
tiškumą sovietiniame švietime. Kon- 
vencija visokiu atveju bus jau nau- 
jas ginklas kovai su sovietinio tota- 
lizmo priespauda ir okup. Lietuvos 
mokykloje. V. Vaitiekūnas 

PASTABOS TAUTOS PRAEL- 
TIES RECENZIJĄ PASKAIČIUS 


š. m. "Aidų" 3 nr. 138 p. pasiro- 
dė V. Trumpos recenzija — “Tautos 
Praeities antrą knygą pavarčius"'. 

Autorius, paėmęs tam tikrą matą, 
tame leidiny pastebėjo tik kelis au- 
torius ir jų adresu pasakė daugiau 
ar mažiau šiltų žodžių. Kitų autorių 
nepastebėjo. Padarė redakcijai pasta- 
bas, kad kai kurie straipsniai nei 
šioje, nei pirmoje knygoje neturėjo 
rasti vietos, “jei tas leidinys norėtų 
išlaikyti istorijos mokslo reikalavi- 
mus". Prikišo redakcijai, kad naujo- 
sios istorinės literatūros bibliografi- 
joj nesilaikė bibliografinių reikalavi- 
mų ir kad straipsnyje nepastebėjo 
terminologijos, onomastikos ir kalbos 
maišalynės. 

Į visa tai norėčiau pastebti, kad 
lietuvių istorijos draugijos organiza- 
toriai norėjo suburti lietuvius, besido- 
minčius lietuvių tautos istorijos 
mokslu. Jos nariais priimami augštų 
kvalifikacijų istorikai, turį istorijos 
baigimo diplomus ar studijuoją, mė- 
gėjai ir rėmėjai. Tad draugijos lci- 
džiamame žurnale bendradarbiais tu- 
rėtų būti istorijos profesoriai, moky- 
tojai, studentai ir mėgėjai, nes tokie 
yra nariai. Tais sumetimais ir žurna- 
las nepavadintas mokslo žurnalu, kad 
jame rastų vietos savo straipsniams 
ir neturį augštų titulų asmens. Be 
reikalo prikištas nusižengimas moks- 
lo reikalavimams. Tiesa, žurnalo re- 
dakcija buvo pasiryžusi vieną žurna- 
lo dalį skirti mokslinėms studijoms, 
o kitų  — mėgėjų straipsniams ir 
medžiagos rinkimui, bet tas planas 
labai sunkiai vyksta. Recenzentas 
nustebtų, jei sužinotų, kiek daug dė- 
ta pastangų gauti studijoms ir kiek 
redakcija turėjo apsivylimo dėl ra- 
šančiųjų pažadų netesėjimo, vilkini- 
mo, žadėtų straipsnių kitur nusiun- 
timo ir t.t. 

Gal recenzentas yra linkęs pasaky- 
ti, kad nei tos draugijos reikėjo, nei 
to Žurnalo. Jei tokia mintis būtų ki- 
lusi, tai norėčiau paaiškinti, kad šią 
draugiją ir šį Žurnalą pašaukė pats 
gyvenimas. Juk buvusieji istorikų 
junginiai nerodė gyvybės, neleido 
mokslinių žurnalų. O šios draugijos 
atsiradimo reikalingumą patvirtina 
beaugantis į penktą dešimtį narių 
skaičius ir žurnalo skaitytojai. Ne- 
maža savo tautos istoriją taip mėgs- 
ta, kad bet kokioj spaudoje jie sako- 
si nieko nerandą skaityti, jei nėra 
istorinio straipsnio. Reikėjo kam 
nors griebtis tą alkį apmalšinti. Keli 
istorikai ir gražus mėgėjų būrys taip 
ir padarė. 

Keistokas recenzento nusistatymas 
prieš mėgėjus: bloga redakcija, blo- 
gai redaguoja, blogai kiti straipsnius 


ĮVYKIAI 


* Gegužės 14 d. daugelyje Ameri- 
kos bei Kanados lietuvių parapijų 
prisiminta Lietuvos paaukojimo Ma- 
rijos širdžiai dešimtmetis. Tą sekma- 
dienį laikyta mišios meldžiant Lietu- 
vai laisvės. Šventės iniciatorius — 
Mėlynosios Armijos Lietuvių Sąjūdis. 

* Prel. Pranciškus Juškaitis, Cam- 
bridgio (Mass.) lietuvių parapijos 
klebonas, prelatu pakėlimo proga pa- 
aukojo “Aidams" 500 dol. tapdamas 
vieno numerio mecenatu. 

i: Kun. dr. P. Celiešius žurnalo “Į 
Laisvę" Fondui paaukojo 800 dol. dr. 
Juozo. Girniaus veikalui “Tauta ir 
tautinė ištikimybė“ išleisti. 

* Kazimiero Žoromskio tapybos pa- 
roda atidaryta geguž. 21 d. Bostono 
Amerikos Lietuvių Tautinės Sąjun- 
gos namuose. Paveikslai užėmė dvi 
sales. 

* Anglijoje mirė Rašytojų Draugi- 
jos garbės narys, E. J. Harrisonas. 
Prieš I pasaulinį karą velionis trum- 
pai pagyvenęs Lietuvoje, savo raš- 
tais visą amžių populiarino lietuvių 
kultūrą ir kovojo už Lietuvos laisvę. 
Mirė 88 m. amžiaus. 


rašo, blogai surašyta naujosios isto- 
rinės literatūros bibliografija ( nors 
Čč. Grincevičius kelis metus studija- 
vęs bibliologiją ir turįs didelę prak- 
tiką), kadangi jie mėgėjai. 

Redagavimo darbas sunkus. Net iš 
mėgėjų sunku gauti straipsnį. Tokia 
recenzija dar pasunkina darbą. Tie- 
sa, giliau pažvelgęs į recenziją, kiek- 
vienas supras, kad ji parašyta, tik 
“pavarčius"' arba iš anksto pasiryžus 
“užvožti" drąsuoliams per galvą. Ko- 
dėl jie drįsta leisti žurnalą, nebūda- 
mi tituluoti istorikai! Manau, nereik- 
tų nuvertinti mėgėjų. Kiti Lietuvos 
universiteto istorijos profesoriai buvo 
irgi mėgėjai, bet paruošė augštų kva- 
lifikacijų istorikų. Recenzentas būtų 
gerai padaręs, jei būtų nurodęs re- 
dakcijos ne tik blogas, bet ir geras 
puses. Ir mėgėjų straipsniuose reik- 
tų pajieškoti ne tik “maišalynės", 
bet ir grynų mokslo brangenybių, 
kurių iš tikrųjų daug yra. Draugija 
deda pastangų, kad šios kartos isto- 
rinius laimėjimus perduotų jaunajai 
kartai, kad prisiaugintų istorikų. Yra 
keletas jaunų narių, kurie skatina- 
mMi gilintis į savo tautos istorinius 
įvykius ir duoti straipsnių šiam žur- 
nalui. 

Baigdamas noriu prašyti recenzen- 
tų, kad rastų gerąsias ir blogąsias 
puses bei nurodytų, kaip pastarųjų 
išvengti. Objektyvi kritika neįžeidžia. 
Teisinga kritika laukiama, 

Vincentas Liulevičius 


JAUNIMO DĖMESIUI 


Lietuviai pranciškonai kviečia lietuvius jaunuolius stoti į šv. Antano 
gimnaziją Kennebunkporte, Maine. Gimnazija turi visas valdžios mokyk- 
lų teises, bendrabutį, žaidimų salę, laboratoriją, biblioteką ir kitas auk- 
lėjimo priemones. Į programą įeina lietuvių kalba. Veikia keturios klasės. 
I pirmąją klasę priimami jaunuoliai, baigę pradžios mokyklą. Jau dabar 
galima registruotis ateinantiems mokslo metams. Visais gimnazijon isto- 


jimo reikalais rašoma rektoriui šiuo adresu: St. Anthony's High Schoo!. 
Kennebunkport, Maine. 


Čia, Ua 


Ka 


— "i 
- 
Lai. 
1 
a 4 
“1 p 
2 


+ 


p d Z 
1 „a 
+1 
1 
k . 2 
2 / „S 
"p 


DU STUOBRIAI 


ŽOROMSKIS 


K 


